পেৰাথাইৰইড গ্ৰন্থি - অসমীয়া ৱিকিপিডিয়া\nপেৰাথাইৰইড গ্ৰন্থি (Parathyroid glands)\nমানুহৰ ডিঙিৰ অভ্যন্তৰীণ গঠন। সেউজীয়া ৰং দিয়া ঠাইসমূহে পেৰাথাইৰইড গ্ৰন্থিৰ সাধাৰণ স্থানসমূহ সূচাইছে। সাধাৰণতে এই চাৰিটা গ্ৰন্থি থাইৰইড গ্ৰন্থি (কমলা ৰং দিয়া অংশ)ৰ পাৰ্শ্বীয় খণ্ডৰ পিছফালে থাকে।\nডিঙিৰ পিছফালৰ পৰা থাইৰইড আৰু পেৰাথাইৰইড গ্ৰন্থি\nঊৰ্দ্ধ থাইৰইড ধমনী, নিম্ন থাইৰইড ধমনী\nঊৰ্দ্ধ থাইৰইড সিৰা, মধ্য থাইৰইড সিৰা, নিম্ন থাইৰইড সিৰা\nমধ্য গ্ৰীৱা স্নায়ুগ্ৰন্থি, নিম্ন গ্ৰীৱা স্নায়ুগ্ৰন্থি\nপ্ৰিট্ৰেকিয়েল লসিকা গ্ৰন্থি, প্ৰিলেৰিঞ্জিয়েল লসিকা গ্ৰন্থি, জুগুল'ডাইগেষ্ট্ৰিক লসিকা গ্ৰন্থি\nনিউৰেল ক্ৰেষ্ট মিছেন্‌কাইম, আৰু তৃতীয় আৰু চতুৰ্থ ফেৰিঞ্জিয়েল পাউচ এণ্ড'ডাৰ্ম\nপেৰাথাইৰইড গ্ৰন্থি (Parathyroid glands) মানুহ আৰু আন চতুৰ্স্পদী প্ৰাণীৰ ডিঙিত থকা সৰু অন্তঃস্ৰাৱী গ্ৰন্থি। মানুহৰ সাধাৰণতে থাইৰইড গ্ৰন্থিৰ পিছফালে চাৰিটা পেৰাথাইৰইড গ্ৰন্থি থাকে। তেজত কেল্‌চিয়ামৰ পৰিমাণ কম হ'লে এই গ্ৰন্থিয়ে পেৰাথাইৰইড হৰম'ন নিঃসৰণ কৰি তেজ আৰু হাড়ত কেল্‌চিয়ামৰ পৰিমাণ নিয়ন্ত্ৰণ কৰাত গুৰুত্বপূৰ্ণ ভূমিকা লয়।\nপেৰাথাইৰইড গ্ৰন্থিৰ তেজৰ যোগান, সিৰাৰ পৰিবাহ আৰু লসিকা পৰিবাহ থাইৰইড গ্ৰন্থিৰ সৈতে একেই। বিকাশৰ সময়ত ভ্ৰূণীয় কলাৰ চলাচলৰ বাবে ঊৰ্দ্ধ আৰু নিম্ন গ্ৰন্থিৰ স্থানৰ পৰিৱৰ্তন হ'ব পাৰে।\nহাইপাৰপেৰাথাইৰইডিজম আৰু হাইপ'পেৰাথাইৰইডিজম ৰোগত পেৰাথাইৰইড হৰম'ন বাঢ়ি বা কমি তেজৰ কেল্‌চিয়ামৰ তাৰতম্য ঘটাৰ লগতে হাড়ৰো পৰিৱৰ্তন হয়।\n4 আন প্ৰাণীত\n8 অতিৰিক পাঠ\nপেৰাথাইৰইড গ্ৰন্থিবোৰ সাধাৰণতে থাইৰইড গ্ৰন্থিৰ সোঁ আৰু বাওঁ খণ্ডৰ পিছফালে অৱস্থিত। হালধীয়া-মাটীয়া বৰণৰ গ্ৰন্থিবোৰ মাহৰ নিচিনা- দীঘলে প্ৰায় ৬ মি:মি:, বহলে প্ৰায় ৩-৪ মি:মি: আৰু ১-২ মি:মি: বেধৰ। পেৰাথাইৰইড গ্ৰন্থিৰ সংখ্যা সাধাৰণতে চাৰিটা। দুয়োফালে ওপৰত থকা গ্ৰন্থিকেইটাক উৰ্দ্ধ পেৰাথাইৰইড গ্ৰন্থি আৰু তলত থকা দুটাক নিম্ন পেৰাথাইৰইড গ্ৰন্থি বোলে। সুস্থ গ্ৰন্থিবোৰৰ ওজন প্ৰুষৰ দেহত প্ৰায় ৩০ মি:গ্ৰা: আৰু মহিলাৰ ক্ষেত্ৰত প্ৰায় ৩৫ মি:গ্ৰা:। ডিঙিৰ পৰীক্ষাত এই গ্ৰন্থিকেইটা দেখিব বা অনুভৱ কৰিব নোৱাৰি।\nপেৰাথাইৰইড গ্ৰন্থিৰ সংখ্যা ভিন ভিন হ'ব পাৰে: তিনিটা বা অধিক, থাইৰইড গ্ৰন্থিৰ পিছফালে অৱস্থিত হ'ব পাৰে। কেতিয়াবা কোনো লোকৰ ছটা, আঠটা বা বেছিও পেৰাথাইৰইড গ্ৰন্থি থাকিব পাৰে। অতি কম লোকৰ পেৰাথাইৰইড গ্ৰন্থি থাইৰইড গ্ৰন্থিৰ ভিতৰতে, বুকুত বা [[থাইমাছ]]ৰ ভিতৰতো থাকিব পাৰে।\nথাইৰইডৰ কূপীয় (follicular) গঠনৰ সলনি থেপাথেপিকৈ থকা কোষৰ বাবে পেৰাথাইৰইড গ্ৰন্থিৰ সহজে চিনাক্ত কৰিব পাৰি। পেৰাথাইৰইডত থকা দুবিধ অদ্বিতীয় কোষ হৈছে:\nচিফ কোষ (Chief cells), যি পেৰাথাইৰইড হৰম'ন উৎপাদন আৰু মুকলি কৰে।\nঅক্সিফিল কোষ (Oxyphil cells), যাৰ কাৰ্য অজ্ঞাত আৰু বয়সৰ লগে লগে সংখ্যা বাঢ়ি যায়।\nH&E ষ্টেইনেৰ পেৰাথাইৰইড কলাৰ অণুবীক্ষণ ছবি। বগা গোল বস্তুবোৰ চৰি কোষ।\nউচ্চ পৰিবৰ্ধিত অণুবীক্ষণ ছবি। সৰু, ডাঠবৰণীয়া কোষবোৰ চিফ্ কোষ।\nউচ্চ পৰিবৰ্ধিত অণুবীক্ষণ ছবি। কমলা/গুলপীয়া বৰণীয়া কোষবোৰ অক্সিফিল কোষ।\nমানৱ ভ্ৰূণৰ প্ৰাৰম্ভিক বিকাশৰ সময়ত পাঁচটা ফেৰিঞ্জিয়েল ভাঁজ (pharyngeal arches) আৰু চাৰিটা ফেৰিঞ্জিয়েল মোনা (pharyngeal pouches) সৃষ্টি হয় যি মুখ, ডিঙি আৰু কাষৰ অংগবোৰ গঠন কৰে। তৃতীয় অৰৌ চতুৰ্থ মোনাৰ এণ্ড'ডাৰ্ম আৰু নিউৰেল ক্ৰেষ্ট মিছেন্‌কাইম (neural crest mesenchyme) মিলি পেৰাথাইৰইড গ্ৰন্থি গঠন কৰে। তৃতীয় মোনাৰ পৰা নিম্ন গ্ৰন্থি দুটা আৰু চতুৰ্থ মোনাৰ পৰা উৰ্দ্ধ গ্ৰন্থি দুটাৰ বিকাশ হয়।\nপেৰাথাইৰইড গ্ৰন্থিৰ বিকাশত কেইবাটাও জিন জড়িত থাকে।[lower-alpha 1]\nঅতিৰিক্ত তথ্য: পেৰাথাইৰইড হৰম'ন\nপেৰাথাইৰইড গ্ৰন্থিৰ মূল কাৰ্য হৈছে দেহত কেল্‌চিয়াম আৰু ফছ্‌ফেটৰ মাত্ৰা অতি কম পৰিসৰত ঠিক কৰি ৰখা যাতে স্নায়ু আৰু পেশী তন্ত্ৰই ভালদাৰে কাম কৰিব পাৰে। পেৰাথাইৰইড গ্ৰন্থিৰ পৰা ওলোৱা পেৰাথাইৰইড হৰম'নে (PTH) এই কাৰ্য সমাধা কৰে।\nপেৰাথাইৰইড হৰম'ন (বা পেৰাথ্‌হৰম'ন)ৰ প্ৰভাৱ কেল্‌চিট'নিনৰ ওলোটা।\nকেল্‌চিয়াম- PTH-এ অ'ষ্টিঅ'ব্লআষ্ট আৰু অ"ষ্টিয়'ক্লাষ্ট কোষক উত্তেজিত কৰি হাড়ৰ পৰা কেল্‌চিয়াম উলিয়াই তেজত কেল্‌চিয়ামৰ পৰিমাণ বৃদ্ধি কৰে। ই অন্ত্ৰত কেল্‌ছিয়ামৰ শোষণ বঢ়ায় আৰু বৃক্কৰ জৰিয়তে কেল্‌চিয়াম ওলাই যোৱাত বাধা দিয়ে।\nফছ্‌ফেট- PTH-এ বৃক্কত ফছ্‌ফেটৰ পুনৰ্শোষণত বাধা দিয়ে আৰু অন্ত্ৰত ফছ্‌ফেটৰ শোষণ বঢ়ায়।\nপ্ৰধান প্ৰবন্ধ: পেৰাথাইৰইড ৰোগ\nপেৰাথাইৰইড গ্ৰন্থি অধিক সক্ৰিয় হৈ পৰিলে হাইপাৰপেৰাথাইৰইডিজম (hyperparathyroidism) আৰু কম সক্ৰিয় হ'লে হাইপ'পেৰাথাইৰইডিজম (hypoparathyroidism) বোলে। তেজত পেৰাথাইৰইড হৰম'নৰ মাত্ৰাৰ সালসলনি হোৱা বাবে নানা লক্ষণ দেখা যায়।\nপ্ৰধান প্ৰবন্ধ: হাইপাৰপেৰাথাইৰইডিজম\nপ্ৰয়োজনতকৈ অধিক পেৰাথাইৰইড হৰম'ন থাকিলে হাইপাৰপেৰাথাইৰইডিজম ৰোগ হয়। হাড় ক্ষয় হোৱা বাবে হাড়ৰ বিষ হয়। কেল্‌চিয়ামৰ পৰিমাণ বেছি হোৱা বাবে সাধাৰণতে নিৰ্জলীভৱন (dehydration) হয়। সাধাৰণতে চিফ কোষবোৰৰ অধিক বিভাজন হ'লে আৰু কেতিয়াবা MEN syndrome-ত এই ৰোগ হয়। ইয়াক প্ৰধান বা প্ৰাইমেৰী হাইপাৰপেৰাথাইৰইডিজম বোলে। নিৰ্দিষ্ট পেৰাথাইৰইড গ্ৰন্থি শৈল্য চিকিৎসাৰে আঁতৰ কৰিলে ইয়াৰ নিৰাময় হয়।\nবৃক্কৰ ৰোগতো হাইপাৰপেৰাথাইৰইডিজম হ'ব পাৰে। বৃক্কৰ জৰিয়তে অধিক কেল্‌চিয়াম ওলাই গ'লে ভৰনি কৰিবলৈ পেৰাথাইৰইড গ্ৰন্থিয়ে অধিক হৰম'ন নিঃসৰণ কৰে। ইয়াক গৌণ বা ছেকেণ্ডেৰী হাইপাৰপেৰাথাইৰইডিজম বোলে।\nএনে পৰিবেশ বহুদিন থাকিলে পেৰাথাইৰইড কলাই তেজৰ কেল্‌চিয়াম পৰিমাণলৈ সঁহাৰি নিদি নিজে নিজে হৰম'ন নিঃসৰণ কৰিবলৈ লয়। ইয়াক তৃতীয় বিধৰ বা টাৰ্চিয়েৰী হাইপাৰপেৰাথাইৰইডিজম বোলে।\nপ্ৰধান প্ৰবন্ধ: হাইপ'পেৰাথাইৰইডিজম\nপেৰাথাইৰইডৰ সক্ৰিয়তা জোখতকৈ কমিলে তাক হাইপ'পেৰাথাইৰইডিজম বোলে। সাধাৰণতে থাইৰইডৰ অস্ত্ৰ চিকিৎসাত পেৰাথাইৰইড গ্ৰন্থি বা ইয়াৰ তেজৰ যোগানত আঘাত পৰিলে এনে হয়। DiGeorge syndrome-ৰ দৰে জিনীয় ৰোগতো এনে হয়। শল্য চিকিৎসাৰে পেৰাথাইৰইড গ্ৰন্থি আঁতৰালেও এই ৰোগ হয়।\nকেতিয়াবা এজন লোক পেৰাথাইৰইড হৰম'নৰ প্ৰভাৱৰ প্ৰতি প্ৰতিবন্ধ হয়। সেই অৱস্থাক চিউড'হাইপ'পেৰাথাইৰইডিজম (pseudohypoparathyroidism) বোলে। সাধাৰণতে Albright's hereditary osteodystrophy ৰোগত এনে দেখা যায়। চিউড'চিউড'হাইপ'পেৰাথাইৰইডিজম" (Pseudopseudohypoparathyroidism) অৱস্থাত Albright's hereditary osteodystrophy ৰোগীজনৰ পেৰাথাইৰইড হৰম'ন আৰু কেল্‌চিয়ামৰ পৰিমাণ ঠিকে থাকে।\nহাইপ'পেৰাথাইৰইডিজমত কেল্‌চিয়ামৰ পৰিমাণ কমা বাবে লক্ষণ দেখা পোৱা যাব পাৰে।\nপেৰাথাইৰইড গ্ৰন্থি সকলো বয়স্ক চতুস্পদী প্ৰাণীতে পোৱা যায়। স্তন্যপায়ী প্ৰাণীত ইয়াৰ সংখ্যা সাধাৰণতে চাৰিটা, আন প্ৰাণীত সাধাৰণতে ছটা থাকে। এই গ্ৰন্থি আঁতৰাই দিলে ক্ষিপ্ৰ বিষক্ৰিয়া আৰু অনিয়মীয়া পেশী সংকোচনৰ দৰে অৱস্থা হয়।\nমাছত পেৰাথাইৰইড গ্ৰন্থি নাথাকে। কেইবাটাও প্ৰজাতিত পেৰাথাইৰইড হৰম'নৰ অস্তিত্ব পোৱা হৈছে।\n↑ Gray, Henry (1980). Williams, Peter L; Warwick, Roger. eds. Gray's Anatomy (36th সম্পাদনা). Churchill Livingstone. পৃষ্ঠা. 1453. ISBN 0-443-01505-8.\n↑ Johnson, S J (1 April 2005). "Best Practice No 183: Examination of parathyroid gland specimens". Journal of Clinical Pathology খণ্ড 58 (4): 338–342. doi:10.1136/jcp.2002.002550. PMID 15790694.\n↑ 3.0 3.1 Illustrated Anatomy of the Head and Neck, Fehrenbach and Herring, Elsevier, 2012, p. 159\n↑ 4.0 4.1 4.2 4.3 Williams, S. Jacob; dissections by David J. Hinchcliffe; photography by Mick A. Turton; illustrated by Amanda (2007). Human anatomy:aclinically-orientated approach (New সম্পাদনা). প্ৰকাশক Edinburgh: Churchill Livingstone. ISBN 978-0-443-10373-5. [পৃষ্ঠা নং প্ৰয়োজন]\n↑ "Location, number and morphology of parathyroid glands: results fromalarge anatomical series". Anat Sci Int খণ্ড 87 (3): 160–4. September 2012. doi:10.1007/s12565-012-0142-1. PMID 22689148.\n↑ 6.0 6.1 6.2 Young, Barbara; Heath, John W.; Stevens, Alan; Burkitt, H. George (2006). Wheater's functional histology:atext and colour atlas (5th সম্পাদনা). প্ৰকাশক Edinburgh: Churchill Livingstone/Elsevier. পৃষ্ঠা. 337. ISBN 978-0-443-06850-8.\n↑ Ritter, Cynthia S.; Haughey, Bruce H.; Miller, Brent; Brown, Alex J. (August 2012). "Differential Gene Expression by Oxyphil and Chief Cells of Human Parathyroid Glands". The Journal of Clinical Endocrinology & Metabolism খণ্ড 97 (8): E1499–E1505. doi:10.1210/jc.2011-3366. PMID 22585091.\n↑ Larsen, William J. (2001). Human embryology (3rd সম্পাদনা). প্ৰকাশক Philadelphia, Pa.: Churchill Livingstone. পৃষ্ঠা. 377–8. ISBN 0-443-06583-7.\n↑ 9.0 9.1 9.2 Zajac, Jeffrey D; Danks, Janine A (July 2008). "The development of the parathyroid gland: from fish to human". Current Opinion in Nephrology and Hypertension খণ্ড 17 (4): 353–356. doi:10.1097/MNH.0b013e328304651c. PMID 18660669.\n↑ Young, Barbara; Heath, John W.; Stevens, Alan; Burkitt, H. George (2006). Wheater's functional histology:atext and colour atlas (5th সম্পাদনা). প্ৰকাশক Edinburgh: Churchill Livingstone/Elsevier. পৃষ্ঠা. 336. ISBN 978-0-443-06850-8.\n↑ 11.0 11.1 11.2 Hall, Arthur C. Guyton, John E. (2005). Textbook of medical physiology (11th সম্পাদনা). প্ৰকাশক Philadelphia: W.B. Saunders. পৃষ্ঠা. 985–8. ISBN 978-0-7216-0240-0.\n↑ 12.0 12.1 Colledge, Nicki R.; Walker, Brian R.; Ralston, Stuart H., eds (2010). Davidson's principles and practice of medicine (21st সম্পাদনা). প্ৰকাশক Edinburgh: Churchill Livingstone/Elsevier. পৃষ্ঠা. 766–7. ISBN 978-0-7020-3084-0.\n↑ Colledge, Nicki R.; Walker, Brian R.; Ralston, Stuart H., eds (2010). Davidson's principles and practice of medicine (21st সম্পাদনা). প্ৰকাশক Edinburgh: Churchill Livingstone/Elsevier. পৃষ্ঠা. 767. ISBN 978-0-7020-3084-0.\n↑ Staren, Prinz; Richard, A., eds (2000). Endocrine surgery. প্ৰকাশক Georgetown TX: Landes Bioscience. পৃষ্ঠা. 98–114. ISBN 978-1-57059-574-5.\n↑ 15.0 15.1 15.2 Colledge, Nicki R.; Walker, Brian R.; Ralston, Stuart H., eds (2010). Davidson's principles and practice of medicine (21st সম্পাদনা). প্ৰকাশক Edinburgh: Churchill Livingstone/Elsevier. পৃষ্ঠা. 768. ISBN 978-0-7020-3084-0.\n↑ Councilman, WT (1913). "Chapter 1". Disease and Its Causes. প্ৰকাশক United States: New York Henry Holt and Company London Williams and Norgate The University Press, Cambridge, U.S.. OCLC 654587300. https://archive.org/details/b28112325.\n↑ Okabe, Masataka; Graham, Anthony (2004). "The origin of the parathyroid gland". Proceedings of the National Academy of Sciences খণ্ড 101 (51): 17716–9. doi:10.1073/pnas.0406116101. PMID 15591343.\nঅতিৰিক পাঠ[সম্পাদনা কৰক]\nৱিকিমিডিয়া কমন্সত পেৰাথাইৰইড গ্ৰন্থি সম্পৰ্কীয় মিডিয়া ফাইল আছে।\n"https://as.wikipedia.org/w/index.php?title=পেৰাথাইৰইড_গ্ৰন্থি&oldid=235994"ৰ পৰা অনা হৈছে


বাঘক গো–মাংসঃ চিৰিয়াখানাৰ বাঘক ব্রিটেনিয়া দিম নেকি বুলি বনমন্ত্রী পৰিমল শুক্লবৈদ্যৰ কটাক্ষ – Guwahati Times\nবাঘক গো–মাংসঃ চিৰিয়াখানাৰ বাঘক ব্রিটেনিয়া দিম নেকি বুলি বনমন্ত্রী পৰিমল শুক্লবৈদ্যৰ কটাক্ষ\nঅসম ৰাজ্যিক চিৰিয়াখানাত গো–মাংস নিষিদ্ধ কৰাৰ দাবীত কালি হিন্দু সুৰক্ষা সেনাকে ধৰি কেইবাটাও সংগঠনে প্রতিবাদ সাব্যস্ত কৰে৷ চিৰিয়াখানাৰ সন্মুখত কালি পুৱাৰ ভাগত গো–মাংস কঢ়িয়াই অনা বাহন আবদ্ধ কৰি হিন্দুত্ববাদী সংগঠনৰ সদস্যসকলে প্রতিবাদ সাব্যস্ত কৰি চিৰিয়াখানাত থকা মাংসভোজী প্রাণীক গো–মাংস খাবলৈ দিয়া নিষিদ্ধ কৰিবলৈ দাবী জনায়৷\nএইক্ষেত্রত চিৰিয়াখানা কর্তৃপক্ষই প্রতিক্রিয়া প্রকাশ কৰি কয় যে চিৰিয়াখানাত থকা বাঘ–সিংহকে ধৰি সকলো জীৱ–জন্তুক কেন্দ্রীয় চিৰিয়াখানা প্রাধিকৰণৰ নির্দেশমর্মে বিজ্ঞানসন্মত খাদ্য যোগান ধৰা হয়৷ তদুপৰি বিভিন্ন সূত্রৰ পৰা অহা খাদ্যসমূহ পশু চিকিৎসকৰ দ্বাৰা পৰীক্ষা কৰি জন্তুক ভক্ষণ কৰিবলৈ দিয়া হয়৷ চিৰিয়াখানাত থকা মাংসভোজী প্রাণীৰ মাজত বাঘ আৰু সিংহৰ বাবে পূর্বৰে পৰা গো–মাংস যোগান ধৰি অহা হৈছে৷\nকিয়নো, বাঘ আৰু সিংহৰ বাবে গো–মাংস স্বাস্থ্যসন্মত বাবেই দীর্ঘদিন ধৰি গো–মাংস খাবলৈ দিয়া হৈছে৷ এইক্ষেত্রত কেন্দ্রীয় চিৰিয়াখানা প্রাধিকৰণে প্রদান কৰা খাদ্যৰ তালিকাতো গো–মাংসক বিশেষভাৱে অগ্রাধিকাৰ দিয়া হৈছে৷\nইপিনে, বনমন্ত্রী পৰিমল শুক্লবৈদ্যই এইক্ষেত্রত প্রতিক্রিয়া প্রকাশ কৰি সংবাদ মাধ্যমত কয়– বাঘক ব্রিটেনিয়া দিম নেকি? ব্রিটেনিয়া নিশ্চয়কৈ বাঘে ভক্ষণ নকৰে৷ যদি বাঘে ব্রিটেনিয়া ভক্ষণ কৰে, তেন্তে বাঘ মৰি যাব৷ বাঘ–সিংহৰ স্বাস্থ্যৰ প্রতি লক্ষ্য ৰাখি বিজ্ঞানসন্মতভাৱে গো–মাংস যোগান ধৰা হয়৷’\nPrevious কেনে হ’ব ক’ৰোনাকালীন দুৰ্গাপূজা? পূজা কমিটী-পূজাৰীৰ ক’ভিড টেষ্ট বাধ্যতামূলকঃ ড০ হিমন্ত বিশ্ব শৰ্মা\nNext মহানগৰীত এগৰাকী ১৩ বছৰীয়া কিশোৰীক বলাৎকাৰ, আৰক্ষীৰ জালত বলাৎকাৰী


ধীৰাজ বৰা - অসমীয়া ৱিকিপিডিয়া\n২০১৬ চনত অধ্যাপক ধীৰাজ বৰা\n৩০ ছেপ্টেম্বৰ, ১৯৫১\n১৯ জুন, ২০২১ (৬৯ বছৰ)\nভৌতিক গৱেষণাগাৰ, আহমেদাবাদ\nপ্লাজমা গৱেষণা প্ৰতিষ্ঠান, গান্ধীনগৰ\nপিপলছ ফ্ৰেণ্ডশ্বিপ ইউনিভাৰ্চিটি, মস্কো\nভৌতিক গৱেষণাগাৰ, গুজৰাট বিশ্ববিদ্যালয়\nকমল কুমাৰী ৰাষ্ট্ৰীয় বঁটা, ২০১২\nড° ধীৰাজ বৰা (ইংৰাজী: Dhiraj Bora, ৩০ ছেপ্টেম্বৰ ১৯৫১ - ১৯ জুন ২০২১) এগৰাকী ভাৰতীয় পদাৰ্থ বিজ্ঞানী, শিক্ষাবিদ তথা অধ্যাপক আছিল। প্লাজমা বিজ্ঞানী হিচাপে বিখ্যাত ড° বৰা গুজৰাটৰ গান্ধীনগৰত অৱস্থিত প্লাজমা গৱেষণা প্ৰতিষ্ঠানৰ প্ৰাক্তন সঞ্চালক আছিল।  তেওঁ ভাৰতৰ আন্তৰ্জাতিক থাৰ্মনিউক্লিয়াৰ পৰীক্ষামূলক ৰিয়েক্টৰৰ মুখ্য বিজ্ঞানী আছিল। বিজ্ঞানৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে ২০১২ চনত তেওঁ কমল কুমাৰী ৰাষ্ট্ৰীয় বঁটা লাভ কৰিছিল। ২০১৬ চনত তেওঁ অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ৰ উপাচাৰ্য পদ লাভ কৰিছিল আৰু মৃত্যুৰ লৈকে তেওঁ এই পদত অধিষ্ঠিত আছিল। ২০২১ চনৰ ১৯ জুন তাৰিখে তেওঁৰ মৃত্যু হয়।\n১৯৫১ চনৰ ৩০ ছেপ্টেম্বৰ তাৰিখে গুৱাহাটীত ধীৰাজ বৰাৰ জন্ম হৈছিল। তেওঁৰ পিতৃ ললিত চন্দ্ৰ বৰা আৰু মাতৃ কুসুম বৰা। তেওঁ প্ৰাৰম্ভিক শিক্ষা গুৱাহাটীৰ চেনিকুঠি প্ৰাথমিক বিদ্যালয়ত গ্ৰহণ কৰিছিল। তাৰপিছত তেওঁ মাণিক চন্দ্ৰ বৰুৱা মধ্য ইংৰাজী বিদ্যালয়ত শিক্ষা লাভ কৰে। তাৰপিছত তেওঁ কটন কলেজিয়েট স্কুলত যোগদান কৰে যদিও ভাৰত চৰকাৰৰ বৃত্তি লাভ কৰি সপ্তম শ্ৰেণীত তেওঁ মধ্য প্ৰদেশৰ ইন্দোৰত অৱস্থিত দা ডেলি কলেজত নামভৰ্তি কৰে। ইয়াৰ পৰা ১৯৬৮ চনত দ্বাদশ শ্ৰেণী উত্তীৰ্ণ হৈ তেওঁ দিল্লী বিশ্ববিদ্যালয়ৰ অন্তৰ্গত চেইণ্ট ষ্টিফেনছ কলেজত নামভৰ্তি কৰে আৰু ইয়াৰ পৰা বিজ্ঞানৰ স্নাতক ডিগ্ৰী লাভ কৰে। ১৯৭৫ চনত ছোভিয়েট সংঘৰ মস্কোৰ পিপলছ ফ্ৰেণ্ডশ্বিপ ইউনিভাৰ্চিটিৰ পৰা প্ৰায়োগিক পদাৰ্থ বিজ্ঞানত স্নাতকোত্তৰ ডিগ্ৰী লাভ কৰিছিল। তাৰ পাছত তেওঁ গুজৰাট বিশ্ববিদ্যালয়ৰ অন্তৰ্গত আহমেদাবাদৰ ভৌতিক গৱেষণাগাৰ পৰা ১৯৭৯ চনত পিএইচডি ডিগ্ৰী লাভ কৰিছিল।\nগুজৰাটৰ আহমেদাবাদত অৱস্থিত ভৌতিক গৱেষণাগাৰত কৰ্ম জীৱন আৰম্ভ কৰা ড° বৰাই প্লাজমা বিজ্ঞান আৰু নিউক্লিয়াৰ ফিউজন বিজ্ঞান প্ৰযুক্তিৰ ক্ষেত্ৰখনত বহু অতুলনীয় অৱদান আগবঢ়াইছে। পিএইচডি ডিগ্ৰী লাভ কৰাৰ পিছত তেওঁ ১৯৭৯ চনৰ ১৯৮২ খনলৈ তেওঁ ভৌতিক গৱেষণাগাৰত অতিথি বিজ্ঞানী হিচাপে কৰ্মৰত আছিল। তাৰপিছত তেওঁ ১৯৮৩ চনৰ পৰা ১৯৮৯ চনলৈ গুজৰাটৰ গান্ধীনগৰস্থিত প্লাজমা প্ৰতিষ্ঠানৰ সভ্য হিচাপে জড়িত আছিল। ইয়াত কৰ্মৰত অৱস্থাতে তেওঁ ১৯৮৪ চনত আমেৰিকা যুক্তৰাষ্ট্ৰৰ টেক্সাছৰ অষ্টিনত অৱস্থিত ফিউজন গৱেষণা প্ৰতিষ্ঠানত অতিথি গৱেষক আছিল। ১৯৮৯ চনত তেওঁ জাৰ্মানীৰ জুয়েলিকত অৱস্থিত প্লাজমা পদাৰ্থ বিজ্ঞান প্ৰতিষ্ঠানত অতিথি বিজ্ঞানী হিচাপে যোগদান কৰিছিল। ১৯৯০ চনত তেওঁ ভাৰতলৈ ঘূৰি আহে আৰু গুজৰাটৰ প্লাজমা গৱেষণা প্ৰতিষ্ঠানত অধ্যাপক হিচাপে যোগদান কৰে। ইয়াত তেওঁ প্ৰজেক্ট মুৰব্বী হিচাপেও কৰ্ম সম্পাদন কৰা ড° বৰা আমেৰিকাৰ জৰ্জ ৱাশ্বিংটন বিশ্ববিদ্যালয়ৰ বিজনেছ স্কুলৰ প্ৰজেক্ট মেনেজাৰো আছিল।\nপৰৱৰ্তী সময়ত তেওঁ আইটিইআৰ ইণ্ডিয়াৰ মুখ্য বিজ্ঞানী হিচাপে অধিষ্ঠিত হোৱা অধ্যাপক বৰাই পাছলৈ প্ৰতিষ্ঠানটোৰ উপ-সঞ্চালকপ্ৰধান আৰু সঞ্চালকৰ পদো অলংকৃত কৰিছিল। অধ্যাপক বৰাই ২০০৬ চনৰ ছেপ্টেম্বৰ মাহৰ পৰা ২০১২ চনৰ ডিচেম্বৰ মাহলৈ ফ্ৰান্সৰ কাডাৰাচেত অৱস্থিত আন্তঃৰাষ্ট্ৰীয় সংস্থা আইটিইআৰৰ নিয়ন্ত্ৰণ, তাপন আৰু নিৰ্ধাৰণ সঞ্চালকালয়ৰ উপ-সঞ্চালক প্ৰধান আৰু সঞ্চালক হিচাপেও কাৰ্যনিৰ্বাহ কৰিছিল। অধ্যাপক বৰা আই.এ.ই.এ. ফিউজন গৱেষণা সভাত কেইবাটাও ভাৰতীয় প্ৰতিনিধিদলৰ সদস্য আছিল।\nতেওঁ মস্কোত ভাৰত-ছোভিয়েট কাৰিকৰী সহযোগিতাৰ ২৫ বছৰ উদযাপন কৰিবলৈ পঠিওৱা ভাৰতীয় বিজ্ঞান একাডেমীৰ প্ৰতিনিধি দলৰ সদস্য আছিল। তেওঁ আন্তৰ্জাতিক বিশুদ্ধ আৰু প্ৰায়োগিক পদাৰ্থ বিজ্ঞান সংঘৰ (আইইউপিএপি) প্লাজমা পদাৰ্থ বিজ্ঞানৰ চি১৬ আয়োগ আৰু আই.এ.ই.এ.ৰ আন্তৰ্জাতিক পৰামৰ্শদাতা সমিতিৰ কাৰিকৰী সভাৰ সদস্য আৰু এছ.এছ.ও.জি. গোটৰ সদস্য আছিল। তেওঁ মুম্বাইৰ হোমি ভাভা ৰাষ্ট্ৰীয় প্ৰতিষ্ঠানৰ (এইচবিএনআই) সংকায়ৰ সদস্য আছিল।\nঅধ্যাপক বৰা আইটিইআৰ পৰিচালনা পৰিষদৰ ভাৰতীয় প্ৰতিনিধি দলৰ সদস্য আছিল। তেওঁ ২০১৪ চনত এজন আইটিইআৰ এমিৰিটাছ ফেলো নিৰ্বাচিত হৈছিল। তেওঁ ২০১৫ চনৰ পৰা আই.এ.ই.এ.ৰ ফিউজন এনাৰ্জি কনফাৰেন্সৰ কাৰ্যসূচী সমিতিৰ সদস্য হৈ আছিল।\nগান্ধীনগৰৰ প্লাজমা গৱেষণা প্ৰতিষ্ঠানৰ সঞ্চালক পদত অধিষ্ঠিত থাকোঁতে তেওঁ ২০১৬ চনৰ নৱেম্বৰ মাহত অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ৰ উপাচাৰ্য পদত নিযুক্তি লাভ কৰে আৰু মৃত্যুৰলৈকে তেওঁ এই পদত অধিষ্ঠিত থাকে।\nবিশ্বৰ বিভিন্ন ৰাষ্ট্ৰীয়-আন্তঃৰাষ্ট্ৰীয় জাৰ্ণেলত দুশৰো অধিক প্ৰবন্ধ লিখা অধ্যাপক ড° বৰাই বিজ্ঞান আৰু প্ৰযুক্তিবিদ্যাৰ ক্ষেত্ৰখনত বহুবাৰ ভাৰতবৰ্ষক প্ৰতিনিধিত্ব কৰিছিল।\nড° ধীৰাজ বৰায়ে ২০১২ চনত বিজ্ঞান আৰু প্ৰযুক্তিবিদ্যাৰ বাবে কমল কুমাৰী ৰাষ্ট্ৰীয় বঁটা লাভ কৰিছিল। ২০১৮ চনত নতুন দিল্লীৰ ভাৰতীয় বিশ্ববিদ্যালয় পৰিষদে গুৱাহাটী বিশ্ববিদ্যালয়ত পৰিৱেশ আৰু পৰিস্থিতিবিজ্ঞানৰ ওপৰত চতুৰ্থ আন্তঃৰাষ্ট্ৰীয় সন্মিলনত অধ্যাপক বৰাক জীৱন কাল প্ৰাপ্তি বঁটা প্ৰদান কৰিছিল। তেওঁ ভাৰতীয় প্লাজমা চাইন্স চছাইটিৰ কোষাধ্যক্ষ, সচিব আৰু সভাপতি হিচাপেও কাৰ্যনিৰ্বাহ কৰিছিল। তেওঁ বহুতো ভাৰতীয় আৰু বিদেশী ভাষাত সাবলীল কৈ কব পাৰিছিল। ৰাছিয়ানৰ কাৰিকৰী অনুবাদকসকলৰ বাবে ৰাষ্ট্ৰীয় পঞ্জিকাত অধ্যাপক বৰাৰ নাম তালিকাভুক্ত কৰা হৈছে আৰু তেওঁ ৰাছিয়ানৰ পৰা ইংৰাজীলৈ কেইবাখনো কিতাপ আৰু মনোগ্ৰাফ অনুবাদ কৰিছিল।\n২০২১ চনৰ ১৯ জুন তাৰিখে দিনৰ ১১:৩০ বজাত গুজৰাটৰ আহমেদাবাদৰ এখন চিকিৎসালয়ত তেওঁৰ হৃদযন্ত্ৰৰ ৰোগত আক্ৰান্ত হৈ তেওঁৰ মৃত্যু হয়।\n↑ 1.0 1.1 1.2 "PROFESSIONAL EXPERIENCE OF PROF. DHIRAJ BORA". astu.ac.in. https://astu.ac.in/?page_id=15302। আহৰণ কৰা হৈছে: 23 June 2021.\n↑ 2.0 2.1 "Kamal Kumari tiol Awards announced". sentinelassam.com.6February 2016. https://www.sentinelassam.com/amp/news/kamal-kumari-tiol-awards-announced/। আহৰণ কৰা হৈছে: 23 June 2021.\n↑ 3.0 3.1 3.2 "Renowned Physicist Prof. Dhiraj Bora Passes Away". pratidintime.com. 19 June 2021. https://www.pratidintime.com/renowned-physicist-prof-dhiraj-bora-passes-away/amp/। আহৰণ কৰা হৈছে: 23 June 2021.\n↑ 4.0 4.1 4.2 "পৰ্যায়ৰ প্ৰখ্যাত পদাৰ্থবিজ্ঞানী, শিক্ষাবিদ অধ্যাপক ধীৰাজ বৰাৰ বিয়োগ". skynewsassam.in. 19 June 2021. http://skynewsassam.in/অসমৰ-সুযোগ্য-সন্তান-আন্/। আহৰণ কৰা হৈছে: 23 June 2021.\n↑ 5.0 5.1 Dhiraj Bora with Diganta Oza (Interview) (in Assamese). Guwahati: DOT. CS1 maint: Unrecognized language (link)\n↑ 6.0 6.1 6.2 6.3 6.4 "Assam Science and Technology University family condoles demise of Vice Chancellor Prof Dhiraj Bora". nenow.in. 19 June 2021. https://nenow.in/north-east-news/assam/assam-science-and-technology-university-family-condoles-demise-of-vice-chancellor-prof-dhiraj-bora.html/amp। আহৰণ কৰা হৈছে: 23 June 2021.\n↑ 7.0 7.1 7.2 "Renowned physicist Prof Dhiraj Bora passes away; CM Himanta Biswa Sarma, Governor Mukhi express grief". dy365.in. 19 June 2021. http://dy365.in/city-news/renowned-physicist-prof-dhiraj-bora-passes-away-cm-himanta-biswa-sarma-governo-9567। আহৰণ কৰা হৈছে: 23 June 2021.\n↑ 8.0 8.1 "Renowned Assamese academician Professor Dhiraj Bora passes away". newindianexpress.com. 19 June 2021. https://www.newindianexpress.com/nation/2021/jun/20/renowned-assamese-academician-professor-dhiraj-bora-passes-away-2318742.amp। আহৰণ কৰা হৈছে: 23 June 2021.\n↑ "Former IPR chief Dr Bora no more". timesofindia. 20 June 2021. https://timesofindia.indiatimes.com/city/ahmedabad/former-ipr-chief-dr-bora-no-more/articleshow/83675133.cms। আহৰণ কৰা হৈছে: 23 June 2021.\n"https://as.wikipedia.org/w/index.php?title=ধীৰাজ_বৰা&oldid=283559"ৰ পৰা অনা হৈছে\nএই পৃষ্ঠাখন ২৬ জুন, ২০২১ তাৰিখে ১৯:২৬ বজাত অন্তিম সংশোধন কৰা হৈছিল।


বন্দিতা আচাৰ্য - অসমীয়া ৱিকিপিডিয়া\n১২ ডিচেম্বৰ, ১৯৭২ (৪৯ বছৰ)\nবন্দিতা আচাৰ্য (ইংৰাজী: Bondita Acharya; জন্ম: ১২ ডিচেম্বৰ ১৯৭২) এগৰাকী ভাৰতীয় সমাজকৰ্মী আৰু মানৱ অধিকাৰকৰ্মী। তেওঁ চাহ বাগানৰ বিষয়াসকলৰ সৈতে কাম কৰি বাগিচা অঞ্চলত বাস কৰা ছোৱালীসকলৰ শিক্ষাৰ প্ৰচাৰ আৰু প্ৰসাৰৰ সৈতে জড়িত।\n১৯৭২ চনৰ ১২ ডিচেম্বৰত অসমৰ যোৰহাট জিলাত বন্দিতা আচাৰ্যৰ জন্ম হৈছিল। তেওঁৰ দেউতাকৰ নাম আছিল যোগানন্দ গোস্বামী। যোগানন্দ গোস্বামী জগন্নাথ বৰুৱা মহাবিদ্যালয়ৰ ৰসায়ন বিজ্ঞানৰ অধ্যাপক আছিল। তেওঁৰ মাতৃ মৃণালিনী গোস্বামী যোৰহাট এমই গাৰ্লছ স্কুলৰ অধ্যক্ষ আছিল। মায়োকাৰ্ডিয়েল ইনফাৰ্কচনৰ ফলত স্বামী কেয়ূৰ আচাৰ্যক হেৰুওৱাইছিল। দম্পতীহালৰ একমাত্ৰ পুত্ৰ পলাশ আচাৰ্য।\nবন্দিতা আচাৰ্যই যোৰহাটৰ বাল্য ভৱনত স্কুলীয়া শিক্ষা গ্ৰহণ কৰিছিল। তাৰপিছত তেওঁ জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিক চূড়ান্ত পৰীক্ষাত উত্তীৰ্ণ হয়। তাৰপিছত তেওঁ অসম কৃষি বিশ্ববিদ্যালয়ৰ গাৰ্হস্থ্য বিজ্ঞান মহাবিদ্যালয়ৰ পৰা স্নাতক আৰু গুজৰাটৰ বৰোদাৰ এমএছ বিশ্ববিদ্যালয়ৰ গাৰ্হস্থ্য বিজ্ঞান অনুষদৰ সম্প্ৰসাৰণ আৰু যোগাযোগ বিভাগৰ পৰা স্নাতকোত্তৰ ডিগ্ৰী লাভ কৰিছিল।\nতেওঁ ২০০৯ চনত ৱমেন ইন গভৰ্ণেন্স – ইণ্ডিয়া (ৱিং-ইণ্ডিয়া)ৰ অংশ হৈছিল। তেওঁ উত্তৰ-পূব ভাৰতৰ পৰম্পৰাগত আইন নথিভুক্ত কৰা আৰু সেইবোৰ সংশোধন কৰাৰ চেষ্টাত জড়িত হৈ আছে। মহিলাৰ অধিকাৰ উন্নত কৰাৰ বাবে  আৰু শিক্ষক আৰু অধিকাৰ কৰ্মী মাজনী দাসকে ধৰি মহিলাসকলৰ "বলপূৰ্বক নিৰুদ্দেশ" সন্দৰ্ভত প্ৰচাৰ আৰু আইনী ব্যৱস্থা গ্ৰহণ কৰাত তেওঁ জড়িত। তেওঁ বেচৰকাৰী সংগঠন 'হিউমেন ৰাইটছ ডিফেণ্ডাৰ এলাৰ্ট'ৰ উত্তৰ-পূব শাখাৰ সমন্বয়ক।  তেওঁ অসমত যৌন হিংসা, মানৱ অধিকাৰ উলংঘন, ডাইনী হত্যা, আৰু সংঘাতৰ পৰিস্থিতি নথিভুক্ত কৰাৰ বাবে কেইবাটাও তথ্য অনুসন্ধান অভিযানৰ অংশ। আচাৰ্য "ৱমেন আৰ্থ এলায়েন্স"ৰ অতি সক্ৰিয় অংশগ্ৰহণকাৰী।\nবন্দিতা আচাৰ্য মালালা ফাণ্ডৰ গুলমাকাই চেম্পিয়নসকলৰ মাজৰ অন্যতম। গুলমাকাই নেটৱৰ্ক হৈছে মালালা ফাণ্ডৰ স্বাক্ষৰ প্ৰচেষ্টা, যি উন্নয়নশীল দেশসমূহত শিক্ষাৰ ক্ষেত্ৰত চেম্পিয়নসকলৰ কামত সহায় কৰে। মালালা ফাণ্ডৰ লক্ষ্য হৈছে গুলমাকাই চেম্পিয়নসকলক ইজনে সিজনৰ সৈতে সংযোগ কৰি আৰু সামাজিক আৰু প্ৰণালীগত পৰিৱৰ্তন ৰখাৰ বাবে প্ৰয়োজনীয় সঁজুলি, প্ৰশিক্ষণ আৰু অংশীদাৰসকলৰ সৈতে সংযোগ কৰি এই ব্যৱধানটো বন্ধ কৰা। ৩৮জন গুলমাকাই চেম্পিয়ন আছে। ২০০৮ চনৰ পৰা বন্দিতায়ে পূৰ্ব ভাৰতী এডুকেশ্যনেল ট্ৰাষ্ট (পিবিইটি)ক অসমত বহু দশকধৰি সংঘৰ্ষ আৰু বৈষম্যমূলক ৰীতি-নীতিৰ সন্মুখীন হোৱা প্ৰান্তিক মহিলা আৰু ছোৱালীসকলক সমৰ্থন কৰিবলৈ নেতৃত্ব দি আহিছে। তেওঁ আৰু পিবিইটিয়ে চাহ বাগিচা শ্ৰমিক আইন (পিএলএ) আৰু শিক্ষাৰ অধিকাৰ (আৰটিই) আইনৰ বাবে সজাগতা বৃদ্ধি কৰিবলৈ তিনিটা চাহ বাগিচাৰ পৰা ৬০ গৰাকী শিক্ষা প্ৰচাৰকক প্ৰশিক্ষণ দিছিল। ইয়াৰ ফলত চাহ বাগিচা অঞ্চলত বাস কৰা প্ৰায় ১৫,২০০ গৰাকী ছোৱালী লাভৱান হৈছিল।\nবন্দিতায়ে ৰাষ্ট্ৰীয় নাগৰিক পঞ্জীৰ প্ৰমাণীকৰণ দাবীকাৰী সকলক অসমৰ বিভিন্ন অঞ্চললৈ শুনানিৰ বাবে মতাৰ বিৰোধিতা কৰিছিল আৰু তেওঁলোকৰ সহায়ৰ বাবে বিভিন্ন কাৰ্যপন্থা হাতত লৈছিল।\nভাৰতীয় জনতা পাৰ্টিৰ সদস্য মৃদুপৱান বৰাৰ অভিযোগৰ পিছত ২০১৭ চনৰ ৪ এপ্ৰিল তাৰিখে যোৰহাটৰ তিনিজন লোকক খোৱাৰ বাবে নিৰ্ধাৰিত ৫০০ গ্ৰাম গোমাংস ৰখাৰ বাবে গ্ৰেপ্তাৰ কৰা হৈছিল। হিন্দু ধৰ্মত গোমাংস সেৱন নিষিদ্ধ। আচাৰ্যই ছ'চিয়েল মিডিয়াত গ্ৰেপ্তাৰক গৰিহণা দিয়ে। হিন্দু জাতীয়তাবাদী সংগঠন বজৰং দলে এক প্ৰেছ বিবৃতি জাৰি কৰি দাবী কৰে যে আচাৰ্যই গ্ৰেপ্তাৰক গৰিহণা দিয়াৰ বাবে ৰাজহুৱাভাৱে ক্ষমা বিচাৰিব লাগিব।\n২০১৭ চনৰ ১০ এপ্ৰিলত আচাৰ্যই ৪ এপ্ৰিল তাৰিখে গোমাংস ৰখাৰ বাবে তিনিজন লোকক গ্ৰেপ্তাৰ কৰাৰ বাবে ছ'চিয়েল মিডিয়াত হিংসাত্মক ভাবুকিৰ লক্ষ্য হোৱাৰ পিছত অসমৰ গুৱাহাটীত অপৰাধ অনুসন্ধান বিভাগৰ ওচৰত এটা অভিযোগ দাখিল কৰিছিল। আচাৰ্যক বজৰং দলৰ সদস্যসকলে হত্যা, ধৰ্ষণ আৰু এচিড আক্ৰমণৰ ভাবুকি দিছিল।\n↑ 1.0 1.1 "Bondita Acharya Receives Death Threats". Front Line Defenders. 2017-04-12. https://www.frontlinedefenders.org/en/case/bondita-acharya-receives-death-threats/.\n↑ 2.0 2.1 Singh, Bikash (10 April 2017). "Women rights activist claim to have received life threat for her comments on beef consumption". The Economic Times (India). https://economictimes.indiatimes.com/news/politics-and-nation/women-rights-activist-claim-to-have-received-life-threat-for-her-comments-on-beef-consumption/articleshow/58116670.cms?from=mdr.\n↑ EMN (31 August 2018). "A call to be human rights defenders". Eastern Mirror (Nagaland, India). http://www.easternmirrornagaland.com/a-call-to-be-human-rights-defenders/.\n↑ "Bondita Acharya - Centre for Applied Human Rights, The University of York" (EN ভাষাত). www.york.ac.uk. https://www.york.ac.uk/cahr/defenders/past/bondita-acharya/। আহৰণ কৰা হৈছে: 2018-05-21.\n↑ Bhat, Afsana (10 September 2012). "Advocates Press to Modernize Customary Laws, Tribal Leadership in Northeastern India". Global Press Journal. https://globalpressjournal.com/asia/indian-administered_kashmir/advocates-press-to-modernize-customary-laws-tribal-leadership-in-northeastern-india/.\n↑ "Assam court moved over woman activist's disappearance". Deccan Herald. IANS. 20 February 2013. https://www.deccanherald.com/content/313523/assam-court-moved-over-woman.html.\n↑ Mitra, Naresh (2 August 2018). "Experts slam plan to collect biometrics". The Times of India (Mumbai edition). https://www.pressreader.com/india/the-times-of-india-mumbai-edition/20180802/282067687744503.\n↑ Assam Tribune (30 October 2016). "HR body flays Nagaon admin over KNP eviction". NELive. https://www.nelive.in/assam/news/hr-body-flays-nagaon-admin-over-knp-eviction.\n↑ Begum, Anjuman Ara (14 July 2015). "Witch-hunts in Assam: Criminalising the practice won't magically end it". Scroll.in. https://scroll.in/article/737038/witch-hunts-in-assam-criminalising-the-practice-wont-magically-end-it.\n↑ "Bondita Acharya" (en-US ভাষাত). Women's Earth Alliance. https://womensearthalliance.org/weawomen/bondita-acharya/। আহৰণ কৰা হৈছে: 2019-10-05.\n↑ "Malala Fund announces 13 education activists as Gulmakai Champions | Malala Fund" (en-US ভাষাত). www.malala.org. https://www.malala.org/newsroom/gulmakai-champions-2019। আহৰণ কৰা হৈছে: 2019-10-05.\n↑ "India | Malala Fund" (en-US ভাষাত). www.malala.org. https://www.malala.org/programmes/india। আহৰণ কৰা হৈছে: 2019-10-05.\n↑ | Malala Fund "Malala Fund" (en-US ভাষাত). www.malala.org. https://malala.org/champions/bondita-acharya | Malala Fund। আহৰণ কৰা হৈছে: 2019-10-05.\n↑ Aug 6, Kangkan Kalita | TNN | Updated; 2019; Ist, 12:13. "Volunteers come to rescue of NRC reverification claimants | Guwahati News - Times of India" (en ভাষাত). The Times of India. https://timesofindia.indiatimes.com/city/guwahati/volunteers-come-to-rescue-of-nrc-reverification-claimants/articleshow/70549496.cms। আহৰণ কৰা হৈছে: 2019-10-05.\n↑ "INDIA: Assamese Human Rights Defender Bondita Acharya violently threatened on social media. | Lanka Socialists Forum" (en-US ভাষাত). www.lankasocialistsforum.org. 2017-04-19. http://www.lankasocialistsforum.org/archives/777। আহৰণ কৰা হৈছে: 2018-05-21.\n↑ "WHRDs condemn online threats against Bondita Acharya" (en ভাষাত). AWID. 2017-05-02. https://www.awid.org/news-and-analysis/whrds-condemn-online-threats-against-bondita-acharya.\n↑ "Assam: Activist Threatened With Rape, Acid Attacks For Condemning Beef Arrests". The Wire. https://thewire.in/rights/bondita-acharya-beef-bajrang-dal। আহৰণ কৰা হৈছে: 2018-05-21.\n"https://as.wikipedia.org/w/index.php?title=বন্দিতা_আচাৰ্য&oldid=298286"ৰ পৰা অনা হৈছে\nএই পৃষ্ঠাখন ১৭ ছেপ্টেম্বৰ, ২০২১ তাৰিখে ১৫:০৭ বজাত অন্তিম সংশোধন কৰা হৈছিল।


সণ্ঢালনি - গীতাৰ্থী গোস্বামী - সাহিত্য ডট অৰ্গ\nসণ্ঢালনি – গীতাৰ্থী গোস্বামী\nজপং জপং জপং….। পাগলী বুঢ়ীৰ ঘৰৰ সমুখত এতিয়া ভৰিৰ সৰু গাঁঠিলৈকে পানী।\n: কোন অ’ । কোন হাইজাত যাবলৈ আহিছ ? দ’ত, দ’ত ! ঐ দ’ত, আহ মাৰক চোবাহি । আহ ঐ । চাই লওঁ তোৰ মুখখন।\nএকেৰাহে কেতেকী বুঢ়ীয়ে দ’তক উদ্দেশ্যি গালি পাৰি থাকিল । সণ্ঢালনিয়ে মুখেৰে একো নামাতিলে । ভদীয়া বান শুকাল । কেৱল বুঢ়ীৰ ঘৰৰ আগৰ পথচোৱাত অলপ পানী আছে । যোৱা বছৰ এনে সময়তে বুঢ়ীৰ নাতিনীয়েকৰ শটো পথাৰত উবুৰি হৈ পৰি আছিল । কেও কিছু নোহোৱা কেতেকী বুঢ়ী তেতিয়াৰ পৰাই পাগলী হ’ল । গধূলি বাটৰ বাটৰুৱাক গালিৰে থকা সৰকা কৰে । কোনেও বেয়া নাপায় ।\nগাঁওখনত এটা দ’ত আছে । দুবছৰত দ’তে দুজনী মানুহ খালে । ফণীধৰৰ গাভৰু ঘৈণীয়েকজনীও পিতনীতে উবুৰি হৈ পৰি আছিল।\nসণ্ঢালনিৰ বয়স দুকুৰি পাৰ হ’ল । পথাৰৰ কাম কোনোমতে সামৰিছে । এটা বানে সোপাকে খেতি নষ্ট কৰিলে । নতুনকৈ পথাৰত হাল জুৰিব লগা হ’ল । খেতিৰ ধানবোৰ চাবলৈ দুপৰীয়া তাই পথাৰলৈ গৈছিল । ঘূৰি আহোঁতে নিজান হাবিৰ মাজত গামোচা এখনেৰে লেটেকু এমুঠি বান্ধি লৈ সৰুকন ৰৈ আছিল । লেটেকুবোৰ তাইৰ হাতত গুজি দি সি ক’লে- “আৰু বহুত বস্তু আছে । গধূলি এপাক বাটলৈ আহিবিচোন।”\nসৰুকনৰ চকুলৈ একেথিৰে চালে সণ্ঢালনিয়ে । তাৰ চকুত নাচি আছিল পথাৰৰ দ’তটোৱে।মুখেৰে একো নামাতি সণ্ঢালনি আঁতৰি আহিল ।\n‘হুদু হুদু হুদু ‘ সমুখৰ গছজোপাৰ পৰা হুদু এটাই চিঞৰি উঠিল। উচপ খাই উঠিল সণ্ঢালনি । ডিঙিৰ গামোচাখন ভালকৈ লৈ ল’লে। আন্ধাৰ পথত জপং জপংকৈ তাই আগুৱাই গ’ল। সেই সময়ত তাইৰ নিজকে এজনী যখিনী যেন লাগিল।\nপিছদিনা কেতেকী বুঢ়ীৰ ঘৰৰ সমুখৰ পানীত উবুৰি হৈ পৰি থাকিল সৰুকনৰ মৃতদেহ।গাঁৱত বু বু বা বা হ’ল – “এইবাৰ দ’তে মতা মানুহ খালে।”\nপুলিচ আৰু গঞাৰ হাই উৰুমিৰ মাজতে পাগলী কেতেকীয়ে হাতত এমুঠি শিলগুটি লৈ পানীলৈ এটা এটাকৈ দলিয়াই বকি গ’ল – দ’ত, ঐ দ’ত, মোক খাহি । মোক মাৰহি আহ । এই বুঢ়ীমাৰক চিনি পোৱা নাই !\nলেটেকু এটাৰ বাকলি গুচাই গুচাই সণ্ঢালনি ওচৰতে থিয় হৈ থাকিল । ইয়াৰ পাছত আৰু কোনো দ’তে এই গাঁৱত কোনো মানুহ নামাৰে । শান্তিৰ নিশ্বাসৰ লগতে ওঁঠৰ ফাঁকেৰে তাইৰ এটা হাঁহি বাগৰি গ’ল ।\n← ৰঙালাউৰ পাত আৰু কঁঠাল গুটিৰ খাৰ –ডেইজী শৰ্মা\nআমাক বাংলাদেশীৰ কিয় প্ৰয়োজন? –অংশুমানহাজৰিকা →\nসপোনৰ ৰং -দেৱ প্ৰতীম


প্ৰকাশ পালে অ’মিক্ৰনৰ প্ৰথম আলোকচিত্ৰ! আতংকিত বিশেষজ্ঞ... -\nHomeআন্তঃৰাষ্ট্ৰীয়প্ৰকাশ পালে অ’মিক্ৰনৰ প্ৰথম আলোকচিত্ৰ! আতংকিত বিশেষজ্ঞ...\nপ্ৰকাশ পালে অ’মিক্ৰনৰ প্ৰথম আলোকচিত্ৰ! আতংকিত বিশেষজ্ঞ…\nপ্ৰকাশ পালে অ’মিক্ৰনৰ প্ৰথম আলোকচিত্ৰ! আতংকিত বিশেষজ্ঞ...\nডিজিটেল ডেস্কঃ বিশ্বত কৰ’না ভাইৰাছৰ আতংক মাৰ নৌযাওঁতেই এইবাৰ অ’মিক্ৰন ভাইৰাছৰ আতংকই বিশ্ববাসীক এক অনিশ্চিত ভৱিষ্যতৰ দিশলৈ ঠেলি দিছে৷ নতুন প্ৰজাতিৰ এই ভাইৰাছ ‘delta’তকৈয়ো অধিক ভয়ংকৰ বুলি বিশ্ব স্বাস্থ্য সংস্থাই সদৰী কৰিছে৷ দক্ষিণ আফ্ৰিকাত এই ভাইৰাছৰ অৱস্থিতি পোৱাৰ মাত্ৰ ৪ দিনৰ ভিতৰত বিশ্বৰ ১২খন দেশলৈ এই ভাইৰাছ বিয়পি পৰিছে৷ শেহতীয়াভাৱে নেদাৰলেণ্ড, ইংলেণ্ড, জাৰ্মানী, ইটালী, হংকং, ইজৰাইল, বেলজিয়াম, চেক গণৰাজ্যত ধৰা পৰিছে অ’মিক্ৰনত আক্ৰান্ত লোক।\nপোনপ্ৰথমবাৰৰ বাবে মাৰাত্মক অ’মিক্ৰন ভাইৰাছৰ ছবি ৰাজহুৱা কৰিছে৷ কৰ’না ভাইৰাছৰ ‘আটাইতকৈ মাৰাত্মক’ প্ৰজাতিৰ প্ৰথমখন ছবি, ৰোমৰ বিখ্যাত বেম্বিনো গেচু চিকিৎসালয়ৰ দ্বাৰা প্ৰকাশ কৰা হৈছে। বেম্বিনো গেচু হাস্পতালৰ দ্বাৰা মুকলি কৰা অ’মিক্ৰনৰ আনুবংশিক গাঁথনি সম্পৰ্কে এক বিবৃতিত গৱেষকসকলে কয় যে, ছবিখনে স্পষ্টকৈ দেখুৱাইছে যে ডেল্টাই বিভিন্ন প্ৰকাৰতকৈ বহুগুণে অ’মিক্ৰনৰ পৰিৱৰ্তন হৈছে আৰু সকলো প্ৰ’টিন জিনৰ এটা ক্ষেত্ৰত কেন্দ্ৰীভূত হৈছে, যি মানৱ শৰীৰৰ কোষবোৰৰ সৈতে ক্ষিপ্ৰ গতিত আদান-প্ৰদান অৰ্থাৎ বিয়পিব পাৰে।\nঅ’মিক্ৰন ভাইৰাছৰ আলোকচিত্ৰ…\nগৱেষকসকলে লগতে এইটোও স্পষ্ট কৰিছে যে, কৰ’না ভাইৰাছ বাৰে বাৰে এটা নতুন ৰূপ ধাৰণ কৰা অৰ্থ এইটোৱে যে, এইবাৰৰ এই নতুন প্ৰজাতিটো অধিক বিপদজনক। এক বিবৃতিত, বিশ্ব স্বাস্থ্য সংস্থাই সদৰী কৰিছে যে, অ’মিক্ৰন ভাইৰাছটোৰ ওপৰত প্ৰাথমিক অধ্যয়নত এইটোৱে প্ৰমাণ কৰিছে য়ে, ই এক সংক্ৰামিত ভাইৰাছ৷ আনহাতে, দক্ষিণ আফ্ৰিকাৰ চিকিৎসক ডাঃ এঞ্জেলিক কোয়েটজীয়ে দাবী কৰে যে, অ’মিক্ৰনৰ লক্ষণবোৰ খুবেই মৃদু।\nনতুন ভাইৰাছ প্ৰজাতিত ভুগি থকা ৰোগীসকলৰ ক্ষেত্ৰত খুব কম লক্ষণ দেখা গৈছে। ড০ এঞ্জেলিক কোয়েটজীয়ে দক্ষিণ আফ্ৰিকাৰ প্ৰথমবাৰৰ বাবে অ’মিক্ৰনত আক্ৰান্ত ৰোগীৰ চিকিৎসা প্ৰদান কৰিছে।অৱশ্যে, গৱেষকসকল এতিয়াও নিশ্চিত নহয় যে কৰ’না ভাইৰাছ দৰে অ’মিক্ৰনৰ নতুন প্ৰজাতিটো কিমান বিপদজনক। ভাইৰাছটোৰ সম্পৰ্কে কৰা বিভিন্ন অধ্যয়নবোৰত প্ৰকাশ পাইছে যে, এই নতুন ভাইৰাছ কম বিপদজনক যদিও আন কিছুমান অধ্যয়নত ই ভয়ংকৰ ৰূপত আত্মপ্ৰকাশ কৰিছে৷ গতিকে বিশেষজ্ঞসকলে এই নতুন প্ৰজাতিৰ ভাইৰাছটোৰ ওপৰত আৰু অধিক গৱেষণাৰ প্ৰয়োজন আছে বুলি ক’ব বিচাৰে৷\nPrevious articleএইবাৰ বি্ক্ৰী হ’ল ‘চেণ্ট্ৰেল ইলেক্ট্ৰ’নিক্‌ছ লিমিটেড’; দেশক লাওলোৱা কৰিব নেকি মোদী চৰকাৰে?\nNext article১২ খন দেশলৈ বিয়পিল অ’মিক্ৰন! ভাৰতত জাৰি নতুন নিৰ্দেশনা…\nকৃষিখণ্ডত ৰাসায়নিক সাৰৰ প্ৰয়োগ হ’ব পাৰে কৰ্কট ৰোগৰ অন্যতম কাৰণ\nএহাতে ভাৰতৰ বজাৰত গাড়ীৰ বিক্ৰী হ্ৰাস: আনহাতে, গাড়ীৰ সৰঞ্জামত ১৮% জিএছটি আৰোপৰ প্ৰস্তুতি\nব্ৰিটিছ সংস্থাৰ প্ৰতিবেদন : যোৱা বৰ্ষত ভাৰতত চৰম দৰিদ্ৰতাৰ কবলত পৰিল ৪.৬ কোটি লোক


ইম'জি - অসমীয়া ৱিকিপিডিয়া\nগুগলৰ দ্বাৰা ব্যৱহৃত ৰঙীণ ইম'জি\nইম'জি (ইংৰাজী: Emoji) হৈছে ইলেক্ট্ৰনিক মেছেজ আৰু ৱেবপেজত ব্যৱহৃত একপ্ৰকাৰৰ ভাবপ্ৰকাশক চিহ্ন। ইম'জিবোৰ হৈছে একো একোটা চিত্ৰ যিবোৰ মূলতঃ ভাব প্ৰকাশৰ বাবে ব্যৱহাৰ কৰা হয়। ইম'জি বিভিন্ন প্ৰকাৰৰ, যেনে ― মুখভঙ্গি, দৈনন্দিন বস্তু, স্থান, বতৰ আৰু জীৱ-জন্তু। ইম'জি নামৰ উৎপত্তি জাপানী ভাষাৰ 絵 (ই মানে ছবি) আৰু 文字 (ম'জি মানে আখৰ) শব্দ দুটা লগলাগি হৈছে; ইংৰাজী ভাষাৰ শব্দ emotion আৰু emoticon-ৰ সৈতে ইয়াৰ মিল মাত্ৰ এক সংযোগহে। ইয়াৰ আক্ষৰিক অৰ্থ হ'ল চিত্ৰলিপি।\n১৯৯০-ৰ দশকত জাপানী মোবাইল ফোনত ইম'জিৰ প্ৰথম আৱিৰ্ভাব হয়। আপেল কোম্পানীৰ আইফোনত ইম'জি অন্তৰ্ভুক্ত হোৱাৰ লগে লগে ইম'জিৰ জনপ্ৰিয়তা বৃদ্ধি হৈ পৰে। তাৰ পাছত এণ্ড্ৰইড আৰু অন্যান্য মোবাইল ফোনতো আপেলৰ অনুসৰণ কৰি ইম'জিক অন্তৰ্ভুক্ত কৰে। মাইক্ৰ'চফ্ট ৱিণ্ড'জ ৮-ত চিগো উইআই চিম্বল চিষ্টম ফণ্টত একবৰ্ণী ইউনিক'ড ইম'জি আৰম্ভ কৰা হয়, পাছত ৱিণ্ড'জ ৮.১-ত চিগো উইআই ইম'জি ফণ্টৰ মাধ্যমেৰে ৰঙীণ ইম'জিৰ প্ৰবৰ্তন কৰা হয়। বৰ্তমানে পাশ্চাত্যৰ জনপ্ৰিয় সংস্কৃতিত ইম'জিয়ে গুৰুত্বপূৰ্ণ স্থান লাভ কৰিছে।\n2 সাংস্কৃতিক প্ৰভাৱ\n3 গাৰ বৰণ\n১,০১৮ ক'ড বিন্দু\nইউনিক'ড সংস্কৰণৰ ইতিহাস\nটোকা: এই ইম'জিৰ সংখ্যা কেৱল একক ইউনিক'ড কেৰেক্টাৰবোৰৰ বাবে; এনে আন বহুতো ইম'জি আছে যিবোৰ একাধিক ইম'জি জোৰা লাগি গঠন হয়। ইম'জি প্ৰথম প্ৰকাশ পায় ইউনিক'ড ৬.০-ত।\nবিশ্বৰ প্ৰথম বহুলভাবে ব্যৱহৃত ইম'জি জাপানৰ ছিগেটাকা কুৰিটা নামৰ ব্যক্তি এজনে ১৯৯৯ চনত সৃষ্টি কৰিছিল। তেওঁ আছিল NTT DoCoMo-ৰ আই-মোড মোবাইল ইণ্টাৰনেট প্লেটফৰ্ম দলৰ সদস্য। কুৰিটাই বতৰৰ চিহ্ন, চীনা ভাষাৰ আখৰ আৰু ৰাস্তাৰ চিহ্নবোৰক ইম'জিলৈ ৰূপান্তৰিত কৰিছিল। তদুপৰি মাংগা নামৰ জাপানী চিত্ৰকলাত ব্যৱহৃত মনৰ ভাব প্ৰকাশ কৰা চিহ্ন (যেনে - বুদ্ধি বুজাবলৈ বৈদ্যুতিক বাল্ব) আদিৰ ইম'জিলৈ ৰূপান্তৰ কৰাত কামত লাগে। ইম'জি প্ৰথমে কেৱল জাপানী মোবাইল অপাৰেটৰ NTT DoCoMo, au আৰু চফ্টবেংক মোবাইল (পূৰ্বৰ ভোডাফোন)-ত উপলব্ধ আছিল। এই অপাৰেটৰসমূহে নিজৰ ভিন্ন ভিন্ন ইম'জি ব্যৱহাৰ কৰিছিল। আই-মোডৰ মেচেজিং সুবিধাটোত বৈদ্যুতিক যোগাযোগক ত্বৰান্বিত কৰা আৰু আন অপাৰেটতকৈ পৃথক সুবিধা উপলব্ধ কৰাৰ মানসেৰে NTT DoCoMo-ই ১৭৬টা ১২×১২ পিক্সেলেৰ ইম'জিৰ প্ৰথম ছেট প্ৰকাশ কৰে। কুৰিটাই মানুহৰ মুখভঙ্গি আৰু চহৰৰ অন্য বস্তুবোৰ পৰ্যবেক্ষণ কৰি নিজেই প্ৰথম ১৮০টা ইম'জি সৃষ্টি কৰে।\nNTT DoCoMo-ৰ আই-মোডত প্ৰতিটো ইম'জি ১২×১২ পিক্সেল গ্ৰীডত উপস্থাপন কৰা হৈছিল। ব্যক্তিগত ব্যৱহাৰৰ ইউনিক'ড কেৰেক্টাৰ স্পেচ E63E-ৰ পৰা E757-ৰ মাজত আৰু চিফ্ট জেআইএচ-ৰ F89F -ৰ পৰা F9FC-ৰ মাজত দুই বাইট কেৰেক্টাৰৰ অনুক্ৰমত ইয়াক ট্ৰান্সমিট কৰা হৈছিল। প্ৰাথমিক ৰূপত ইয়াত ১,৭০৬টা চিহ্ন আছে; কিন্তু যিবোৰ ফোনে C-HTML 4.0 সমৰ্থন কৰে, তাত আৰু ৭৮টা অধিক চিহ্ন যোগ কৰিব পাৰি।\nজাপানী মোবাইল ব্ৰেণ্ড au-ৰ ইম'জিবোৰক চিহ্নিত কৰা যায় HTML-ৰ IMG টেগৰ দ্বাৰা। চফ্টবেংক মোবাইলৰ ইম'জি SI/SO এস্কেপ ক্ৰমত থাকে আৰু তাত ৰং আৰু এনিমেছনো দেয়া যায়। DoCoMo-ৰ ইম'জি ট্ৰান্সমিট কৰা সকলোতকৈ কঠিন, তাৰ বিপৰিতে au-ৰ ইম'জিৰ ক্ষেত্ৰত সেয়া সকলোতকৈ সহজ আৰু মুক্ত ষ্টেণ্ডাৰৰ ওপৰ ভিত্তি কৰা।\n২০১০ চনত জাপানৰ এই ইম'জিবোৰৰ কেইবাটাকো ইউনিক'ডত অন্তৰ্ভুক্ত কৰা হয়, ফলত ইম'জিয়ে এক মান্য ৰূপ পায় আৰু সমগ্ৰ বিশ্বজুৰি ব্যৱহাৰৰ দুৱাৰ মুকলি হয়। ২০১০ চনৰ অক্টোবৰত ইউনিক'ড ষ্টেণ্ডাৰ্ডৰ ৬.০ সংস্কৰণত শতাধিক ইম'জি প্ৰকাশিত হয় (ISO/IEC 10646)। এই সংযুক্তিৰ বাবে আবেদন জনাইছিল গুগল (কেট ম'ম'ই, মাৰ্ক ডেভিছ আৰু মাৰ্কাচ ছেৰাৰে ২০০৭ চনৰ আগষ্টত ইউনিক'ড সমিতিলৈ এই সম্বন্ধে চিঠি লিখিছিল) আৰু আপল কোম্পানীয়ে (২০০৯ চনৰ জানুৱাৰীত ৬০৭টা চিহ্ন যোগ কৰাৰ প্ৰস্তাৱ দিছিল য়াছুউ কিডা আৰু পিটাৰ এডবাৰ্গে)। ইউনিক'ড তথা ISO/IEC JTC1/SC2/WG2-ত অংশগ্ৰহণকাৰী দেশৰ সংস্থাসমূহৰ (মূলতঃ আমেৰিকা যুক্তৰাষ্ট্ৰ, জাৰ্মানী, আয়াৰলেণ্ড আৰু জাপান) মাজত কেইবালানি আলোচনাৰ অন্তত কেইবা শতাধিক নতুন আখৰ (বেছিভাগেই মানচিত্ৰৰ চিহ্ন আৰু ইউৰোপীয় চিহ্ন) ইউনিক'ডত গৃহীত তথা সংযোগ কৰা হয়। ইউনিক'ডে ইম'জিক গ্ৰহণ কৰাৰ ফলত জাপানৰ বাহিৰেও বাকী বিশ্ব ইম'জিৰ সৈতে পৰিচিত হয়। ইউনিক'ডৰ ৬.০ সংস্কৰণৰ প্ৰাথমিক ইম'জি ছেটত ৭২২টা আখৰ আছিল, যাৰ মাজত ১১৪টা আছিল প্ৰাক-৬.০ ইউনিক'ড ষ্টেণ্ডাৰ্ডৰ ক্ৰম অনুযায়ী, আৰু বাকী ৬০৮টা প্ৰথম প্ৰকাশ পোৱা নতুন আখৰ। ইম'জিৰ বাবে ইউনিক'ডৰ নিৰ্দিষ্ট কোনো ব্লক ৰখা হোৱা নাই ― সাতটা ভিন্ন ব্লকত ইম'জিবোৰক ভাগ কৰি ৰখা হৈছে (কিছু ব্লক নতুনকৈও সৃষ্টি কৰা হৈছে) আৰু ইয়াৰ লগতে EmojiSources.txt নামৰ এটি ইউনিক'ড ডাটা ফাইল আছে য'ত পুৰণা জাপানী ইম'জিৰ তথ্য আছে। এই আখৰৰ ছেটত "আঞ্চলিক নিৰ্দেশক চিহ্ন" নামেৰে এক অংশ আছে য'ত বিভিন্ন দেশৰ জাতীয় পতাকাক আখৰ হিচাপে ব্যৱহাৰ কৰাৰ বিকল্প ৰখা হৈছে।\nইম'জিৰ জনপ্ৰিয়তা ইমানেনেই বৃদ্ধি পায় যে আন্তঃৰাষ্ট্ৰীয় বজাৰ মোবাইল ফোন নিৰ্মাতা আৰু প্ৰতিষ্ঠানে ভিন্ন ভিন্ন দেশ আৰু লোকৰ সংস্কৃতিৰ দৰ্শোৱা ইম'জি যোগ কৰাৰ বাবে ইউনিক'ড সমিতিক হেঁচা দিয়ে। ইউনিক'ড ৭.০-ত প্ৰায় ২৫০টা ইম'জি যোগ কৰা হয়, তাৰ বেছিৰভাগেই ৱেবডিংছ আৰু ৱিনডিংছ ফণ্টৰ পৰা লোৱা হয়। য়াহু, এম এচ এন মেছেঞ্জাৰৰ দৰে মেছেঞ্জাৰ চিষ্টেমত ব্যৱহৃত কিছু প্ৰাক-ইউনিক'ড চিহ্নকো ইয়াত ইম'জি ৰূপে অন্তৰ্ভুক্ত কৰা হয়। ইউনিক'ড ৮.০-ত ক্ৰিকেট বেটৰ দৰে কিছু খেলাৰ সৰঞ্জাম, খাদ্য বস্তু, ৰাশিচক্ৰৰ চিহ্ন, নতুন কিছু মুখভঙ্গি আৰু বিভিন্ন ধৰ্মৰ উপাসনা-গৃহ ইত্যাদিৰ সৈতে মুঠ ৪১টা নতুন ইম'জি যোগ কৰা হয়। বিভিন্ন প্ৰতিষ্ঠানৰ পৰা নতুন ইম'জি যোগ কৰাৰ বাবে ইউনিক'ড সমিতিক যি হেঁচা দিয়া হৈছে তাক বহুতে এইবুলি সমালোচনা কৰিছে যে ইউনিক'ডৰ মূল উদ্দেশ্য, যি হৈছে পৃথিৱীৰ বিভিন্ন গৌণ বা পুৰাতন লিপিৰ আখৰক মান্য ৰূপ দিয়া, তাৰ ফালৰি কাটি গৈছে।\nইউনিক'ডৰ দ্বাৰা নিৰ্ধাৰিত একে অৰ্থবহ ইম'জি প্লেটফৰ্ম অনুযায়ী দেখাত কিছু সালসলনি হ'ব পাৰে, কাৰণ সেই একেটা বস্তুকে বিভিন্ন কোম্পানীয়ে বেলেগ বেলেগ ধৰণৰ ছবিৰে ফুটাই তোলাৰ চেষ্টা কৰে। যেনে- আপেল কোম্পানীৰ নিয়ম অনুসৰি, কেলেণ্ডাৰ ইম'জিত সদায়ে জুলাই ১৭ লিখা থাকে, কাৰণ ২০০২ চনৰ এই দিনটোতে আপলৰ মেক কম্পিউটাৰৰ বাবে আই-কেল কেলেণ্ডাৰ এপ্লিকেছন বজাৰলৈ মুক্তি দিয়া হৈছিল। ফলস্বৰূপে আপেলৰ কিছু ব্যৱহাৰকাৰীয়ে ১৭ জুলাইৰ দিনটোক "আন্তঃৰাষ্ট্ৰীয় ইম'জি দিৱস" নামেৰে নামমাকৰণ কৰে। আন প্লেটফৰ্মবোৰত পিছে কেলেণ্ডাৰ ইম'জিত ১৭ জুলাইৰ সলনি বেলেগ বেলেগ তাৰিখ থাকে।\nচফ্টবেংকৰ সৈতে আপেল ইম'জিৰ যথেষ্ট মিল দেখা যায়। উদাহৰণ স্বৰূপে, ইউনিক'ডত U+1F483 💃 (যাৰ নাম DANCER বা নৰ্তক) ইম'জি আপেল আৰু চফ্টবেংকৰ ষ্টেণ্ডাৰ্ডত মহিলা হিচাপে দেখুওৱা হৈছে, কিন্তু অন্য ঠাইত পুৰুষ অথবা লিঙ্গ-নিৰপেক্ষ ৰূপেৰে দেখুওৱা হৈছে।\nসাংবাদিকসকলে উল্লেখ কৰিছে যে কিছু ইম'জিৰ মূল চিহ্নত কোনো সংস্কৃতি-নিৰ্ভৰ অৰ্থ নাথাকিলেও সেই চিহ্নটোৰ দ্ব্যৰ্থতাৰ বাবে সংস্কৃতি ভেদে তাৰ অৰ্থ ভিন্ন ভিন্ন হৈ পৰিছে। যেনে- U+1F485 💅 নখ পলিচ ইম'জিক ইংৰাজী ভাষী সমাজত "কালৈকো ভ্ৰূক্ষেপ নকৰাকৈ আড়ম্বৰপূৰ্ণ মনোভাৱ" অথবা "নিজৰ সম্মান বৃদ্ধি কৰা আৰু নিন্দুকৰ মুখ বন্ধ কৰা মনোভাৱ" হিচাপে ব্যৱহাৰ কৰা হয়। কেতিয়াবা ইউনিক'ডৰ নিৰ্দেশিকাত কোনো এক ইম'জিটি কি ধৰণে ব্যৱহাৰ কৰিব লাগে তাৰ বিষয়ে লিখা থাকে। যেনে- U+1F4BA 💺 চিট ইম'জি বিমান, ট্ৰেইন বা থিয়েটাৰৰ সংৰক্ষিত আসনৰ ৰূপত ব্যৱহাৰ কৰিব পাৰি।\n২০১৭ চনৰ জুলাইৰ তথ্য অনুসৰি ইউনিক'ডত বৰ্তমানলৈ ২,৬৬৬টা ইম'জি অন্তৰ্ভুক্ত কৰা হৈছে।\nটুইটাৰ, গুগলৰ নাটো ইম'জি প্ৰজেক্ট আৰু ফায়াৰফক্স অ' এচত U+1F602 😂 আনন্দৰ চকুপানী সহ মুখ-ৰ ৰঙীণ ইম'জি\nঅক্সফৰ্ড অভিধানে U+1F602 😂 আনন্দৰ চকুপানী সহ মুখ ইম'জিক "২০১৫ ৱৰ্ড অফ দ্য ইয়েৰ" হিচাপে স্বীকৃতি দিয়ে। অক্সফৰ্ডে এয়াও উল্লেখ কৰে যে, ২০১৫ চনত বিশ্বজুৰি "ইম'জি" শব্দটোৰ ব্যৱহাৰ উল্লেখযোগ্য ভাবে বৃদ্ধি পাইছে আৰু জনপ্ৰিয় সংস্কৃতিত ইয়াৰ যথেষ্ট প্ৰভাব দেখা গৈছে। SwiftKey-ৰ তথ্য অনুসৰি, "আনন্দৰ চকুপানী সহ মুখ" ইম'জিটো বিশ্বেৰ সকলোতকৈ জনপ্ৰিয় ইম'জি। আমেৰিকান উপভাষা সংস্থাই ২০১৫ চনৰ তেওঁলোকৰ "ৱৰ্ড অফ দ্য ইয়েৰ" নিৰ্বাচনৰ ভিত্তিত U+1F346 🍆 বেঙেনা ইম'জিক "আটাইতকৈ উল্লেখযোগ্য ইম'জি" হিচাপে ঘোষণা কৰে।\nকিছু ইম'জি আছে যিবোৰ সম্পূৰ্ণ জাপানী সংস্কৃতি-নিৰ্ভৰ, যেনে- জাপানী ব্যৱসায়ীৰ মূৰ দোঁৱাই কৰা সম্ভাষণ (U+1F647 🙇 ), অনভিজ্ঞ গাড়ীচালকক বুজাবলৈ ব্যৱহাৰ কৰা চিহ্ন (U+1F530 🔰 ), "অসাধাৰণ হোমৱৰ্ক"-ৰ অৰ্থে ব্যৱহৃত বগা ফুলৰ ষ্টাম্প (U+1F4AE 💮 ), অথবা কিছু জনপ্ৰিয় জাপানী খাদ্য-সামগ্ৰী: ৰামেন নুডল্‌চ (U+1F35C 🍜 ), ডাংগো (U+1F361 🍡 ), অনিগিৰি (U+1F359 🍙 ), জাপানী তৰকাৰি (U+1F35B 🍛 ) আৰু চুচি (U+1F363 🍣 )। ইউনিক'ড কনছৰ্চিয়ামৰ প্ৰতিষ্ঠাপক মাৰ্ক ডেভিছে ইম'জিৰ ব্যৱহাৰক বিকশিত ভাষাৰ লগত তুলনা কৰিছে, যেনে- আমেৰিকান লোকসকলে বেঙেনা (U+1F346 🍆 ) ইম'জিক পুৰুষৰ যৌনাংগ বুজাবলৈ কৰা ব্যৱহাৰ বিশেষভাবে উল্লেখ কৰিছে। কিছু ভাষাবিদে ইম'জি আৰু ইম'টিকনসমূহ ভাব প্ৰকাশৰ উৎকৃষ্ট মাধ্যম বুলি মত প্ৰদান কৰিছে।\n২০১৫ চনৰ ডিচেম্বৰত ইম'জিৰ এক "অনুভূতি সমীক্ষা" প্ৰকাশ পায়, আৰু ইম'জি চেণ্টিমেণ্ট ৰেংকিং ১.০ বেৰ প্ৰকাশ হয়। ২০১৬ চনত চ'নি পিকচাৰচ্ এনিমেছনে ইম'জিৰ ওপৰ ভিত্তি কৰি এখন চলচ্চিত্ৰ নিৰ্মাণৰ কথা ঘোযণা কৰে। পাছত ২০১৭ চনত চলচ্চিত্ৰখনে "দ্য ইম'জি মুভি" নামেৰে মুক্তি পায়। ২০১৬ চনত লচ এঞ্জেলেছত ইম'জিক লৈ এটি সাংগীতিক নাটকৰো প্ৰদৰ্শন কৰা হয়।\n২০১৭ চনৰ জানুৱাৰীত মিশ্বিগান বিশ্ববিদ্যালয়ৰ প্ৰথমবাৰৰ বাবে কৰা এক বৃহদাকাৰৰ ইম'জি বিষয়ক গৱেষণাত গৱেষকসকলে কিকা ইম'জি কিব'ৰ্ডৰ দ্বাৰা প্ৰেৰণ কৰা ১২০ কোটি মেছেজক অধ্যয়ন কৰাৰ অন্তত "আনন্দৰ চকুপানী সহ মুখ" ইম'জিক আটাইতকৈ জনপ্ৰিয় ইম'জি ৰূপে ঘোষণা কৰে। হৃদয় আৰু চকু-সহ হৃদয় ইম'জিয়ে ক্ৰমে দ্বিতীয় আৰু তৃতীয় স্থান অধিকাৰ কৰে। গবেষণাত এয়াও দেখা যায় যে, ফৰাচী লোকসকলে হৃদয় ইম'জি আটাইতকৈ বেছি ব্যৱহাৰ কৰে। লগতে এয়াও দেখা যায় যে, অষ্ট্ৰেলিয়া, ফ্ৰান্স আৰু চেক গণৰাজ্যৰ লোকসকলে আনন্দৰ ইম'জিবোৰ বেছি ব্যৱহাৰ কৰে; আনহাতে মেক্সিকো, কলম্বিয়া, চিলি আৰু আৰ্জেণ্টিনাত দুঃখবাচক ইম'জিবোৰৰ ব্যৱহাৰ বেছি।\nইম'জিক বৰ্তমানে বহুতেই পূৰ্ণাঙ্গ ভাষা ৰূপে গণ্য কৰে। আইনৰ বিশেষজ্ঞসকলৰ মাজতো ইম'জিক সাক্ষ্যৰ ৰূপত আদালতত গ্ৰহণ কৰিব পৰা যায় নে নাযায় তাৰ বিষয়ে আলোচনা চলিছে। ইয়াৰোপৰি ইম'জি "চিহ্ন ভাষা" ৰূপে পৰিণত হোৱাৰ ফলস্বৰূপে ইম'জিৰ "উপভাষা" সৃষ্টি হোৱাৰো প্ৰৱণতা দেখা দিছে। ইম'জি ব্যৱহাৰৰ সংজ্ঞা দিনে দিনে সলনি হ'ব ধৰিছে আৰু ই কেৱল ভাব প্ৰকাশতে সীমিত হৈ ৰোৱা নাই। স্নেপচাট নামৰ এপ্পটোৱে তাৰ ট্ৰফি আৰু ফ্ৰেইণ্ড চিষ্টেমত ইম'জিক যোগ কৰিছে, য'ত প্ৰতিটো ইম'জিয়েই এক জটিল তথা গভীৰ অৰ্থ বহন কৰে।\n২০১৮ চনত মহ আৰু আন পতংগৰ পৰা বিয়পা ৰোগ যেনে ডেংগু আৰু মেলেৰিয়াৰ বিষয়ে সজাগতা সৃষ্টিৰ বাবে এটা মহৰ ইম'জি সৃষ্টি কৰা হয়। ২০১৯ চনৰ শেষৰফালে ঋতুস্ৰাবক লৈ এক ইম'জিৰ মুক্তি দিয়া হ'ব। এই পদক্ষেপ ঋতুস্ৰাবৰ বিষয়ে সজাগতা বৃদ্ধি কৰিবৰ বাবে লোৱা হৈছে। ইয়াৰ লগতে আন কিছু গুৰুত্বপূৰ্ণ চিকিৎসাজনিত বিষয় যেনে ৰক্তদান আৰু তেজৰ সৈতে জড়িত কাৰ্যকলাপৰ বাবেও ইম'জিৰ সৃষ্টি কৰা হ'ব।\nগাৰ বৰণ[সম্পাদনা কৰক]\nইউনিক'ড ৮.০-ত পাঁচটা চিহ্ন পৰিবৰ্তকৰ যোগ কৰা হয়, ইয়াৰ দ্বাৰা মানৱ ইম'জিবোৰৰ গাৰ বৰণ সলনি কৰিব পৰা যায়। এই পৰিবৰ্তকবোৰক বোলা হয় EMOJI MODIFIER FITZPATRICK TYPE-1-2, -3, -4, -5, আৰু -6 (U+1F3FB–U+1F3FF): 🏻 🏼 🏽 🏾 🏿। মানৱ চালৰ বৰণ নিৰ্ধাৰণ কৰা "ফিৎজপেক স্কেল" অনুসৰি এইবোৰ তৈয়াৰ কৰা হয়। যিবোৰ মানৱ ইম'জি এই পাঁচটা পৰিবৰ্তকক সমৰ্থন নকৰে, সেইবোৰৰ ৰং অবাস্তৱ চালৰ ৰং, যেনে- উজ্জ্বল হালধীয়া (■), নীলা (■), বা ধোঁৱা-বৰণৰ (■) হয়। অমানৱ ইম'জিৰ (যেনে U+26FD ⛽ ইন্ধন পাম্প) ওপৰত ফিৎজপেক পৰিবৰ্তকৰ কোনো প্ৰভাব নপৰে। ইউনিক'ড ৯.০ অনুসৰি, ফিৎজপেক পৰিবৰ্তক মুঠ ৮৬টা মানৱ ইম'জিৰ ওপৰত ব্যৱহাৰ কৰা যায়।\nফিৎজপেক পৰিবৰ্তকৰ ব্যৱহাৰৰ উদাহৰণ\nক'ড বিন্দু ডিফল্ট FITZ-1-2 FITZ-3 FITZ-4 FITZ-5 FITZ-6\nU+1F466: ল'ৰা 👦 👦🏻 👦🏼 👦🏽 👦🏾 👦🏿\nU+1F467: ছোৱালী 👧 👧🏻 👧🏼 👧🏽 👧🏾 👧🏿\nU+1F468: পুৰুষ 👨 👨🏻 👨🏼 👨🏽 👨🏾 👨🏿\nU+1F469: মহিলা 👩 👩🏻 👩🏼 👩🏽 👩🏾 👩🏿\nU+200D zero width joiner (ZWJ) নামৰ এক বিশেষ ইউনিক'ড চিহ্ন ব্যৱহাৰ কৰি একাধিক ইম'জিক জোৰা লাগাই এক নতুন ইম'জি গঠন কৰিব পাৰি। যিবোৰ চিষ্টেমে এই বিশেষ চিহ্নটো সমৰ্থন নকৰে সেইবোৰত ইম'জিবোৰক জোৰা লগাব পৰা নাযায় আৰু সেয়ে সংযুক্ত ইম'জিৰ সলনি বেলেগ বেলেগকৈ দেখা যায়।\nউদাহৰণ স্বৰূপ, চিষ্টেমে সমৰ্থন কৰিলে, ক্ৰমানুযায়ী U+1F468 MAN, U+200D ZWJ, U+1F469 WOMAN, U+200D ZWJ, U+1F467 GIRL (👨👩👧) সাজালে সকলোবোৰ জোৰা লাগি এটা ইম'জি গঠন হয়, যিটো স্বামী-স্ত্ৰী আৰু কন্যাসহ পৰিয়ালৰ দৰে দেখা যায়। যে চিষ্টেমত এয়া সমৰ্থন নকৰে, তাত মূল ইম'জিবোৰেই দেখা যায়: U+1F468 MAN, U+1F469 WOMAN, U+1F467 GIRL (👨👩👧)।\nইউনিক'ডে এই ZWJ সম্পৰ্কিত ইম'জিবোৰৰ কিছুমান অনুমোদিত ক্ৰমৰ তথ্য প্ৰদান কৰে, যিবোৰ ক্ৰমত ইম'জিবোৰৰ ৰাখিলে নতুন ইম'জি গঠন হয়।\n↑ "emoji Meaning in the Cambridge English Dictionary". http://dictionary.cambridge.org/dictionary/english/emoji। আহৰণ কৰা হৈছে: March 30, 2017.\n↑ Hern, Alex (February 6, 2015). "Don't know the difference between emoji and emoticons? Let me explain". The Guardian. https://www.theguardian.com/technology/2015/feb/06/difference-between-emoji-and-emoticons-explained.\n↑ Taggart, Caroline (November 5, 2015). "New Words for Old: Recycling Our Language for the Modern World". Michael O'Mara Books. https://books.google.com/books?id=VPO4CgAAQBAJ। আহৰণ কৰা হৈছে: October 25, 2017. "Hard on the heels of the emoticon comes the Japanese-born emoji, alsoaDIGITAL icon used to express emotion, but more sophisticated in terms of imagery than those that are created by pressingacolon followed byaparenthesis. Emoji is made up of the Japanese for picture (e) and character (moji), so its resemblance to emotion and emoticon isaparticularly happy coincidence."\n↑ 4.0 4.1 Blagdon, Jeff (March 4, 2013). "How emoji conquered the world". The Verge. Vox Media. https://www.theverge.com/2013/3/4/3966140/how-emoji-conquered-the-world। আহৰণ কৰা হৈছে: November 6, 2013.\n↑ Adam Sternbergh (November 16, 2014). "Smile, You're Speaking EMOJI: The fast evolution ofawordless tongue". New York. http://nymag.com/daily/intelligencer/2014/11/emojis-rapid-evolution.html.\n↑ "Android – 4.4 KitKat". android.com. http://www.android.com/versions/kit-kat-4-4/.\n↑ Burge, Jeremy. "Windows 10 Emoji Changelog". Emojipedia. http://blog.emojipedia.org/windows-10-emoji-changelog.\n↑ "How Emojis took center stage in American pop culture". NBC News. July 17, 2017. https://www.nbcnews.com/video/how-emojis-took-center-stage-in-american-pop-culture-1001844803597.\n↑ 9.0 9.1 "UCD: Emoji Data for UTR #51". Unicode Consortium. January 15, 2019. https://unicode.org/Public/emoji/latest/emoji-data.txt.\n↑ "Enumerated Versions of The Unicode Standard". The Unicode Standard. https://www.unicode.org/versions/enumeratedversions.html। আহৰণ কৰা হৈছে: August 17, 2016.\n↑ 11.0 11.1 "Emoji ZWJ Sequences Catalog". Unicode Consortium. June 14, 2016. https://www.unicode.org/emoji/charts/emoji-zwj-sequences.html.\n↑ Steinmetz, Katy (November 16, 2015). "Oxford's 2015 Word of the Year Is This Emoji". Time. http://time.com/4114886/oxford-word-of-the-year-2015-emoji/। আহৰণ কৰা হৈছে: July 28, 2017.\n↑ Sternbergh, Adam (November 16, 2014). "Smile, You're Speaking Emoji". http://nymag.com/daily/intelligencer/2014/11/emojis-rapid-evolution.html.\n↑ 14.0 14.1 Negishi, Mayumi (March 26, 2014). "Meet Shigetaka Kurita, the Father of Emoji". Wall Street Journal. https://blogs.wsj.com/japanrealtime/2014/03/26/meet-shigetaka-kurita-the-father-of-emoji। আহৰণ কৰা হৈছে: August 16, 2015.\n↑ "NTT DoCoMo Emoji List". nttdocomo.co.jp. https://www.nttdocomo.co.jp/service/imode_mail/function/pictograph.\n↑ 16.0 16.1 Nakano, Mamiko. "Why and how I created emoji: Interview with Shigetaka Kurita". Ignition. Archived from the original on June 10, 2016. https://web.archive.org/web/20160610220635/http://ignition.co/105। আহৰণ কৰা হৈছে: August 16, 2015.\n↑ "FAQ – Emoji & Dingbats". unicode.org. https://www.unicode.org/faq/emoji_dingbats.html.\n↑ "Host of New Characters and Emoji Introduced in Unicode 7.0". Hexus. June 17, 2014. http://hexus.net/tech/news/software/71157-host-new-characters-emoji-introduced-unicode-70/। আহৰণ কৰা হৈছে: November 30, 2017.\n↑ "Emoji Additions: Animals, Compatibility, and More Popular Requests; Emoji tranche 5". Unicode. https://www.unicode.org/L2/L2015/15054r4-emoji-tranche5.pdf। আহৰণ কৰা হৈছে: August 18, 2015.\n↑ "Unicode 8.0.0". Unicode Consortium. http://unicode.org/versions/Unicode8.0.0/। আহৰণ কৰা হৈছে: June 17, 2015.\n↑ Warzel, Charlie. "Inside 'Emojigeddon': The Fight Over The Future of the Unicode Consortium". Buzzfeed. https://www.buzzfeed.com/charliewarzel/inside-emojigeddon-the-fight-over-the-future-of-the-unicode। আহৰণ কৰা হৈছে: September 15, 2017.\n↑ Allsopp, Ashleigh (December 15, 2014). "Lost in translation: Android emoji vs iOS emoji". Tech Advisor. http://www.techadvisor.co.uk/opinion/mobile-phone/lost-in-translation-android-emoji-vs-ios-emoji। আহৰণ কৰা হৈছে: August 15, 2015.\n↑ Varn, Kathryn (July 17, 2015). "Letting Our Emojis Get in the Way". The New York Times. https://www.nytimes.com/2015/07/18/nytnow/letting-our-emojis-get-in-the-way.html। আহৰণ কৰা হৈছে: August 25, 2015.\n↑ "Calendar emoji". Emojipedia. http://emojipedia.org/calendar। আহৰণ কৰা হৈছে: August 15, 2015.\n↑ Bosker, Bianca (June 27, 2014). "How Emoji Get Lost in Translation". Huffington Post. http://www.huffingtonpost.com/2014/06/27/emoji-meaning_n_5530638.html। আহৰণ কৰা হৈছে: August 15, 2015.\n↑ Hern, Alex (August 12, 2015). "How to (pretend to) be young and down with the internet". The Guardian. https://www.theguardian.com/commentisfree/2015/aug/12/how-to-be-young-internet-lol-facebook। আহৰণ কৰা হৈছে: August 15, 2015.\n↑ Jewell, Hannah (December 13, 2014). "The 31 Most Nail Care Emoji Moments of 2014". Buzzfeed. https://www.buzzfeed.com/hannahjewell/the-most-nail-care-emoji-moments-of-2014। আহৰণ কৰা হৈছে: August 15, 2015.\n↑ Abad-Santos, Alexander; Jones, Allie (March 26, 2014). "The Five Non-Negotiable Best Emojis in the Land". The Atlantic Wire. http://www.thewire.com/culture/2014/03/the-only-five-emojis-you-need/359646/। আহৰণ কৰা হৈছে: August 15, 2015.\n↑ "Miscellaneous Symbols and Pictographs". Unicode Consortium. https://www.unicode.org/charts/beta/nameslist/n_1F300.html। আহৰণ কৰা হৈছে: September 15, 2017.\n↑ "Emojis Honoured in World Celebration". BBC. July 17, 2017. https://www.bbc.com/news/technology-40612529। আহৰণ কৰা হৈছে: November 30, 2017.\n↑ 31.0 31.1 "Oxford names 'emoji' 2015 Word of the Year". Oxford Dictionaries. November 16, 2015. http://blog.oxforddictionaries.com/2015/11/word-of-the-year-2015-emoji। আহৰণ কৰা হৈছে: January 20, 2016.\n↑ Wang, Yanan (November 17, 2015). "For first time ever, an emoji is crowned Oxford Dictionaries' Word of the Year". The Washington Post. https://www.washingtonpost.com/news/morning-mix/wp/2015/11/17/for-first-time-ever-an-emoji-is-crowned-oxford-dictionaries-word-of-the-year। আহৰণ কৰা হৈছে: January 20, 2016.\n↑ "2015 Word of the Year is singular 'they'". American Dialect Societywww.americandialect.org. January 8, 2016. http://www.americandialect.org/2015-word-of-the-year-is-singular-they। আহৰণ কৰা হৈছে: October 19, 2017.\n↑ "White Flower Emoji". Emojipedia.org. http://emojipedia.org/white-flower। আহৰণ কৰা হৈছে: July 22, 2015.\n↑ Bromwich, Jonah (October 20, 2015). "How Emojis find their way to phones". The New York Times. https://www.nytimes.com/2015/10/21/technology/how-emojis-find-their-way-to-phones.html। আহৰণ কৰা হৈছে: October 19, 2017.\n↑ Collister, Lauren (April 6, 2015). "Emoticons and symbols aren't ruining language – they're revolutionizing it". The Conversation. https://theconversation.com/emoticons-and-symbols-arent-ruining-language-theyre-revolutionizing-it-38408। আহৰণ কৰা হৈছে: March 25, 2016.\n↑ Kralj Novak, P.; Smailović, J.; Sluban, B.; Mozetič, I. (2015). "Sentiment of Emojis". PLoS ONE খণ্ড 10 (12): e0144296. doi:10.1371/journal.pone.0144296. http://journals.plos.org/plosone/article?id=10.1371/journal.pone.0144296.\n↑ "Emoji Sentiment Ranking". http://kt.ijs.si/data/Emoji_sentiment_ranking। আহৰণ কৰা হৈছে: December 8, 2015.\n↑ Fleming, Mike Jr. (July 2015). "Emoji at Center of Bidding Battle Won By Sony Animation; Anthony Leondis To Direct". Deadline. http://deadline.com/2015/07/emoji-movie-sony-pictures-animation-anthony-leondis-kung-fu-panda-secrets-of-the-masters-1201482768। আহৰণ কৰা হৈছে: November 19, 2015.\n↑ Lawrence, Derek (July 27, 2017). "The Emoji Movie: Here's what the critics are saying". Entertainment Weekly. http://ew.com/movies/2017/07/27/emoji-movie-review-roundup/। আহৰণ কৰা হৈছে: August 13, 2017.\n↑ Gans, Andrew (April 12, 2016). "New Musical About Emojis Will Premiere in Los Angeles". Playbill. http://www.playbill.com/article/new-musical-about-emojis-will-premiere-in-los-angeles। আহৰণ কৰা হৈছে: December 23, 2016.\n↑ Cary, Stephanie (April 14, 2016). "'Emojiland' is bringing your phone's emojis to life in LA". Timeout. https://www.timeout.com/los-angeles/blog/emojiland-is-bringing-your-phones-emojis-to-life-in-la-050316। আহৰণ কৰা হৈছে: December 23, 2016.\n↑ "Emojis: How We Assign Meaning to These Ever-Popular Symbols". University of Michigan. May 19, 2017. http://ns.umich.edu/new/releases/24857-emojis-how-we-assign-meaning-to-these-ever-popular-symbols। আহৰণ কৰা হৈছে: November 30, 2017.\n↑ "People Around the World Use These Emojis The Most". Futurity. January 3, 2017. http://www.futurity.org/emoji-countries-1328712-2/। আহৰণ কৰা হৈছে: November 30, 2017.\n↑ "'Face with tears of joy' is the most popular emoji, says study". The Hindu. January 12, 2017. http://www.thehindu.com/sci-tech/technology/internet/%E2%80%98Face-with-tears-of-joy%E2%80%99-is-the-most-popular-emoji-says-study/article17025261.ece.\n↑ Danesi, Marcel (2015). The Semiotics of Emoji. Bloomsbury. পৃষ্ঠা. 139.\n↑ "Exhibit A:;-)". Slate. October 16, 2015. http://www.slate.com/articles/technology/users/2015/10/emoticons_and_emojis_as_evidence_in_court.html। আহৰণ কৰা হৈছে: November 30, 2017.\n↑ Bennett, Jessica (July 25, 2014). "The Emoji Have Won the Battle of Words". The New York Times. ISSN 0362-4331. https://www.nytimes.com/2014/07/27/fashion/emoji-have-won-the-battle-of-words.html.\n↑ "The Emoji is the Birth ofaNew Type of Language (? No Joke)". Wired. April 19, 2016. https://www.wired.com/2016/04/the-science-of-emoji/। আহৰণ কৰা হৈছে: November 30, 2017.\n↑ "Snapchat Emoji Meanings". Snapchat Emoji Meanings. https://snapchatemojimeanings.com.\n↑ Desmon, Stephanie (2017-09-18). "Creating Buzz: ProposingaMosquito Emoji for Public Health" (en-US ভাষাত). Johns Hopkins Center for Communication Programs. https://ccp.jhu.edu/2017/09/18/creating-buzz-proposing-mosquito-emoji-public-health/। আহৰণ কৰা হৈছে: 2019-02-11.\n↑ 52.0 52.1 "Why Period Activists Think The 'Drop Of Blood' Emoji Is A Huge Win" (en ভাষাত). NPR.org. https://www.npr.org/sections/goatsandsoda/2019/02/08/692481425/why-period-activists-think-the-drop-of-blood-emoji-is-a-huge-win। আহৰণ কৰা হৈছে: 2019-02-11.\n↑ 53.0 53.1 "UTR #51: Unicode Emoji". Unicode Consortium. February 4, 2019. https://unicode.org/reports/tr51/.\nৱিকিমিডিয়া কমন্সত ইম'জি সম্পৰ্কীয় মিডিয়া ফাইল।\nইম'জিবোৰৰ অসমীয়া নাম\n"https://as.wikipedia.org/w/index.php?title=ইম%27জি&oldid=234149"ৰ পৰা অনা হৈছে


বিতৰ্ক নহয়; সংঘইও নেতৃত্ব দিয়ক জাতীয় জীৱনকঃ বাপ-আই সকলোৱে আশাৰে বাট চায়... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবিতৰ্ক নহয়; সংঘইও নেতৃত্ব দিয়ক জাতীয় জীৱনকঃ বাপ-আই সকলোৱে আশাৰে বাট চায়…\nঅসমীয়া প্ৰতিদিন ৰ দ্বাৰা Feb 4, 2020 ত শেষ সম্পাদনা কৰা হৈছে\nএতিয়া বিতৰ্কৰ মাজত সোমাই পৰিছে ইটোৰ পাছত সিটো জাতীয় সংগঠনৰ কৰ্মকৰ্তা। ‘কা’ বিৰোধী আন্দোলনৰ পৰিপ্ৰেক্ষিতত সূত্ৰপাত হৈছে এই বিতৰ্কৰ। একাংশ জাতীয় সংগঠনৰ মঞ্চত চৰকাৰী পক্ষ তথা ‘কা’ সমৰ্থনকাৰী ৰাজনৈতিক নেতাক বৰ পীৰা পাৰি আমন্ত্ৰণ জনোৱাক কেন্দ্ৰ কৰি বাকযুদ্ধৰ সৃষ্টি হৈছে সেই সংগঠনসমূহৰ নেতৃত্বৰ মাজত।\nৰাজ্যৰ এটা উল্লেখযোগ্য জাতীয় সংগঠন সদৌ অসম ছাত্ৰ সন্থা। সদৌ অসম ছাত্ৰ সন্থাৰ সাধাৰণ সম্পাদক লুৰিণ জ্যোতি গগৈয়ে শ্ৰীমন্ত শংকৰদেৱ সংঘৰ বোকাখাত অধিৱেশনলৈ ‘কা’ৰ সমৰ্থনকাৰী নেতা-মন্ত্ৰীসকলক নিমন্ত্ৰণ জনোৱাৰ পৰা সংঘৰ কৰ্মকৰ্তাসকল বিৰত থাকিবলৈ জনোৱা আহ্বানে সূত্ৰপাত ঘটাইছে এই বিতৰ্কৰ।\nশ্ৰীমন্ত শংকৰদেৱৰ আদৰ্শ আৰু কৰ্মৰাজিৰ প্ৰসাৰ তথা এক ভেদ ভাৱহীন সমাজ গঢ়াৰ স্বাৰ্থত গঠন হোৱা শ্ৰীমন্ত শংকৰদেৱ সংঘ সদায় বিতৰ্ক আৰু ৰাজনৈতিক কাৰ্যকলাপৰ পৰা বিৰত হৈ আহিছে। শ্ৰীমন্ত শংকৰদেৱ আছিল এগৰাকী ধৰ্ম প্ৰচাৰক, সমাজ সংগঠন, সু সাহিত্যিক, চিত্ৰকৰ আৰু অসমীয়া জাতিৰ পথ প্ৰদৰ্শক। তেওঁৰ আদৰ্শক সৰোগত কৰি অসমৰ জন সাধাৰণক নৱ বৈষ্ণৱ ভক্তি আন্দোলনৰ ধাৰাৰে এক ভক্তি আন্দোলনৰ নেতৃত্ব দি আহিছে সংঘই।\nসেয়েহে জাতীয় সংকটৰ মুহূৰ্তত শ্ৰীমন্ত শংকৰদেৱ সংঘৰ স্থিতি আৰু ইয়াৰ বিষয় ববীয়াৰ আচৰণ সকলোৰে বাবে লক্ষণীয় হৈ পৰে। প্ৰতি বছৰে সংঘই অনুষ্ঠিত কৰা অধিৱেশনখন দেশ-বিদেশৰ লগতে ৰাজ্যৰ ভক্তপ্ৰাণ ৰাইজৰ বাবে এক আদৰৰ অনুষ্ঠান হৈ আহিছে।\nপূৰ্বৰ বছৰবোৰৰ দৰে ২০২০ বৰ্ষতো প্ৰায় ২.৮ কোটি টকা বাজেটেৰে বোকাখাতত শ্ৰীমন্ত শংকৰদেৱ সংঘৰ ৮৯ সংখ্যক অধিৱেশনৰ আয়োজন কৰা হৈছে। ৫ ফেব্ৰুৱাৰীৰ পৰা অনুষ্ঠিত হ’বলগা সংঘৰ এই অধিৱেশনত সাম্প্ৰতিক পৰিৱেশ পৰিস্থিতিৰ প্ৰতি লক্ষ্য ৰাখি অধিৱেশনস্থলীলৈ ৰাজনৈতিক দলৰ নেতাক তথা জাতীয় জীৱনৰ প্ৰতি অৱহেলা কৰা লোকক নিমন্ত্ৰণ নকৰিবলৈ বা তেওঁলোকৰ সৈতে দূৰত্ব বজাই ৰাখিবলৈ কেইবাটাও দল-সংগঠনে অনুৰোধ কৰিছিল।\nইয়াৰ পূৰ্বে মৰিগাঁৱত অনুষ্ঠিত শংকৰদেৱ সংঘৰ অধিৱেশনলৈ প্ৰধানমন্ত্ৰী নৰেন্দ্ৰ মোডীক নিমন্ত্ৰণ কৰা হৈছিল যদিও তেতিয়া নাগৰিকত্ব সংশোধনী বিধেয়কক লৈ ৰাজ্যত সৃষ্টি হোৱা আন্দোলনমুখী পৰিৱেশৰ বাবে সংঘৰ মৰিগাঁৱৰ অধিৱেশনলৈ প্ৰধানমন্ত্ৰী নৰেন্দ্ৰ মোডী যোৱাৰ পৰিৱেশ ৰচনা হোৱা নাছিল।\nপূৰ্বতকৈ এইবাৰ ‘কা’ বিৰোধী আন্দোলন অধিক তীব্ৰতৰ হোৱাৰ পৰিপ্ৰেক্ষিতত শ্ৰীমন্ত শংকৰদেৱ সংঘৰ অধিৱেশনস্থলীলৈ কিছু লোকক নিমন্ত্ৰণ কৰা আৰু ‘কা’ৰ পোষকতা কৰা ব্যক্তি বিশেষক নিমন্ত্ৰণ নজনাবলৈ জনোৱা আহ্বান সংঘৰ কৰ্মকৰ্তা সকলে কিধৰণে বিচাৰ কৰে সেয়া তাৎপৰ্যপূৰ্ণ হ’ব বুলি বহুতে ভাৱিছিল।\nঅধিৱেশন আৰম্ভ হোৱাৰ কেইদিনমানৰ পূৰ্বে অধিৱেশনস্থলীতে অনুষ্ঠিত হোৱা সংঘৰ মূল কাৰ্যকৰ্তা সকলৰ সভাত সেই সকলো অনুৰোধ প্ৰত্যাখ্যান কৰি সংঘৰ পৰম্পৰা অনুসৰি এই অধিৱেশনস্থলীলৈ সকলোকে নিমন্ত্ৰণ কৰাৰ গুৰুত্বপূৰ্ণ সিদ্ধান্ত সংঘই গ্ৰহণ কৰিলে। এয়া আছিল সংঘৰ নিজস্ব সিদ্ধান্ত।\nকিন্তু এনে অভিযোগ উত্থাপন হৈছে যে শ্ৰীমন্ত শংকৰদেৱ সংঘৰ ভিতৰ চৰাতে সংঘৰ কৰ্মকৰ্তা সকলৰ সিদ্ধান্তৰ বিৰুদ্ধে তীব্ৰ বিৰোধ সৃষ্টি হৈছে। আনকি এনে খবৰো প্ৰচাৰ হৈছিল যে শংকৰ সংঘৰ এজন কৰ্মকৰ্তাই ‘কা’ বিৰোধী আন্দোলনত জড়িত নহ’বলৈ এক প্ৰকাৰৰ ফটোৱা জাৰি কৰিছিল।\n১৯৩০ চনত এক শৰণ নাম ধৰ্মক নেতৃত্ব দি আগুৱাই লৈ যোৱাৰ উদ্দেশ্যৰে শ্ৰীমন্ত শংকৰদেৱ সংঘৰ এই বে-চৰকাৰী সামাজিক তথা ধৰ্মীয় অনুষ্ঠানটোৰ স্থাপন কৰা হৈছিল। প্ৰতি বছৰে অসমৰ একো স্থানত অনুষ্ঠিত কৰে এই সংঘৰ বাৰ্ষিক অধিৱেশন। ৪০ লাখৰো অধিক ভক্ত থকা শ্ৰীমন্ত শংকৰদেৱ সংঘৰ প্ৰভাৱ অসমৰ সমাজ জীৱনৰ সৰ্বত্ৰে পৰে।\nকেৱল ধৰ্মীয় বা সংস্কৃতিৰ ক্ষেত্ৰখনকে নেতৃত্ব দিয়া নহয়, শংকৰদেৱ সংঘই জাতীয় জীৱনকো প্ৰতিনিধিত্ব কৰি আহিছে। অসম সাহিত্য সভাৰ দৰে সংঘৰ কিছু নেতৃত্বৰ কাম কাজৰ বাবে বিতৰ্কত সোমাই পৰা এই সামাজিক অনুষ্ঠানটোৰ ভূমিকাক লৈ চৰ্চা হোৱাৰ খবৰ ৰাজ্যবাসীৰ বাবে সুখকৰ নহয়।\n১৯৩০ চনত স্থাপন হোৱা এই অনুষ্ঠানটোৰ প্ৰথম নাম আছিল শংকৰ সংঘ। নগাঁৱৰ পলাশনিত প্ৰথমখন অধিৱেশন অনুষ্ঠিত হৈছিল শংকৰ সংঘৰ। পদাধিকাৰ আছিল হলধৰ ভূঞা। পৰৱৰ্তী সময়ত ককা নীলমণি ফুকন, ডম্বৰুধৰ বৰুৱা, পিতাম্বৰ দেৱ গোস্বামী, গহন চন্দ্ৰ গোস্বামী, ডিম্বেশ্বৰ নেওগ, সোণাৰাম চুতিয়া, শশীচন্দ্ৰ বৰুৱা, কৰুণাকান্ত কলিতা আদিয়ে সংঘৰ পদাধিকাৰৰ আসন শুৱনি কৰিছিল।\nকোনো দিনেই শংকৰ সংঘক লৈ অধিৱেশন আৰম্ভ হোৱাৰ পূৰ্বে বা তাৰ আগে পিছে এনেধৰণৰ বিতৰ্কৰ সূত্ৰপাত হোৱাৰ নজিৰ নাই। শংকৰদেৱ সংঘৰ একাংশ ক্ষমতালোভী বিষয় ববীয়াৰ শেহতীয়া স্থিতিয়ে সংঘক এই বিতৰ্কৰ মাজলৈ ঠেলি দিছে বুলি ক’ব খোজে সংঘৰ সৈতে জড়িত এক ঘনিষ্ঠ মহলে।\nশংকৰদেৱ সংঘৰ বৰ্তমানৰ এজন বিষয় ববীয়াৰ ভূমিকাক লৈ বিশেষভাৱে চৰ্চা হৈছে। অভিযোগ অনুসৰি, সংঘৰ নামত থকা এখন গাড়ী কাৰ্য নিৰ্বাহকৰ অনুমোদনৰ অবিহনে এই বিষয় ববীয়া গৰাকীয়ে নিজ পত্নীৰ নামত পঞ্জীয়ন কৰিছিল। পৰৱৰ্তী সময়ত আন বিষয় ববীয়া সকলে কাৰ্য নিৰ্বাহকত বিষয়টো উত্থাপন কৰি এয়া কেনেকৈ হ’বলৈ পালে বুলি প্ৰতিবাদ কৰাত অতি কম দামত ক্ৰয় কৰা দেখুৱাই নিজৰ পত্নীৰ নামত পঞ্জীয়ন কৰি লোৱা গাড়ীখন পুনৰ শংকৰদেৱ সংঘৰ নামত পঞ্জীয়ন কৰিবলৈ বাধ্য হৈছিল এইগৰাকী বিষয় ববীয়া।\nশংকৰদেৱ সংঘৰে এক সূত্ৰই জানিবলৈ দিয়া মতে, সেই বিষয়ববীয়া গৰাকীয়ে নিজক এনে অনীতিগত কামৰ পৰা ৰক্ষা কৰিবলৈ গাড়ীখন বিক্ৰীৰ বাবে গাড়ীৰ ডিলাৰৰ পৰা পুৰণি গাড়ীখনৰ মূল্য নিৰ্ধাৰণৰ নথি পত্ৰও আনিব লগা হৈছিল।\nএই বিষয় ববীয়া গৰাকীৰ বিৰুদ্ধে উত্থাপিত অভিযোগ এতিয়া সংবাদ মাধ্যমত বহুলভাৱে চৰ্চা হৈছে। এনে পৰ্যন্ত চৰ্চা হৈছে যে নাগৰিকত্ব সংশোধনী আইনক লৈ একাংশ বিষয় ববীয়াই লোৱা স্থিতিৰ বাবে শংকৰদেৱ সংঘ সমান্তৰালভাৱে দ্বিখণ্ডিত হোৱাৰ সম্ভাৱনাই দেখা দিছে।\nঅসমৰ জাতীয় জীৱনৰ বাবে এয়া নিশ্চয় অতি দুঃখবৰ। এনেবোৰ ক্ষমতাকেন্দ্ৰিক আৰু আৰ্থিক খেলিমেলি তথা সৰ্ব সাধাৰণৰ আবেগ অনুভূতিক অৱজ্ঞা কৰাৰ বাবেই অসম সাহিত্য সভাৰ মান মৰ্যাদা পূৰ্বৰ তুলনাত বহুখিনি হ্ৰাস পাইছিল। তেনে বাটেৰে শংকৰদেৱ সংঘই বাট বুলিলে এই আশংকা বাস্তৱত পৰিণত হোৱাৰ পূৰ্ণ সম্ভাৱনা আছে।\nশ্ৰীমন্ত শংকৰদেৱ সংঘ কাৰ্যতঃ নীতি নিয়মৰ মাজেৰে পৰিচালিত এক অনুষ্ঠান। সংঘৰ প্ৰাথমিকৰ সদস্যই কুকুৰাৰ ফাৰ্ম খোলাৰ বাবে, কন্যাৰ বিয়াৰ অনুষ্ঠানত আমিষ ভোজনৰ ব্যবস্থা কৰি সংঘৰ সংবিধানৰ ২৮ অনুশাসন ভংগ কৰাৰ বাবে বিহিত ব্যৱস্থা গ্ৰহণ কৰাৰ উদাহৰণ আছে।\nসেই একেই সংঘতে মৰিগাঁও অধিৱেশনত হিচাপ এবছৰে দাখিল নকৰাৰ অভিযোগ উত্থাপন হোৱাৰ পাছতো তেনে এজন বিষয় ববীয়াই কিদৰে সংঘৰ মজিয়াত গণতান্ত্ৰিক আৰু সম তথা ভেদাভেৱহীন সমাজৰ পোষকতা কৰি দপদপাই আছে, সেই প্ৰশ্নৰ উত্তৰ সংঘৰ কৰ্মকৰ্তাসকলে কিন্তু আজিও দিব পৰা নাই।\nযদি সঁচাই সংবাদ মাধ্যমত চৰ্চা হোৱাৰ দৰে সংঘৰ বাৰ্ষিক অধিৱেশনত আয়-ব্যয়ৰ হিচাপ দাখিল কৰাত কৰ্মকৰ্তাসকল ব্যৰ্থ হৈছে, তেন্তে সেয়া অতি দুৰ্ভাগ্যজনক। সৌ সেইদিনা এটা মন্দিৰৰ প্ৰাংগনত অনুষ্ঠিত হোৱা ভাওনাত অংশ গ্ৰহণ কৰাৰ অপৰাধত এখন প্ৰাথমিকৰ সভাপতিগৰাকীক ৫ বছৰলৈ পদচ্যুত কৰা হোৱা নাছিল নে?\nশ্ৰীমন্ত শংকৰদেৱ সংঘৰ বঢ়মপুৰৰ এক শাখাই এই নিৰ্দেশ (এক প্ৰকাৰৰ ফতোৱা) জাৰি কৰা বুলি সেই সময়ত খবৰ প্ৰচাৰ হৈছিল। বিষয় ববীয়াসকলৰ স্বেচ্ছাচাৰিতা আৰু সংঘৰ মজিয়াক ৰাজনৈতিক মঞ্চলৈ সলনি কৰাৰ অভিপ্ৰায়ৰ যি অভিযোগ উঠিছে, সেয়া অতি গুৰুত্বপূৰ্ণ অভিযোগ।\nমৰিগাঁও অধিৱেশনৰ আদৰণি সমিতিৰ সম্পাদক ৰূপে কাৰ্যনিৰ্বাহ কৰা সংঘৰ এই কৰ্মকৰ্তা গৰাকীক এতিয়া কোনে মনত পেলাই দিব যে সংবিধানৰ নিয়ম অনুসৰি হিচাপ নিদিয়া পৰ্যন্ত সংঘৰ দায়িত্ব ল’ব নোৱাৰি। সেই প্ৰশ্ন শ্ৰীমন্ত শংকৰদেৱ সংঘৰ বৰ্তমানৰ প্ৰধান সম্পাদক বাবুল বৰাক সুধিবলৈ হয়তো কোনেও সাহস নকৰিলেও ভিতৰি কিন্তু এনেবোৰ কৰ্মকাণ্ডই গুৰুজনাৰ নামত মন-প্ৰাণ সঁপি দিয়া ভকত বৈষ্ণৱক ক্ষোভিত কৰি ৰাখিছে।\nআছুৰ সাধাৰণ সম্পাদক লুৰিণজ্যোতি গগৈৰ বিৰুদ্ধে বিভিন্ন অভিযোগ উত্থাপন হৈছে। শংকৰদেৱ সংঘক হেয় প্ৰতিপন্ন কৰিবলৈ ৰাজহুৱা স্থানত গগৈয়ে উদাত্ত কণ্ঠেৰে ভাষণ দি বিতৰ্কিত মন্তব্য কৰা বুলিও আন এক প্ৰচাৰ চলিছে। সেই অভিযোগৰ প্ৰত্যুত্তৰ পুনৰ ৰাজহুৱা মঞ্চতে দিয়া লুৰিণ জ্যোতি গগৈক একাংশই উভতিও ধৰিছে।\nএই বাকযুদ্ধৰ বিপৰীতে শংকৰদেৱ সংঘৰ ভিতৰ চৰাত সংঘটিত কিছু খামখেয়ালি আৰু কাৰ্যপন্থাক লৈ সংঘৰে একাংশ ভকত বৈষ্ণৱ অসন্তুষ্ট হোৱাৰ কথাটো কিন্তু সংঘৰ নেতৃত্বই নুই কৰিব নোৱাৰে। অসম সাহিত্য সভাৰ ধেমাজি অধিৱেশনৰ সময়তো এনে আৰ্থিক খেলিমেলিৰ কথা পোহৰলৈ আহিছিল।\n‘কা’ বাতিলৰ দাবীত শ্ৰীমন্ত শংকৰদেৱ সংঘৰ বহু ভকত বৈষ্ণৱ ৰাজপথলৈ ওলাই আহিছিল। অতি শেহতীয়াকৈ ২০ জানুৱাৰী, ২০২০ত শ্ৰীমন্ত শংকৰদেৱ সংঘৰ নগাঁও জিলা শাখাৰ উদ্যোগত তিনিদিনীয়াকৈ অনুষ্ঠিত হৈছিল আধ্যাত্মিক প্ৰতিবাদী কাৰ্যসূচী। আই মাতৃসকলে উপস্থিত হৈ অবিৰত ভাগৱত পাঠেৰে ‘কা’ বাতিলৰ বাবে চৰকাৰৰ সুমতি বিচাৰি সাব্যস্ত কৰা এই আধ্যাত্মিক প্ৰতিবাদ অন্ত পৰিছিল ২২ জানুৱাৰীৰ বিয়লি।\nশংকৰদেৱ সংঘৰ মৰ্যাদা সদায় অটুত থাকক। এই কামনা আৰু আশা সকলোৱে কৰে। শ্ৰীমন্ত শংকৰদেৱ সংঘৰ সমাজমুখী বহু কাৰ্যসূচীৰ প্ৰতি সংঘৰ সৈতে জড়িত নোহোৱা লোকসকলৰো আছে পূৰ্ণ সমৰ্থন। শংকৰদেৱ বিশ্ববিদ্যালয় স্থাপনৰ বাবে মুক্ত হস্তে দান দি এই শৈক্ষিক আন্দোলনক আগুৱাই নিয়া এনে কিছু লোক আছে, যিসকল সংঘৰ সৈতে কোনো কাৰণতে জড়িত নহয়।\nসংঘৰ ভিতৰচৰাত থকা গণতান্ত্ৰিক বোধৰ বাবেই সংঘৰ কামকাজৰ সৈতে প্ৰাথমিকৰ ভকত জনৰো এক সৰ্বাত্মক অংশগ্ৰহণ সম্ভৱ হৈছে। সামুহিক চেতনাৰে নিজক সমাপন কৰিব পৰা এই ধৰ্মীয় তথা সামাজিক আদৰ্শৰ মূল্যবোধৰ বাবেই এক স্বনিৰ্ভৰশীলতাৰ আৰু সামাজিক তথা আৰ্থিক সংস্কাৰৰ প্ৰগতিশীল ধ্যান ধাৰণাক কোনোবাই ভৰিৰে মোহাৰিব খুজিলে শ্ৰীমন্ত শংকৰদেৱ সংঘৰ ভৱিষ্যত বিপন্ন হৈ পৰিব।\nশ্ৰীমন্ত শংকৰদেৱ সংঘই কিছু স্বেচ্ছাছাৰী মনোভাৱ নিঃসন্দেহে ত্যাগ কৰা প্ৰয়োজন। কৃষ্টি-সংস্কৃতি, সাহিত্য সম্পৰ্কীয় তথা সমাজ জীৱনত প্ৰভাৱ পেলাব পৰা বিতৰ্কৰ পৰা সংঘই আতৰি থাকিব নোৱাৰে। ইলাৰাম দাসক বহিস্কাৰ কৰা ঘটনা শ্ৰীমন্ত শংকৰদেৱ সংঘৰ বাবে অতি দুৰ্ভাগ্যজনক ৰূপে আজিও বিবেচিত হৈ আহিছে। শ্ৰেণীহীন সমাজৰ পোষকতা কৰা সংঘই এই কাম কিয় কৰিলে সেয়া আজিও অবুজ সাঁথৰ হৈ ৰ’ল।\nবৈজ্ঞানিক মনষ্কতা আৰু প্ৰগতিবাদী চিন্তা চৰ্চাৰে শ্ৰীমন্ত শংকৰদেৱ সংঘই নিজক আগুৱাই নিয়াৰ প্ৰয়োজন আছে। কাকোৱেই ঘৃণা নকৰিব বুলি কোৱা সংঘৰ সৈতে জড়িত লোকসকলে আন ধৰ্ম বা সম্প্ৰদায়ৰ সামাজিক অনুষ্ঠানত অংশ নোলোৱা বা তাত বিতৰণ কৰা প্ৰসাদ গ্ৰহণ নকৰাটো কিমান যুক্তিসংগত সেয়া আজিও এক বিতৰ্কৰ বিষয় হৈ আহিছে।\nসংঘৰ এচাম বিষয় ববীয়াৰ আত্ম অহংকাৰ আৰু অসমৰ ঐতিহ্য তথা বিভিন্ন জাতি-জনগোষ্ঠীৰ মাজত গঢ়ি উঠা ঐতিহ্য পৰম্পৰাৰ পটভূমিক অস্বীকাৰ কৰাটো দুৰ্ভাগ্যজনক। সত্ৰৰ অধিকাৰসকলে লোকৰ হাতেৰে নাখায়। কিন্তু সেই বৈদিক আচাৰ মনা তথা ব্ৰাহ্মন্যবাদৰ বিৰুদ্ধে নৱ বৈষ্ণৱবাদৰ প্ৰচাৰ চলোৱা লোকসকলৰ কিছু সামাজিক অস্পৃশ্যতাক মানি ল’ব নোৱাৰি।\nবিতৰ্কৰ মাজত সোমাই পৰা শ্ৰীমন্ত শংকৰদেৱ সংঘৰ এনে কৰ্মকৰ্তাসকলৰ বাবে সমাজ জীৱনৰ পৰা সংঘ দূৰ হৈ যোৱাৰ পৰিৱেশ ৰচনা হ’ব নেকি? সেই কথা আজি অৱজ্ঞা কৰিলেও সময়ে কিন্তু তেনে কৰ্ম কাণ্ডৰ এক বাস্তৱ পৰিৱেশ ৰচনা কৰাৰ উদাহৰণ আছে।\nশ্ৰীমন্ত শংকৰদেৱ সংঘ সদায় শংকৰদেৱ সংঘ হৈয়েই থাকক। সামাজিক, ধৰ্মীয় আৰু জাতীয় মূল্যবোধক গুৰুজনাৰ আদৰ্শৰ ভিত্তিত তুলি ধৰি এই অনুষ্ঠানটো আগবাঢ়ি যাওক। অন্যথাই এনে বিতৰ্কই সংঘক ৰোগাক্ৰান্ত কৰাই নহয়, অসমীয়া সমাজ জীৱনক বিভাজনমুখী চিন্তা-চেতনাৰে বিপথে পৰিচালিত কৰিব। সেই সুযোগ সংঘৰ ক্ষমতালোভী কৰ্মকৰ্তা সকলক দিয়া উচিত নহয়।\nশ্ৰীমন্ত শংকৰদেৱ সংঘৰ প্ৰতি সকলোৰে আছে শ্ৰদ্ধা, ভক্তি আৰু আগ্ৰহ। সংঘৰ সদস্য বা ইয়াৰ সৈতে প্ৰত্যক্ষভাৱে জড়িত নহ’লেও অসমৰ লোকে গুৰুজনাৰ স্বাৰ্থতে শ্ৰীমন্ত শংকৰদেৱ সংঘক নিজৰ অনুষ্ঠান বুলি ভাৱে। যেনেদৰে এদিন ভাৱিছিল অসম সাহিত্য সভাকো। সেই উপলব্ধি এতিয়া কৰাৰ সময় শ্ৰীমন্ত শংকৰদেৱ সংঘৰে জড়িত প্ৰতিজন লোকৰে।\nসমাগত দিল্লীৰ নিৰ্বাচনঃ আজি ২ খনকৈ প্ৰচাৰ সভাত অংশ ল’ব মুখ্যমন্ত্ৰী সৰ্বানন্দ সোণোৱালে…


মমতা বন্দ্যোপাধ্যায় - অসমীয়া ৱিকিপিডিয়া\nপশ্চিমবংগৰ একাদশতম মুখ্যমন্ত্ৰী পশ্চিমবংগ চৰকাৰ\n২০ মে, ২০১১ – বৰ্তমান\nলালু প্ৰসাদ যাদৱ\nমনমোহন সিংহ (প্ৰোটেম)\nদক্ষিণ কলকাতা লোকসভা কেন্দ্ৰ\n৫ জানুৱাৰী, ১৯৫৫ (৬৬ বছৰ)\nসৰ্বভাৰতীয়় তৃণমূল কংগ্ৰেছ\nশ্ৰী শিক্ষায়তন কলেজ(বি.এড.)\nযোগেশচন্দ্ৰ চৌধুৰী ল কলেজ(এল.এল.বি.)\nমমতা বন্দ্যোপাধ্যায়ৰ স্বাক্ষৰ\nমমতা বন্দ্যোপাধ্যায় (ইংৰাজী: Mamata Banerjee) পশ্চিমবংগৰ একাদশতম তথা বৰ্তমানৰ মুখ্যমন্ত্ৰী আৰু সৰ্বভাৰতীয় তৃণমূল কংগ্ৰেছ দলৰ প্ৰতিষ্ঠাপক সভানেত্ৰী। ১৯৯৭ চনত ভাৰতীয় জাতীয় কংগ্ৰেছৰ পৰা ফালৰি কাতি সৰ্বভাৰতীয় তৃণমূল কংগ্ৰেছৰ স্থাপন কৰে। পশ্চিমবংগত তেখেত দিদি (বাইদেউ) নামে পৰিচিত।\n2 জাতীয় কংগ্ৰেছত ৰাজনৈতিক জীৱন\nমমতা বন্দ্যোপাধ্যায়ে ১৯৫৫ চনৰ ৫ জানুৱাৰীত, ভাৰতীয় ৰাজ্য পশ্চিমবংগৰ কলিকতাৰ হাজৰা অঞ্চলৰ এক দৰিদ্ৰ মধ্যবিত্ত পৰিয়ালত জন্মগ্ৰহণ কৰে। দেউতাক প্ৰমীসৃলেশ্বৰ বন্দ্যোপাধ্যায় আছিল এজন স্বাধীনতা সংগ্ৰামী আৰু মাকৰ নাম আছিল গায়ত্ৰী দেৱী। কলকাতাৰ শিক্ষায়তন মহাবিদ্যালয়ৰ পৰা বি.এড. ডিগ্ৰি লোৱাৰ পিছত কলিকতা বিশ্ববিদ্যালয়ৰ পৰা এম.এ. ডিগ্ৰি আৰু কলিকতাৰ যোগেশ চন্দ্ৰ চৌধুৰী কলেজ অফ ল’ ৰ পৰা এল.এল.বি. ডিগ্ৰি অৰ্জন কৰে। মমতা বন্দ্যোপাধ্যায়ে শিক্ষা জীৱন সমাপ্ত কৰি কিছু সময়ৰ বাবে এখন প্ৰাথমিক বিদ্যালয়ত শিক্ষকতাও কৰিছিল। মমতা বন্দ্যোপাধ্যায় ছাত্ৰ জীৱনতেই ৰাজনীতিৰ সৈতে জড়িত হৈ পৰিছিল।\nজাতীয় কংগ্ৰেছত ৰাজনৈতিক জীৱন[সম্পাদনা কৰক]\n১৯৭০ দশকতেই কংগ্ৰেছ (আই) দলত যোগদানৰ জৰিয়তে মমতা বেনাৰ্জীয়ে অতি কম বয়সতে ৰাজনৈতিক জীৱনৰ পাতনি মেলিছিল। ১৯৭৬-১৯৮০ লৈকে মমতাই মহিলা কংগ্ৰেছৰ সাধাৰণ সম্পাদক ৰূপেও নিৰ্বাচিত হৈছিল আৰু ১৯৪৭ চনৰ লোকসভা নিৰ্বাচনত পশ্চিমবংগৰ যাদৱপুৰ লোকসভাৰ পৰা বৰ্ষীয়ান কমিউনিষ্ট নেতা সোমনাথ চেটাৰ্জীক পৰাজিত কৰি পোন প্ৰথম বাৰৰ বাবে সাংসদ হিচাপে নিৰ্বাচিত হৈছিল। ১৯৯১ চনৰ নৰসীমা ৰাও মন্ত্ৰীসভাই মমতা বেনাৰ্জীক মানৱ সম্পদ উন্নয়ন, ক্ৰিয়া আৰু যুৱ কল্যাণ তথা শিশু বিকাশৰ ৰাষ্ট্ৰ মন্ত্ৰী হিচাপে মনোনীত কৰে। ১৯৯৩ চনত মমতাৰ পদত্যাগ পত্ৰ গৃহীত হয়।\n↑ "Council of Ministers - Who's Who - Government: National Portal of India". http://india.gov.in. Government of India. http://india.gov.in/govt/cabinet.php। আহৰণ কৰা হৈছে: 11 August 2010.\n↑ "Mamata Banerjee sworn in as West Bengal chief minister". http://www.bbc.co.uk/news/world-south-asia-13465915?utm_source=twitterfeed&utm_medium=twitter.\nৱিকিমিডিয়া কমন্সত মমতা বন্দ্যোপাধ্যায় সম্পৰ্কীয় মিডিয়া ফাইল আছে।\n"Is Mamata Banerjee Heading foraFall?", The New York Times India Ink blog on "global home" web page, April 15, 2012.\n"https://as.wikipedia.org/w/index.php?title=মমতা_বন্দ্যোপাধ্যায়&oldid=270861"ৰ পৰা অনা হৈছে\nএই পৃষ্ঠাখন ১২ এপ্ৰিল, ২০২১ তাৰিখে ০৯:৫৭ বজাত অন্তিম সংশোধন কৰা হৈছিল।


Home ARTICLE INDRAJIT-BORA MUKALI-CHINTA ইন্দ্ৰজিতবৰা মুকলি চিন্তা মুকলি চিন্তা\nxukhdukh.com January 18, 2017 ARTICLE, INDRAJIT-BORA, MUKALI-CHINTA, ইন্দ্ৰজিতবৰা, মুকলি চিন্তা,\nআধুনিক ৰাষ্ট্ৰ গঠনৰ লগে লগে মানৱ সমাজৰ মনস্তাত্ত্বিক জগতখনত - ভাষা, জনগোষ্ঠী, আঞ্চলিকতা, ধৰ্ম, জাতীয়তাবোধ আদি - অত্যাধুনিক সাংস্কৃতিক সংজ্ঞাৰ সমলীয়া বিভিন্ন ৰাজনৈতিক সংহতিৰ সৃষ্টি হয় । সেয়ে, যদিও প্ৰকৃতাৰ্থত প্ৰব্ৰজন কৰা লোকৰ সংখ্যা - এটা সমীক্ষামতে - বৰ্তমান বিশ্বৰ মুঠ জনসংখ্যাৰ মাত্ৰ ১ শতাংশলৈ সীমিত হ’ল, ব্ৰেক্সিটৰ পৰা সদ্যসমাপ্ত অমেৰিকাৰ নিৰ্বাচনলৈকে অনুপ্ৰৱেশ সমকালীন বিশ্বৰ ৰাজনৈতিক প্ৰেক্ষাপটত এক জনপ্ৰিয় আৰ্থসামাজিক আলোচ্য বিষয় হিচাবে পৰিগণিত হৈছে। আধুনিক ৰাষ্ট্ৰৰ বা প্ৰশাসনিক গোটৰ নিৰ্দ্ধাৰিত চাৰিসীমা আৰু তাক প্ৰতিপন্ন কৰা গতিশীল জাতীয় সংজ্ঞাৰ মাজত নব্য সংঘাতৰ ফলস্বৰূপে ঐতিহাসিক প্ৰব্ৰজন অবৈধ অনুপ্ৰৱেশত পৰিনত হয় । এনে এক ঐতিহাসিক সন্ধিক্ষণত, জাতীয় সংজ্ঞাৰ নিৰ্ধাৰণ আধুনিক ৰাষ্ট্ৰব্যৱস্থাৰ বাবে এক প্ৰত্যাহ্বান হৈ পৰে ।\nপ্ৰব্ৰজনৰ পৰা অবৈধ অনুপ্ৰৱেশলৈ\nড° বিৰিঞ্চি কুমাৰ বৰুৱাৰ মতে প্ৰাক-ঐতিহাসিক যুগৰ পৰাই উত্তৰ-পূৱ ভাৰতত মংগোলীয় জনগোষ্ঠীৰ বাহিৰেও উত্তৰ-পশ্চিম ভাৰতৰ পৰা আৰ্য ভাষী লোকসকলৰ আগমন ঘটিছিল। আহোম সকলে ব্ৰহ্মপুত্ৰ উপত্যকা জয় কৰি সামাজিক গাঁথনিত থলুৱা লোকসকলৰ সৈতে এক সাংস্কৃতিক আৰু সামাজিক সমন্বয় গঢ়ি তুলিছিল। লগে লগে আহোম ৰাজত্বৰ পৃষ্ঠপোষকতাতে হোৱা আৰ্যসকলৰ আগমনৰ ফলত অসমত ব্যাপকভাৱে আৰ্য সংস্কৃতিয়ে প্ৰচাৰ আৰু প্ৰসাৰ লাভ কৰিছিল । তাৰ পাছত ব্ৰিটিছ শাসনকালত অসমৰ বিশাল ভূখণ্ডলৈ পৰিকল্পিতভাৱেই ঔপনিৱেশিক স্বাৰ্থত প্ৰব্ৰজনক উদগনি যোগাইছিল । এটা বিদ্যায়তনিক বিশ্লেষণ মতে ১৮২৬ চনৰ পৰা ১৯০৫ চনলৈ এই প্ৰথম সময়ছোৱাত প্ৰধানকৈ চাহ বনুৱাসকল, বংগৰ বিভিন্ন জিলাৰ পৰা অহা ব্ৰিটিছ প্ৰশাসনৰ আমোলাসকল আৰু ৰাজস্থান আৰু বংগৰ পৰা অহা বেপাৰী আৰু ব্যৱসায়ীসকলৰ প্ৰব্ৰজন হল । ১৯০৬ চনৰ পৰা ১৯৪৭ চনলৈ তাৰ পাছৰ সময়ছোৱাত পূৰ্ব বংগৰ মুছলমান ধৰ্মাৱলম্বী এচাম খেতিয়কসকলৰ গাঁওমূখী প্ৰব্ৰজন আৰু হিন্দু ধৰ্মাৱলম্বী সকলৰ চহৰলৈ প্ৰব্ৰজন হ'ল।\nতাৰ পাছত, ১৯৪৭ চনৰ বিভাজন বা ১৯৭১ চনৰ চুবুৰীয়া বাংলাদেশৰ (পূব পাকিস্তান)গৃহযুদ্ধৰ সময়ৰ অবৈধ অনুপ্ৰৱেশকাৰীসকল পৰিৱৰ্তিত ৰাজনৈতিক বা যুদ্ধকালীন পৰিস্থিতিৰ অৰাজকতাৰ সৃষ্টি । কিন্তু তাৰ পাছৰ সময়ৰ অনুপ্ৰৱেশৰ কাৰক চুবুৰীয়া ৰাষ্ট্ৰৰ দৰিদ্ৰতা । এসময়ৰ গৃহ ৰাজ্য মন্ত্ৰী মুল্লাপ্পল্লি ৰামচন্দ্ৰনৰ মতে শেষৰ দশকতে প্ৰায় ১৪ লাখ অবৈধ অনুপ্ৰৱেশ হয় । কনচাৰ্ণ ইউনিভাৰ্চেল নামৰ বেচৰকাৰী প্ৰতিষ্ঠানটোৰ মতে প্ৰতিদিনেই ৫০ জনকৈ অবৈধ অনুপ্ৰৱেশকাৰী ছিদ্ৰযুক্ত বাংলাদেশ সীমা সৰকি ভাৰতত প্ৰৱেশ কৰে । বাংলাদেশৰ সৈতে অসমৰ প্ৰায় ২৬৭ কিলোমিটাৰ এলেকা জোৰা আন্তঃৰাষ্ট্ৰীয় সীমান্তৰ প্ৰায় ৪৫ কিলোমিটাৰ এলেকা নদীৰ জলভাগে আৱৰি আছে। বিশিষ্ট সাংবাদিক সুশান্ত তালুকদাৰৰ এক প্ৰতিবেদন মতে, এইক্ষেত্ৰত আন্তঃৰাষ্ট্ৰীয় সীমান্তত নদীৰ জলভাগে আৱৰি থকা অঞ্চলটিক সামৰি উচ্চ প্ৰযুক্তিসম্পন্ন ‘অদৃশ্য বেৰ’ (Virtual Fence) নিৰ্মাণ কৰি তুলিবলৈ পৰামৰ্শ আগবঢ়োৱা হৈছে আৰু মাটিয়ে আৱৰি থকা এলেকাত কাঁইটীয়া তাঁৰৰ কাম ইতিমধ্যেই প্ৰায় সম্পূৰ্ণ হৈ উঠিছে।\n১৯৫০ চনত সম্পাদিত ভাৰত-পাকিস্তান চুক্তি অনুসৰি বিভাজনৰ পাছত ১৯৫০ চনৰ ৩১ ডিছেম্বৰলৈকে পাকিস্তানৰ পৰা অহাসকলক ভাৰতীয় বুলি স্বীকাৰ কৰি ভাৰতীয় সংবিধানৰ ষষ্ঠ অনুচ্ছেদৰ সংশোধন কৰা হয় । পাছত বাংলাদেশৰ জন্ম হোৱাৰ লগে লগে ভাৰত-বাংলাদেশৰ মাজৰ চুক্তি অনুসৰি ১৯৭১ চনৰ আগতে পূব-পাকিস্তানৰ পৰা আহি ভাৰতত থিতাপি লোৱা অনুপ্ৰৱেশকাৰীসকলক ওভতাই পঠিওৱাৰ বাট বন্ধ হৈ পৰিল । নিবন্ধকাৰ দিপাঙ্কৰ মল্ল বৰুৱাই উল্লেখ কৰাৰ দৰে বিদেশী বহিষ্কাৰ কৰাৰ বাবেই কৰা অসম আন্দোলনৰ পৰিণতিত স্বাক্ষৰ হোৱা অসম চুক্তিৰ আধাৰতে ১৯৮৬ চনত কেন্দ্ৰীয় চৰকাৰে নাগৰিকত্ব আইনৰ সংশোধন কৰি নতুন দফা সন্নিৱিষ্ট কৰিলে যাতে ১৯৭১ চনলৈ পূব পাকিস্তানৰ পৰা অসমলৈ অহা লোক সকল এই দেশৰ বৈধ নাগৰিক হৈ পৰে । কিন্তু, ১৯৭১ চনৰ পাছৰ অবৈধ নাগৰিকসকলৰ বহিষ্কৰণৰ বাবে দৰকাৰী কোনো নিৰ্দিষ্ট প্ৰশাসনিক ব্যৱস্থাৰ কথা অসম চুক্তিত উল্লেখ নাই । গতিকে নিৰ্বাচনী ৰাজনীতিলৈ ঠেলি দিয়া এনে সাময়িক চুক্তিয়ে এখন ৰাজ্যৰ প্ৰশাসন বা এটা আঞ্চলিক ৰাজনৈতিক দলৰ পৰিসৰৰ ভিতৰত একো বিকল্প সমাধানসূত্ৰ নিদিয়াই স্বাভাৱিক ।\nআজিও প্ৰকৃতাৰ্থত সীমা সুৰক্ষা বল আৰু বিদেশী ন্যায়াধিকৰণৰ ওপৰতে ন্যস্ত এই অবৈধ অনুপ্ৰৱেশ সমস্যাৰ বিতৰ্ক কেৱল নিৰ্বাচনী ৰাজনীতিলৈকেহে সীমিত । অসম চুক্তিৰ ৯ নং দফাত সন্নিৱিষ্ট থকা নিৰ্দেশাৱলীৰ মতেও ভাৰতৰ হাতত কাটা তাঁৰৰ বেৰা আৰু সীমাৰ তদাৰকতাৰ বাদে অন্য তাৎকালিক বিকল্প নাছিল । প্ৰশাসনিকভাৱে ভাৰত চৰকাৰৰ সন্মুখত বিৰাজমান অনিশ্চয়তাৰ মূল কাৰণ হল অনুপ্ৰৱেশৰ বৃহৎ জনসংখ্যা হেতু প্ৰায় অসম্ভৱ বিতাৰণ প্ৰকল্প আৰু ছিদ্ৰযুক্ত সীমা । প্ৰথম পদক্ষেপ হ'ল অনুপ্ৰৱেশকাৰীসকলৰ চিনাক্তকৰণ । কিছুমানে ১৯৯০ চনতেই এই সংখ্যা ২-৩ কোটিৰ ভিতৰত বুলি উল্লেখ কৰিলেও নতুন নিৰ্ধাৰণৰ প্ৰয়োজন আছে । ১৯৮৩ চনত কেৱল অসমৰ বাবে সংসদত উপস্থাপন কৰা অবৈধ অনুপ্ৰৱেশকাৰী নিৰ্ণায়ক ন্যায়াধিকৰণৰ (Illegal Migrant Determination Tribunal) অন্তৰ্গত ২০০০ চনলৈকে কেৱল মাত্ৰ ১০,০০০ জন অবৈধ অনুপ্ৰৱেশকাৰীক চিনাক্ত কৰা হয় । অৱশেষত ২০০৫ চনত উচ্চতম ন্যায়ালয়ে এই ন্যায়াধিকৰণ বাতিল কৰি অনিয়ন্ত্ৰিত অনুপ্ৰৱেশক ভাৰতবৰ্ষৰ অখণ্ডতাৰ প্ৰতি ভাবুকি বুলি আখ্যা দিয়ে । চিনাক্তকৰণৰ ক্ষেত্ৰত “হিন্দু বাংলাদেশী” প্ৰসংগটো আৱতৰণ হৈছে । কিন্তু ভাৰতীয় সাংবিধানিক পৰিসৰৰ ভিতৰত নীতিভিত্তিকভাৱে ভাৰতীয় নাগৰিকত্ব আইন ১৯৫৫ (শেহতীয়া সংশোধনলৈকে)ৰ সংশোধনেৰে এনে ধৰ্মভিত্তিক পদক্ষেপ সম্ভৱ হব জানো ?\nআনহাতে, বহিষ্কৰণ বাংলাদেশৰ সহযোগিতাৰ অবিহনে অসম্ভৱ । উদাহৰণস্বৰূপে, ২০০৩ চনত সেইসময়ৰ গৃহ মন্ত্ৰী এল কে আদৱানিয়ে ৰাজ্যবিলাকক অবৈধ অনুপ্ৰৱেশকাৰীসকলক বহিষ্কৰণ কৰিবলৈ দিয়া নিৰ্দেশৰ কেইসপ্তাহমান পাছত ২৬৫ জনক সীমালৈ পঠোৱা হয়, কিন্ত বাংলাদেশ কৰ্তৃপক্ষই সেইসকলক গ্ৰহন কৰিবলৈ অস্বীকাৰ কৰাৰ লগে লগে দুয়ো দেশৰ সীমা সুৰক্ষা বলৰ মাজত হিংসাত্মক বাতাৱৰণ সৃষ্টি হয় । জেনেৰেল এৰ্ছাডৰ দিনৰ পৰা বিভিন্ন দ্বিপাক্ষিক মঞ্চত এই বিষয়টো উত্থাপন কৰাৰ পাছতো বাংলাদেশে অবৈধ অনুপ্ৰৱেশৰ কথাটো ইমানদিনে অস্বীকাৰ কৰি আহিছে । ২০০১ চনত পূৰ্বৰ প্ৰধানমন্ত্ৰী অটল বেহাৰি বাজপেয়িয়ে বিতাৰণৰ ক্ষেত্ৰত থকা ন্যায়িক আৰু সাংবিধানিক অন্তৰায় হেতু অবৈধ অনুপ্ৰৱেশকাৰীসকলক কামৰ অনুজ্ঞাপত্ৰ দিয়াৰ পৰিকল্পনাৰ কথা সদৰী কৰিছিল । ২০০৩ চনত সীমাত দুয়ো দেশে গ্ৰহণ কৰিবলৈ অস্বীকাৰ কৰা অনুপ্ৰৱেশকাৰী কেইজনমানক লৈ সৃষ্টি হোৱা ৰাজনৈতিক সংকটৰ অন্তত ভাৰতীয় নাগৰিকত্ব আইন ১৯৫৬ ৰ সংশোধনেৰে প্ৰথমবাৰৰ বাবে অবৈধ অনুপ্ৰৱেশকাৰীৰ সংজ্ঞাবদ্ধ কৰা হয় । বিতাৰণৰ ক্ষেত্ৰত আহি পৰা এনে দ্বিপাক্ষিক অসন্মতিয়ে সমস্যাটো কেবা দশকজুৰি জীয়াই ৰাখিছে ।\nআজিও প্ৰায় ৪ কোটিতকৈয়ো অধিক লোক দৰিদ্ৰতাৰ সীমাৰেখাৰ তলত বাস কৰা চুবুৰীয়া ৰাষ্ট্ৰ বাংলাদেশৰ পৰা প্ৰব্ৰজন কেৱল বিভাজন বা বাংলাদেশৰ স্বাধীনতাৰ পৰা সূত্ৰপাত হোৱা প্ৰক্ৰিয়া নহয় । গতিকে এটা দীৰ্ঘকালীন সমাধানৰ বাবে নিছিদ্ৰ সীমাৰ উপৰিও বাংলাদেশৰ লগত চুক্তিৰ বাদে গত্যন্তৰ নাই । এই সন্দৰ্ভত বিশিষ্ট সাংবাদিক সুবিৰ ভৌমিকৰ মতে ভাৰত-বাংলাদেশৰ দ্বিপাক্ষিক সম্পৰ্কৰ পৰিসীমা নিৰ্ধাৰক এই অবৈধ প্ৰব্ৰজনৰ বিষয়টোৰ ওপৰত ইতিমধ্যে বাংলাদেশৰ বৰ্তমানৰ নেতৃত্বৰ স্থিতি ভাৰতৰ অনুকূলে বহু পৰিবৰ্তন হোৱা পৰিলক্ষিত হৈছে। আকৌ, “এক্ট ইষ্ট নীতি”ৰ অন্তৰ্গত উত্তৰ-পূবৰ ৰাজ্যসমূহৰ মাধ্যমেদি পূব-এচিয়াৰ দেশবোৰৰ লগত বানিজ্যিক সম্পৰ্কৰ বাবে আঞ্চলিক সন্মিলন অৱশ্যম্ভাৱী । ইয়াত ভাৰতীয় পুঁজিৰ লগতে আন্তৰ্জাতিক পুঁজিৰ সম্প্ৰসাৰণৰ স্বাৰ্থও জড়িত আছে । দ্বি-পাক্ষিক ভবেও, প্ৰতিবেশী ৰাষ্ট্ৰ বাংলাদেশৰ লগত সংযোগ আৰু বানিজ্য ক্ষেত্ৰত সন্মিলনৰ বাবে বিভিন্ন পয্যায়ত আলোচনা-চক্ৰ চলি আহিছে । জল-সম্পদৰ ক্ষেত্ৰত সহযোগিতাৰ প্ৰচুৰসম্ভাৱনা আছে । এই সমগ্ৰ দ্বি-পাক্ষিক আলোচ্য বিষয়বোৰৰ সামগ্ৰিকতাৰ মাজত অবৈধ অনুপ্ৰৱেশে কিমান অগ্ৰাধিকাৰ পায় – তাৰ ওপৰতে সমাধান সম্পূৰ্ণকৈ নিৰ্ভৰ কৰি আহিছে ।\nঅসমীয়া জাতি-গঠনৰ ঐতিহাসিক প্ৰক্ৰিয়াৰ কথা আলোচনা কৰিলে দেখা যায় যে অসমীয়া জাতি প্ৰকৃততে বিভিন্ন জনগোষ্ঠীৰ সংমিশ্ৰণতহে গঢ়ি উঠিছে। ড: বিৰিঞ্চি কুমাৰ বৰুৱাদেৱে তেখেতৰ ‘A cultural History of Assam’ত প্ৰাক-ঐতিহাসিক যুগৰ পৰাই আৰ্যসকলৰ অসম আগমন আৰু আৰ্যীয়কৰণৰ প্ৰক্ৰিয়াৰ বিষয়ে বহলাই লিখিছে। কিন্তু তেতিয়া কোনো উমৈহতীয়া ভাষা বা সংস্কৃতি গঢ়ি উঠা নাছিল। অৱশেষত, আহোম ৰাজত্বকালতহে সামাজিক গাঁথনিত মংগোলীয় নৃগোষ্ঠীয় লোকসকলৰ সৈতে এক সাংস্কৃতিক আৰু সামাজিক সমন্বয় গঢ়ি উঠিছিল । প্ৰায় তেৰশ শতিকাৰ পৰা যুদ্ধবন্দী হিচাবে থাকি যোৱা বা প্ৰব্ৰজন কৰি অহা ইচলাম ধৰ্মাৱলম্বী সকলও সমন্বয়ৰ সোঁতত অসমৰ জনজীৱনৰ অংশ হৈ পৰিল । শ্ৰীমন্ত শংকৰদেৱৰ নৱবৈষ্ণৱ ভক্তি আন্দোলনে বিভিন্ন সামাজিক গাঁথনিবোৰক একেখন মঞ্চতে আনি এক উমৈহতীয়া সংস্কৃতিক পৰিচয়ৰ ভেটি গঢ়িলে । তেনেদৰে, আজান ফকিৰকে ধৰি বিভিন্ন ফকিৰে পৃষ্ঠপোষকতা কৰা চুফি পৰম্পৰা মধ্যযুগীয়া অসমৰ থলুৱা সংস্কৃতি আৰু বহু-জনগোষ্ঠীয় গাঁথনিৰ অংশ হৈ পৰিছিল। এইখিনিতে, শংকৰদেৱৰ পাছৰ সময়ছোৱাৰ বিতং বিতৰ্কলৈ নগলেও এটা কথা ঠিক যে এনে যিকোনো জাগৰণ, পৰিৱৰ্তিত আৰ্থ-সামাজিক আৰু ৰাজনৈতিক পৰিস্থিতিৰ সৈতে মকামিলা কৰি সমস্ত ভূখণ্ডলৈকে বিয়পাই দিয়াৰ ক্ষেত্ৰত ঐতিহাসিক সীমাবদ্ধতাও আছে । তেনেদৰে, সামন্তীয় যুগৰ (১২২৮-১৮২৬)প্ৰাকৃতিক জনগোষ্ঠীগত সমন্বয় প্ৰক্ৰিয়াত এক ঐকিক অসমীয়া পৰিচিতিৰ উদ্ভৱ নৌ হওতেই ঔপনিৱেশিক শাসনযন্ত্ৰই(১৮২৬-১৯৪৭) অসমীয়াৰ জাতীয় বিকাশ আৰু জনগোষ্ঠীয় আন্তঃগাঁথনিৰ ওপৰত প্ৰভাৱ বিস্তাৰ কৰিলে । ব্ৰিটিছ শাসনত নতুন নতুন প্ৰদেশ অসমৰ প্ৰশাসনিক চাৰিসীমাৰ ভিতৰত অন্তৰ্ভুক্তি আৰু ব্ৰিটিছ ভাৰতৰ বিভিন্ন অংশৰ পৰা বিভিন্ন জনগোষ্ঠীয় লোকৰ আগমনত অসমৰ বহু-জনগোষ্ঠীয় সামাজিক ভেটিৰ পৰিসীমা আৰু বহল হৈ পৰে ।\nবুৰঞ্জীবিদ ড° অমলেন্দু গুহৰ অন্বেষণত এই কথা স্পষ্ট হৈ পৰে যে সৰ্বভাৰতীয় জাতীয়তাবাদ আৰু আঞ্চলিকতাবাদৰ প্ৰতিদ্বন্দীতামূলক উপস্থিতি ঔপনিৱেশিক অসমৰ বৈশিষ্ট্য আছিল । ঔপনিৱেশিক ৰাষ্ট্ৰই প্ৰথম চুবুৰীয়া বংগৰ পৰা অনুপ্ৰৱেশক উদগনি আৰু পাছত বাংলা ভাষাক প্ৰদেশৰ চৰকাৰী ভাষা হিচাবে বলৱৎ কৰাৰ যোগেদি অসমীয়াৰ গোষ্ঠীগত চেতনাৰ বিকাশত উদ্দীপনা যোগাইছিল । সেই চেতনাই পাছত বাংলা অনুপ্ৰৱেশকাৰী বিতাৰণ আন্দোলনৰ ৰূপত অঞ্চলিকতাবাদী ৰাজনীতি হিচাবে আত্মপ্ৰকাশ কৰে । অসমীয়াৰ অস্তিত্বৰ প্ৰশ্নতে সূচনা হোৱা অসম আন্দোলনে (১৯৭৯-১৯৮৫)ভাৰতীয় ৰাষ্ট্ৰযন্ত্ৰৰ বৈষম্য আৰু অবৈধ অনুপ্ৰৱেশক অসমীয়া ভাষা আৰু সংস্কৃতি ৰক্ষাৰ প্ৰধান ভাবুকি হিচাবে চিহ্নিত কৰিছিল । ড° অমলেন্দু গুহৰ মতে, বিভিন্ন প্ৰব্ৰজকসকলৰ ভিতৰত অসমীয়া মধ্যবিত্ত শ্ৰেণীয়ে বাংলাভাষী আমোলাসকলৰ সৈতে ভূমি, চাকৰি আৰু ক্ষমতাক লৈ প্ৰতিদন্দ্বিতাত অৱতীৰ্ণ হয় । গতিকে গোষ্ঠীগত চেতনাৰ আঁৰত ড° হীৰেণ গোহাঁইৰ মতেও ঔপনিৱেশিক সীদ্ধান্তই মূল যি অসমীয়াৰ মনত নিজৰ মাতৃভূমিতে একাষৰীয়া হোৱাৰ আশংকাৰ জন্ম দিয়ে । ড° গোহাঁয়ে এচাম বাংলাভাষী আমোলাৰ উগ্ৰ-জাতীয়তাবাদী মানসিকতাইও এনে গোষ্ঠীগত সংগঠন সৃষ্টিত অৰিহণা যোগালে বুলি মত পোষণ কৰিছে ।\nবাংলা উগ্ৰ-জাতীয়তাবাদৰ প্ৰতিক্ৰিয়াশীল হিচাবে প্ৰতিফলিত হোৱা মধ্যবিত্তীয় আশংকাই হওক বা ঔপনিৱেশিক শোষণৰ বিৰুদ্ধাচৰণতেই হওক, অসমীয়া জাতীয়তাবোধৰ এক সবল ঐতিহাসিক পটভূমি আছে । সংস্থাপনৰ অভাব, অসমৰ উদ্যোগ আৰু বাণিজ্যত বহিৰাগতৰ আধিপত্যই মধ্যবিত্ত অসমীয়াৰ মনত সৃষ্টি কৰা বঞ্চনাৰ অনুভৱ আৰু সাংস্কৃতিকভাবে অবদমিত হৈ অহাৰ ভীতিয়ে জাতীয়তাবোধলৈ প্ৰভূত অৰিহণা যোগাইছিল। বহু-নৃগোষ্ঠীয় অসমৰ অনুন্নয়ন আৰু আত্মপৰিচয়ৰ সংঘাতৰ মাজত নিশ্চিতভাবে এক পাৰস্পৰিক সম্পৰ্ক আছে । সন্ত্ৰাসবাদৰ ধাৰাটোকো বহু ক্ষেত্ৰত পৰিচয় সন্ধানৰ আন্দোলনৰে সৃষ্টি বুলি ক’ব পৰা যায় । কিন্তু, জাতীয় অস্তিত্ব নিশ্চয় কেৱল প্ৰশাসনিক উপকৰণেৰে গঢ়িব পৰা ভৌগোলিক খণ্ড নহয় । গোষ্ঠীগত আৰু ৰাজনৈতিক চাৰিসীমাৰ ঐক্য ঐতিহাসিক সমন্বয়েহে কৰিব, এই গতিশীলতা সৃষ্টিলৈ প্ৰশাসনিক প্ৰযুক্তিৰ সামগ্ৰিক প্ৰৱণতাৰ ভূমিকা সীমাবদ্ধ । অসমীয়া গোষ্ঠীগত জাতীয় প্ৰদেশৰ আকাংক্ষা আৰু ঐতিহাসিকভাৱে গঢ়ি উঠা বহুগোষ্ঠীয় অসমৰ সামাজিক ভেটিৰ মাজৰ সংঘাততে অসমীয়াৰ অস্তিত্বৰ প্ৰশ্নটো সাঙোৰ খাই আছে । অসমীয়া ভাষাৰ এনাজৰীডালৰ বাহিৰত এক সৰ্বব্যাপি গোষ্ঠীগত সংজ্ঞা কিমানদূৰ সমীচীন । বিশেষকৈ পঞ্চাশৰ দশকত সুষম আৰু সৰলীকৰণৰ বহু প্ৰচেষ্টাই ঔপনিৱেশিক অসমৰ জনগোষ্ঠীগত বিভাজনবোৰ আধিক স্পষ্ট কৰাৰ লগতে বহু নতুন বিভাজনৰো সৃষ্টি কৰে, যিয়ে ১৯৭২ চনৰ পুনঃসংগঠিত অসমৰ জন্ম দিয়ে । পুনঃসংগঠিত অসমৰ জনসাংখ্যিক বিভিন্নতা হ্ৰাস হোৱাৰ পাছতো জনগোষ্ঠীয় সংঘাতৰ ওৰ পৰা নাই ।\nব্ৰহ্মপুত্ৰ উপত্যকাত আহোম ৰাজত্বকাল বা তাৰ পূৰ্বে (১২২৮-১৮২৬) চহা জনজীৱনক কেন্দ্ৰ কৰি আৰম্ভ হোৱা বিভিন্ন জনগোষ্ঠীবোৰৰ সমন্বয়ৰপৰা ব্ৰিটিছ শাসনকালত (১৮২৬-১৯৪৭) সম্প্ৰসাৰিত চহৰ-কেন্দ্ৰিক সমন্বয়ৰ ঐতিহাসিক প্ৰক্ৰিয়াত সৃষ্টি এই গতিশীল সংস্কৃতিৰ বিশাল ধাৰাত বিলীয়মান হৈ পৰা প্ৰতিজনেই অসমীয়া । এটা হ’ল সমন্বয়ৰ ঐতিহাসিক প্ৰক্ৰিয়াত সৃষ্টিহোৱা অসমীয়া ভাষা-সংস্কৃতি আৰু অন্যটো হ’ল ৰাজনৈতিকভাৱে স্বীকৃতিপ্ৰাপ্ত এটা চাৰিসীমা । জাতি গঠন প্ৰক্ৰিয়া আৰু অনিবাৰ্য আধুনিক প্ৰশাসনিক ব্যৱস্থাৰ মাজৰ এই সংঘাতপূৰ্ণ যুগসন্ধিক্ষনত অসমীয়া ভাষা-সংস্কৃতি আজি অসমীয়া আৰু অসমবাসীৰ মাজৰ ঐতিহাসিক সমন্বয়ৰ শীৰ্ষসীমাত উপনীত হৈছে নেকি ?\nভাৰতীয় সাংবিধানিক জাতীয়তাবাদৰ পটভূমিত মধ্যবিত্ত শ্ৰেণীৰ সম্প্ৰসাৰণৰ লগে লগে বিভিন্ন জাতিসত্তাবিলাকৰ জাতীয়তাবোধত বিশেষত্ববাদী প্ৰৱণতা স্বাভাৱিকভাৱেই জাগৃত হয় । বিশ্বজনীন মানৱ অধিকাৰৰ যুক্তিনিষ্ঠ ঐক্যমতৰ সতে অসংগত এই পৰিস্থিতি সাপেক্ষ বিশেষত্ববাদী প্ৰৱণতা আচলতে জাতীয়তাবোধৰে অভিন্ন অংশ । সমাজ জীৱনত সংস্কৃতিৰ সমন্বয় এক গতিশীল ঐতিহাসিক প্ৰক্ৰিয়া আৰু প্ৰশাসনিকভাৱে ইয়াক অধ্যাদেশৰ দৰে বলবৎ কৰিব নোৱাৰি। আধুনিক ৰাষ্ট্ৰব্যৱস্থাৰ পালিত বা অনুকৰণাত্মক জাতীয়তাবাদৰ ঐকিক সূত্ৰই ধৰ্ম, কূল, বৰ্ণ, ভাষা বা গোষ্ঠী আদি বিভিন্ন উপজাতীয় বিশেষত্ববিলাকৰ উৰ্দ্ধত এটা জাতীয় অস্তিত্বৰ পোষকতা কৰে । প্ৰফেচৰ আশিষ নন্দীৰ মতে সাধাৰণতে জাতীয়তাবাদৰ এনে ঐকিক সূত্ৰই অন্য অস্তিত্ববিলাকক সাম্ভাব্য প্ৰতিপক্ষ আৰু বাহ্যিকতাৰ উপস্থিতি বুলি গণ্য কৰে ।\nড: হীৰেন গোহাঁইয়ে তেখেতৰ ‘জাতি গঠনৰ পথ’ নামৰ প্ৰবন্ধত জনজাতীয় জাতিসত্তা বিলাকৰ চেতনাৰ বিকাশৰ ওপৰত আলোকপাত কৰিছে । জাতীয় আত্মপৰিচয়ৰ আলি দোমোজাত থকা জনজাতীয়সকলৰ মাজত এক শিক্ষিত মধ্যবিত্ত শ্ৰেণীৰ উদ্ভৱৰ লগে লগে আপেক্ষিকভাৱে নিজস্ব ঐতিহ্য আৰু জীৱন-ধাৰা সম্পৰ্কে জনজাতীয়সকল সচেতন হৈ উঠিল । অসম আন্দোলনৰ পাছৰ নিৰ্বাচনী ৰাজনৈতিক প্ৰক্ৰিয়া শেষ নৌ হওঁতেই অসমৰ বিভিন্ন জনজাতীয় জনগোষ্ঠীবোৰে আৰম্ভ কৰা স্বায়ত্তশাসনৰ পৰা আৰম্ভ কৰি পৃথক ৰাজ্যৰ দাবীবোৰে অসমীয়া জাতীয় অস্তিত্বৰ প্ৰশ্নত এটা মধ্যবিত্তীয় আন্দোলনৰ সীমাবদ্ধতা উদঙাই দিয়ে । ঔপনিৱেশিক শাসনতে আৰম্ভ অনুপ্ৰৱেশে উত্তোলিত কৰা আৱেগিক প্ৰৱণতাই অসমৰ পৰম্পৰাগত সমন্বয়ৰ ক্ষেত্ৰখনত প্ৰতিযোগিতামূলক গোষ্ঠীগত ৰাজনীতিৰ ভূমিকা ৰচনা কাৰে ।\nবিভিন্ন বিশেষত্ববাদী ধাৰা সাংস্কৃতিক অধিকাৰ হিচাবে বিভিন্ন ৰাষ্ট্ৰব্যৱস্থাৰ লগত সন্নিৱিষ্ট হয় । বাস্তৱিক প্ৰয়োজনীয়তাৰ গণ্ডীৰ ভিতৰত সাংস্কৃতিক অধিকাৰ এক বিশ্বস্তৰীয় পৰিঘটনা । সেয়ে, ক্ষুদ্ৰ, অবিকশিত জাতিসত্তা সমূহৰ আত্মবিকাশৰ আকাংক্ষা আৰু ভাষা-সংস্কৃতি সমূহক স্বীকৃতি আৰু সম বিকাশৰ সুবিধা দি অসমীয়া মূল-সূঁতিৰ লগত সমানে খোজ দিবলৈ বাট মুকলি হ'ব লাগিব।\nঅসমীয়াৰ জাতীয় অস্তিত্বৰ স্বতঃস্ফূৰ্ত আত্মপ্ৰকাশ - অসম আন্দোলনৰ আবেগিক পৰিমণ্ডলে কেন্দ্ৰীয় অনুদানকেন্দ্ৰিক অনগ্ৰসৰ অৰ্থনীতিৰ মেৰপাকত জাতীয় বিকাশৰ এক বস্তুনিষ্ঠ অৰ্থনৈতিক দিশ সম্পূৰ্ণকৈ আওকাণ কৰিলে । কেন্দ্ৰৰ বঞ্চনাৰ বিৰুদ্ধে থিয় দিবলৈ থলুৱা পুঁজিৰ বিকাশৰ অন্তৰায়বোৰৰ চিনাক্তকৰণেই নহ’ল ।\nবৃটিছৰাজৰ অধীনত প্ৰশাসনে প্ৰণালীবদ্ধভাৱে ঔপনিৱেশিক শোষণতহে অৰিহণা যোগাইছিল আৰু ৰাজ্যখনৰ অনুন্নয়নৰ কাৰণে একধৰণৰ বুনিয়াদ ৰচনা কৰিছিল । একালত আহোম ৰাজ পৃষ্ঠপোষকতাত পৰিচালিত সামন্তীয় সম্পদসমূহ ব্ৰিটিছ ঔপনিৱেশিক পুঁজিৰ কৰতলীয়া হৈ পৰে আৰু স্বাধীনতাৰ পাছত কেৱল ৰাজহুৱা ধনৰ আনুষঙ্গিক হৈ পৰে । স্বাধীনতাৰ পিছত সেইবোৰ সম্পূৰ্ণৰূপে ভূমি সংস্কাৰৰ দ্বাৰা বিস্তাৰিত কৰা হোৱা নাছিল। স্পষ্ট কাৰণতে পৰম্পৰাগত সামন্তবাদী ভূস্বামী সকলেও ৰাষ্ট্ৰীয় পুঁজিৰ সৈতে প্ৰতিদ্বন্দিতা কৰিব পৰাকৈ উদ্যমী পদক্ষেপ লব পৰা নাছিল । তাৰ পৰিণামস্বৰূপে থলুৱা উৎপাদনৰ ভেঁটি দুৰ্বল হৈ পৰে আৰু আনকি মৌলিক প্ৰয়োজনৰ বাবেও ভাৰতবৰ্ষৰ অন্য প্ৰদেশৰ ওপৰত নিৰ্ভৰ কৰিব লগা হ’ল । অসমীয়া জাতিৰ অস্তিত্বৰ আঁৰত অন্তৰ্নিহিত সংঘাতৰ ফলপ্ৰসূ সমাধান থলুৱা উৎপাদন ক্ষমতা আৰু শৈলীৰ বিকাশ অবিহনে অসম্ভৱ । প্ৰশাসনযন্ত্ৰৰ ওপৰত অসমৰ বিভিন্ন জনগোষ্ঠীবোৰৰ বৰ্ধিত প্ৰতিযোগিতামুলক দাবী আৰু লোকপ্ৰিয় প্ৰশাসনীয় পদক্ষেপবোৰেও অৰ্থনৈতিক অনগ্ৰসৰতাৰেই ইংগিত দিয়ে ।\nমধ্যবিত্তৰ আশংকাত জন্ম অসম আন্দোলনক কেন্দ্ৰীয় গৃহ মন্ত্ৰালয়ে ‘অসম চুক্তি’ৰ দৰে আঁচনি ভিত্তিক সমাধাণ সুত্ৰৰ আলমত এক আইন শৃংখলাজনিত সমস্যা হিচাপে সমাধান কৰিছিল। দৰাচলতে এই আন্দোলনটো পুঁজিৰ বিকাশৰ বাবে ফলপ্ৰসূ বিত্তীয় দিশ মুকলি কৰাত ভাৰতীয় পৰিকল্পনাৰ ব্যৰ্থতাৰেই চৰম প্ৰকাশ । কেন্দ্ৰীয় চৰকাৰৰ ক্ষেত্ৰ বিশেষ উন্নয়ন নীতিৰ অঞ্চল বিশেষ প্ৰভাৱৰ ফলস্বৰুপে ঐতিহাসিকভাবে উন্নত ৰাজ্যসমূহলৈ সম্পদৰ অসমমাত্ৰিক স্থানিক বন্টন ঘটে । সেয়ে স্বাধীনতাৰ পৰৱৰ্তী সময়ৰে পৰা অসমৰ সকলো প্ৰতিবাদী আন্দোলনেই কেন্দ্ৰীয় ৰাজহুৱা ব্যয়ৰ বৃহৎ অংশীদাৰীত্ব আৰু ৰাজহুৱা খণ্ডৰ বিনিয়োগক কেন্দ্ৰ কৰি আবৰ্তিত হয়। থলুৱা উৎপাদনক ভিত্তি কৰি এটা উদ্যমী শ্ৰেণী আগবাঢ়ি নহাকৈ কেৱল ৰাজহুৱা ধনৰ ওপৰত নিৰ্ভৰশীল প্ৰশাসনিক বিকল্প সমূহে সুদীৰ্ঘ সামন্তবাদী সম্পৰ্ক ভাঙি পেলাব নোৱাৰে । নব্য সামন্তীয় শক্তিসমূহেৰে একাকাৰ হৈ পৰা আমোলাতন্ত্ৰৰ প্ৰৰোচনাত ৰাষ্ট্ৰৰ ক্ষমতাৰ বিকেন্দ্ৰীকৰণৰ প্ৰকৃতাৰ্থত অসন্তুলিত চেহেৰাহে পৰিলক্ষিত হয় ।\nসমন্বয়ৰ বাটত ৰাষ্ট্ৰ ব্যৱস্থাৰ সাঁথৰ\nঔপনিৱেশিক যন্ত্ৰণাত দোদুল্যমান মধ্যবিত্ত শ্ৰেণীৰ আৰ্থিক কুণ্ঠাৰ মাজত অসমীয়াৰ অস্তিত্বৰ সংকটৰ গুৰি বিচাৰি যাওতে বহু প্ৰশ্নই সূত্ৰপাত হয় । কেৱল ১৮৩৬ চনৰ পৰা ১৮৭৩ চনৰ ভিতৰৰ ব্ৰিটিছ ঔপনিৱেশিক স্বাৰ্থত সংঘটিত ঘটনাপ্ৰৱাহক অসমীয়া জাতীয়তাবোধৰ প্ৰধান কাৰক হিচাবে চিহ্নিত কৰাত অসমীয়া জাতি গঠন প্ৰক্ৰিয়াত সীমাবদ্ধতা আহি পৰিছে নেকি? তেনে সীমাৱদ্ধতাৰ সুযোগ লৈ উগ্ৰ-জাতীয়তাবাদী প্ৰৱণতাৰ বীজ ৰোপণ হব পাৰে । নৃতাত্ত্বিকভাৱে জনগোষ্ঠীয় ভিন্নতাই সৃষ্টি কৰা সমন্বয়ৰ কঠিন ঐতিহাসিক পৰীক্ষা আৰু তাৰ লগে লগে ভাষাৰ এনাজৰীডালৰো সীমাবদ্ধতাই যোৱা সময়ছোৱাত অসমৰ ৰাজনৈতিক আকাশৰ ৰং নিৰ্ণয় কৰিছে । কোনো দ্বিমত নাই যে অনুন্নয়নৰ আলি-দোমোজাৰ পৰা উদ্ধাৰৰ বাট নিবিচৰাকৈ জাতীয় অস্তিত্বৰ সুৰক্ষা অসম্ভৱ । কিন্তু স্বাধীনোত্তৰ ভাৰতৰ প্ৰশাসনিক পৰিকাঠামোৰত হেৰাই যোৱা বিকাশৰ পৰিকল্পনাবোৰেই জাতীয় প্ৰশ্নলৈয়ো ইন্ধন যোগোইছে ।\nTags # ARTICLE # INDRAJIT-BORA # MUKALI-CHINTA # ইন্দ্ৰজিতবৰা # মুকলি চিন্তা


বিশ্ব মান দিৱস - অসমীয়া ৱিকিপিডিয়া\nবিশ্ব মান দিৱস\nবিশ্ব মান দিৱস (ইংৰাজী: World Standards Day) প্ৰতি বছৰে ১৪ অক্টোবৰ তাৰিখে আন্তৰ্জাতিক ভাবে পালন কৰা হয়। পণ্য-সেৱা প্ৰভৃতিৰ মান উন্নয়নৰ লক্ষ্যত বিশ্বব্যাপী কৰ্মৰত বিভিন্ন স্বেচ্ছাসেৱী প্ৰতিষ্ঠানৰ অৱদানৰ প্ৰতি সন্মান জনোৱাৰ উদ্দেশ্যে এই দিৱস অৱতাৰণা কৰা হৈছিল। এই দিৱস মূলতঃ পণ্য-সেৱা প্ৰভৃতিৰ মান উন্নয়ন আৰু বজায় ৰখাৰ প্ৰতি কৰ্তৃপক্ষ, উদ্যোক্তা আৰু উপভোক্তা সকলৰ সচেতন কৰাৰ উদ্দেশ্যে পালন কৰা হয়।\nএই দিৱসৰ লগত জড়িত কেইটামান সংস্থা হল, আন্তৰ্জাতিক ইলেক্ট্ৰ'প্ৰযুক্তি আয়োগ (International Electrotechnical Commission), , আন্তৰ্জাতিক মাননিৰ্ণয় সংস্থা(International Organization for Standardization), আন্তৰ্জাতিক দূৰসংযোগ সংঘ(International Telecommunication Union), বৈদ্যুতিক আৰু অণুবৈদ্যুতিক অভিযন্তাৰ প্ৰতিষ্ঠান(Institute of Electrical and Electronics Engineers) আৰু ইণ্টাৰনেট অভিযান্ত্ৰিক ক্ৰিয়া দল (Internet Engineering Task Force)।\n১৯৪৬ চনৰ ১৪ অক্টোবৰ তাৰিখে লণ্ডনত বিশ্বৰ ২৫খন দেশৰ প্ৰতিনিধি সকলে বিশ্বব্যাপী পণ্য-সেৱাৰ মান বজায় ৰখাৰ উদ্দেশ্যে এটি আন্তৰ্জাতিক ভাবে স্বীকৃত মান নিৰ্ধাৰক সংস্থা স্থাপনৰ বিষয়ে ঐকমত পোষণ কৰে। এই প্ৰতিষ্ঠান তাৰ পিছৰ বছৰৰ পৰা কাৰ্যক্ষম হয়। এই দিনটোক স্মৰণীয় কৰি ৰাখিবলৈ এই দিৱস আন্তৰাষ্ট্ৰীয় ভাবে পালন কৰা হয়। ১৯৭০ চনৰ পৰা আন্তৰ্জাতিক মান নিৰ্ণয় সন্থায়ে এই দিৱস পালন কৰি আহিছে। প্ৰত্যেক বছৰে এই দিৱসৰ বাবে কিছুমান প্ৰতিপাদ্য বিষয় বা থীম নিৰ্ধাৰণ কৰা হয়।\n↑ "World Standards Day 14 October 2009". International Organization for Standardization. http://www.iso.org/iso/wsd2009.htm। আহৰণ কৰা হৈছে: 26 January 2010.\n↑ "World Standards Day: October 14". International Organization for Standardization. http://www.scc.ca/en/news-events/events/wsd। আহৰণ কৰা হৈছে: 26 January 2010.\nবিশ্ব মান নিৰ্ণয় সংস্থা "বিশ্ব মান দিৱস - ১৪ অক্টোবৰ, ১৯৯৮ চনৰ পৰা বৰ্তমানলৈ"\nকানাডা মান নিৰ্ণয় পৰিষদ\nবিশ্ব মান দিৱসৰ ৱেবছাইট\n"https://as.wikipedia.org/w/index.php?title=বিশ্ব_মান_দিৱস&oldid=176539"ৰ পৰা অনা হৈছে\nএই পৃষ্ঠাখন ০১ মাৰ্চ, ২০১৮ তাৰিখে ১৪:৩৬ বজাত অন্তিম সংশোধন কৰা হৈছিল।


দেশত অভিনৱ ম’বিলিটী সমাধান বিকশিত কৰাক উদগনি\n‘পৰিৱৰ্তনশীল গতিশীলতা আৰু বেটেৰী ষ্ট’ৰেজ’’ৰ ৰাষ্ট্ৰীয় অভিযানক কেবিনেটৰ অনুমোদন প্ৰদান\nস্বচ্ছতা, পৰস্পৰ সংযোজিত, বিনিময় তথা সামূহিক গতিশীলতা পদক্ষেপৰ উত্তৰণৰ বাবে অভিযান\nবেটেৰী আৰু বৈদ্যুতিক বাহনৰ অংশসমূহৰ বাবে ‘পৰ্যায়ভিত্তিক নিৰ্মাণ কাৰ্যসূচী’ মুকলি কৰা হ’ব\nPosted On: 07 MAR 2019 2:41PM by PIB Guwahati\nপ্ৰধানমন্ত্ৰী শ্ৰী নৰেন্দ্ৰ মোদীৰ পৌৰহিত্যত কেন্দ্ৰীয় কেবিনেটে নিম্নোল্লিখিতসমূহত অনুমোদন প্ৰদান কৰিছেঃ\n১. স্বচ্ছতা, পৰস্পৰ সংযোজিত, সহযোগিতা তথা সামগ্ৰিক গতিশীলতা পদক্ষেপসমূহৰ উত্তৰণৰ বাবে ‘পৰিৱৰ্তনশীল গতিশীলতা তথা বেটেৰী ষ্টোৰেজৰ অভিযান আৰম্ভ কৰাত স্বীকৃতি প্ৰদান কৰিছে৷\n২. ভাৰতত কিছুমান ব্যাপক ৰপ্তানি-প্ৰতিস্পৰ্দ্ধী ক্ষমতাযুক্ত একক বেটেৰী তথা চে’ল নিৰ্মাতা গিগা কাৰখানা স্থাপনত সহযোগিতা প্ৰদানৰ বাবে পৰ্যায়ভিত্তিক নিৰ্মাণ কাৰ্যসূচী (পিএমপি) বৰ্ষ ২০২৪লৈ ৫ বছৰ পৰ্যন্ত মান্য কৰা হৈছে৷\n৩. বৈদ্যুতিক বাহনৰ সৈতে জড়িত সামূহিক মূল্য শৃংখলাত হোৱা উৎপাদনৰ স্থানীয়কৰণৰ বাবে পিএমপি প্ৰস্তুত কৰাত অনুমোদন প্ৰদান কৰা হৈছে যি বৰ্ষ ২০২৪লৈ ৫ বছৰ পৰ্যন্ত মান্য কৰা হৈছে৷\nদুয়োটা পিএমপি যোজনাকেই ‘পৰিৱৰ্তনশীল গতিশীলতা আৰু বেটেৰী ষ্টোৰেজৰ ৰাষ্ট্ৰীয় অভিযানৰ দ্বাৰা অন্তিম ৰূপ প্ৰদান কৰা হ’ব৷\nএই অভিযানে সেইসমূহ ম’বিলিটী সমাধানক বিকশিত কৰাত ক্ষীপ্ৰ হ’ব যি উদ্যোগ জগত, অৰ্থব্যৱস্থা আৰু সমগ্ৰ দেশৰ বাবে লাভদায়ক বিবেচিত হ’ব৷ এই ম’বিলিটী সমাধানৰ দ্বাৰা চহৰসমূহত বায়ু চলাচল উন্নত হ’ব আৰু ইয়াৰ সৈতে তেলৰ ওপৰত ভাৰতৰ নিৰ্ভৰতা কম হ’ব তথা নৱীকৰণযোগ্য শক্তি তথা ষ্টোৰেজ সমাধানৰ ব্যৱহাৰ বিকশিত হ’ব৷ এই অভিযানৰ অধীনত এনেকুৱা ৰণনীতি তথা ৰোডমেপ নিৰ্মাণ কৰা হ’ব যি ভাৰতক বৈদ্যুতিক ম’বিলিটীৰ বাবে এক প্ৰতিস্পৰ্দ্ধী ঘৰুৱা নিৰ্মাণ বিকশিত কৰাৰ বাবে নিজৰ বিস্তৃত আকাৰৰ দ্বাৰা ব্যাপক লাভ কৰাত সমৰ্থ হ’ব৷ এই দিশত গ্ৰহণ কৰা বিভিন্ন পদক্ষেপৰ দ্বাৰা সকলো নাগৰিক লাভান্বিত হ’ব কাৰণ ইয়াৰ লক্ষ্য হ’ল ‘ইজ অব্ লিভিঙ’ৰ প্ৰচাৰ কৰা আৰু নাগৰিকৰ জীৱনৰ গুণগতমান উন্নত কৰা তথা ‘মেক ইন ইণ্ডিয়া’ৰ জৰিয়তে বিভিন্ন কৌশলৰ সৈতে জৰিয়তে কৰ্ম সংস্থাপনৰ অৱকাশ বিকশিত কৰা৷\n২০১৮ চনৰ ছেপ্টেম্বৰ মাহত আয়োজিত বিশ্বজনীন গতিশীলতা শিখৰ সন্মিলনৰ সময়ত প্ৰধানমন্ত্ৰীয়ে ভাৰতত গতিশীলতাৰ ভৱিষ্যতৰ বাবে ৭টা ‘চি’ৰ আধাৰত বীক্ষণৰ ৰূপৰেখা প্ৰস্তুত কৰিছিল য’ত ‘কমন, কানেক্টেড, কনভেনিয়েণ্ট, কনজেছন-ফ্ৰী, চাৰ্জড, ক্লীন আৰু কাটিং এডজ ম’বিলিটী’’ অন্তৰ্ভুক্ত আছিল৷ ম’বিলিটী অথবা গতিশীলতাৰ অৰ্থব্যৱস্থাক আগুৱাই লৈ যোৱাত আৰু চহৰ তথা গ্ৰামীণ দুয়োটা ক্ষেত্ৰতেই থকা লোকসকলৰ জীৱনলৈ ব্যাপক ধনাত্মক পৰিৱৰ্তন অনাৰ অসীম ক্ষমতা আছে৷\nব্যয়সাধ্য, সুগম্য, সমাৱেশী তথা সুৰক্ষিত ম’বিলিটী সমাধানে আৰ্থিক বিকাশৰ গতি দ্ৰুত কৰাত আৰু ‘সহজ জীৱন’ সুনিশ্চিত কৰাত অত্যন্ত সহায়ক বিবেচিত হ’ব৷ সহযোগিতা, পৰস্পৰৰ সৈতে জড়িত স্বচ্ছ ম’বিলিটী সমাধানে সমগ্ৰ বিশ্বতে অতি ক্ষীপ্ৰকাৰে কাৰ্যকৰী ম’বিলিটী সমাধানৰ গুৰুত্বপূৰ্ণ সিদ্ধান্ত প্ৰস্তুত কৰিছে৷ জলবায়ুৰ সৈতে জড়িত লক্ষ্যৰ প্ৰতি নিজৰ প্ৰতিশ্ৰুতিৰ কথা মনত ৰাখি ভাৰতে কাৰ্যকৰী ৰণনীতি আঁকোৱালি লোৱাৰ আৱশ্যকতা আছে যাতে ভাৰতে সমগ্ৰ বিশ্বতে ম’বিলিটী আন্দোলনৰ এক গুৰুত্বপূৰ্ণ বাহক হিচাপে নিজকে প্ৰস্তুত কৰিব পাৰে৷\nসেয়েহে এই কথা লক্ষ্য ৰাখি এক এনেকুৱা সমৰ্পিত বহু বিষয়ক অভিযান আৰম্ভ কৰা প্ৰয়োজনীয়তা অনুধাৱন কৰা হৈছে যি সহযোগী সংঘবাদ তথা ব্যাপক হিতাধিকাৰী আৰু আন্তঃমন্ত্ৰালয়ৰ পৰামৰ্শক সুবিধাজনক কৰি তুলিব আৰু নিম্নোল্লিখিতসমূহত গুৰুত্ব আৰোপ কৰি ম’বিলিটীৰ সৈতে জড়িত দৃশ্যাৱলীসমূহত ব্যাপক পৰিৱৰ্তনৰ বাবে সম্পূৰ্ণ নীতিগত ৰূপৰেখা প্ৰণয়ন কৰিব৷\n২. বৈশিষ্ট আৰু গুণগতমান\n৩. বিত্তীয় উৎসাহ\n৪. সামূহিক চাহিদাৰ সৃজন তথা অনুমান\n৫. নিয়ামক ৰূপৰেখা\n৬. অনুসন্ধান তথা বিকাশ\nএই পদক্ষেপসমূহে অনাগত দশকত ভাৰতত তীব্ৰ গতিত হোৱা চহৰীকণৰ বাবে অত্যন্ত উপযোগী তথা লাভদায়ক বিবেচিত হ’ব৷\n(Release ID: 1568603) Visitor Counter : 6\nRead this release in: Malayalam , English , Marathi , Hindi , Bengali , Gujarati , Tamil , Kannada\n(Release ID: 1568603)


maharashtra - The Cross Current\nমহাৰাষ্ট্ৰত পতন হ’ব নেকি শিৱসেনা চৰকাৰৰ?\nThe CrossCurrent Bureau\t May 27, 2020\nক’ৰোনা মহামাৰীৰ মাজতে কংগ্ৰেছ নেতা ৰাহুল গান্ধীৰ শেহতীয়া সংবাদমেলে মহাৰাষ্ট্ৰৰ শিৱসেনা-এন চি পি আৰু কংগ্ৰেছ মিত্ৰজোট চৰকাৰলৈ সংকট নামি অহাৰ সম্ভাৱনা প্ৰকট কৰি তুলিছে ৷ শেহতীয়া সংবাদমেলত মহাৰাষ্ট্ৰৰ পৰিস্থিতি সন্দৰ্ভত সাংবাদিকে সোধা এক…\n১৭হাজাৰ কাৰাবন্দীক দিব মুক্তি\nThe CrossCurrent\t May 13, 2020\nক'ৰোণা সংক্ৰমণৰ প্ৰতি লক্ষ্য ৰাখি মহাৰাষ্ট্ৰ চৰকাৰে লৈছে এক বিশেষ সিদ্ধান্ত। ১৭হাজাৰ কাৰাবন্দীক জে'লৰ পৰা মুকলি কৰাৰ সিদ্ধান্তৰ কথা ঘোষণা কৰিলে ৰাজ্যখনৰ গৃহমন্ত্ৰী অনিল দেশমুখে। অস্থায়ী জামিন বা পেৰলৰ যোগেদি মুকলি কৰাৰ সিদ্ধান্ত গ্ৰহণ কৰিছে…\nভাগৰত শুই গ’ল ৰেলৱে ট্ৰেকত, প্ৰাণ গ’ল ১৪ শ্ৰমিকৰ\nThe CrossCurrent Bureau\t May 8, 2020\nএফালে ক’ৰোনা ,আনফালে লকডাউনে যেন চেপি খুন্দি আনিছে খাটি খোৱা লোকৰ জীৱন৷জীৱিকাৰ তাড়নাত বহি:ৰাজ্যলৈ যোৱা বহু শ্ৰমিক এতিয়া পদব্ৰজে উভটিছে নিজৰ ঘৰলৈ৷ ঘৰলৈ ওভতাৰ পথতে আজি মহাৰাষ্ট্ৰৰ ঔৰংগাবাদ জিলাত সংঘটিত হ’ল এটা অত্যন্ত শোকাৱহ ঘটনা৷ ৰাজ্যখনৰ…\nক’ৰোনা:অসমত নতুনকৈ আক্ৰান্ত ৮ জন ৷কোন ৰাজ্যত সৰ্বাধিক ?\nবিগত ২৪ ঘন্টাত দেশত ৩হাজাৰতকৈ অধিক লোকৰ দেহলৈ ক’ৰোনা ভাইৰাছ সংক্ৰমিত হৈছে৷ইয়াৰ ভিতৰত অসমত কালিৰ দিনটোত আক্ৰান্ত হোৱা ৮ জন লোকো আছে ৷বৰ্তমান ভাৰতত ক’ৰোনা আক্ৰান্ত মুঠ লোকৰ সংখ্যা হ’ল ৫৬,৩৪২ গৰাকী৷ইয়াৰে ১৬ হাজাৰতকৈ অধিক ৰোগী ইতিমধ্যে সুস্থ হৈ…


Rifacon in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Rifacon ar byavahar, ppali, parshwakriya, upkaar, kriya-pratikriya aaru satarkatabani\nRifacon ৰ লাভ আৰু ব্যৱহাৰসমূহ- Rifacon Benefits & Uses in Assamese- Rifacon ar laabh aaru byavaharsamuh\nRifacon ৰ পালি আৰু সেয়া কেনেদৰে ল'ব- Rifacon Dosage & How to Take in Assamese - Rifacon ar paali aaru xeya kenedore lobo\nRifacon ৰ পাৰ্শ্চক্ৰিয়াসমূহ- Rifacon Side Effects in Assamese- Rifacon ar parshwakriyasamuh\nRifacon সংক্ৰান্ত সতৰ্কতাবাণীসমূহ- Rifacon Related Warnings in Assamese- Rifacon xonkranta xatarkatabanisamuh\nঅইন দৰৱৰ সৈতে Rifaconৰ গুৰুতৰ ক্ৰিয়া-প্ৰতিক্ৰিয়া- Severe Interaction of Rifacon with Other Drugs in Assamese- Oinor xoite Rifacon ar gurutor kriya-pratikriya\nRifacon মতভেদসমূহ- Rifacon Contraindications in Assamese- Rifacon nishedhsamuh\nRifacon ৰ বিষয়ে সততে সোধা প্ৰশ্নসমূহ- Frequently asked Questions about Rifacon in Assamese- Rifacon ar bikhoye satate xodha prashnasamuh\nখাদ্য আৰু মদৰ সৈতে Rifacon ক্ৰিয়া-প্ৰতিক্ৰিয়া- Rifacon Interactions with Food and Alcohol in Assamese- khadya aaru modor xoite Rifacon kriya-pratikriya\nRifacon ৰ লাভ আৰু ব্যৱহাৰসমূহ - Rifacon Benefits & Uses in Assamese - Rifacon ar laabh aaru byavaharsamuh\nRifacon তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRifacon ৰ পালি আৰু সেয়া কেনেদৰে ল'ব - Rifacon Dosage & How to Take in Assamese - Rifacon ar paali aaru xeya kenedore lobo\nRifacon-ৰ উপাদানসমূহ - Rifacon Active Ingredients in Assamese - Rifacon-ar upadaansamuh\nRifacon ৰ পাৰ্শ্চক্ৰিয়াসমূহ - Rifacon Side Effects in Assamese - Rifacon ar parshwakriyasamuh\nগৱেষণাৰ ভিত্তিত, Rifacon ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRifacon সংক্ৰান্ত সতৰ্কতাবাণীসমূহ - Rifacon Related Warnings in Assamese - Rifacon xonkranta xatarkatabanisamuh\nRifacon-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRifaconৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Rifacon নাখাব আৰু আপোনাৰ চিকিতসকৰ পৰামৰ্শ লওক।\nRifacon-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nRifaconস্তন্যপায়ী মহিলাৰ বাবে সুৰক্ষিত।\nবৃক্কত Rifacon কি প্ৰভাৱ দেখা গৈছে?\nRifaconএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Rifacon কি প্ৰভাৱ দেখা গৈছে?\nRifacon গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Rifacon ৰ কি প্ৰভাৱ দেখা গৈছে?\nRifaconৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Rifaconৰ গুৰুতৰ ক্ৰিয়া-প্ৰতিক্ৰিয়া - Severe Interaction of Rifacon with Other Drugs in Assamese - Oinor xoite Rifacon ar gurutor kriya-pratikriya\nRifacon তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRifacon মতভেদসমূহ - Rifacon Contraindications in Assamese - Rifacon nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Rifacon লোৱা অনুচিত যাতে -\nRifacon ৰ বিষয়ে সততে সোধা প্ৰশ্নসমূহ - Frequently asked Questions about Rifacon in Assamese - Rifacon ar bikhoye satate xodha prashnasamuh\nএই Rifacon-এ অভ্য়াস বা নিচাৰ সৃষ্টি কৰে নেকি?\nRifaconৰে অভ্যাস গঠনৰ কোনো কথাৰ প্ৰতিবেদন পোৱা নাই।\nRifacon য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Rifacon লওক।\nনহয়, Rifaconয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Rifacon ক্ৰিয়া-প্ৰতিক্ৰিয়া - Rifacon Interactions with Food and Alcohol in Assamese - khadya aaru modor xoite Rifacon kriya-pratikriya\nখাদ্য আৰু Rifaconৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Rifaconয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Rifaconৰ মাজৰ প্ৰতিক্ৰিয়া\nমদৰ সৈতে Rifacon সেৱন কৰাটো বিপজ্জনক হ'ব পাৰে।\nRifacon ৰ অনুকল্প - Substitutes for Rifacon in Assamese\nআপুনি বা আপোনাৰ পৰিয়ালৰ কোনোবাই Rifacon লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Rifacon ব্যৱহাৰ কৰিছিল নেকি?\nআপুনি কিমান পৰিমাণে Rifacon সেৱন কৰিছিল?\nআপুনি Rifacon ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Rifacon সেৱন কৰে?


সঁচাকৈয়ে টোপনি মাৰিছিল নে বিধায়ক অখিল গগৈয়ে? সদন ত্যাগ কৰি আহি কি ক’লে?\nআজি সদনৰ মজিয়াত টোপনি মাৰি থকা দেখিবলৈ পোৱা গৈছিল সক্ৰিয় তথা চৰ্চিত বিধায়ক অখিল গগৈক। কিন্তু প্ৰকৃততে টোপনি মাৰিছিল নে বিধায়কগৰাকীয়ে?\nএই সন্দৰ্ভত আজি সদন ত্যাগ কৰি আহি বিধায়ক গগৈয়ে কয় ‘মই টোপনি মৰা নাছিলো। মুখ্যমন্ত্ৰীৰ কথাৰ প্ৰতিবাদ কল্পে মই চকু মুদি আছিলো টোপনি মৰা নাছিলো। তেওঁৰ বক্তব্য আওকাণ কৰি আছিলো।‘\nতেওঁ আৰু কয় ‘যি সদনত মুখ্যমন্ত্ৰীয়ে কাৰোবাক সুধি লৈ অসম আৰু কাষৰীয়া ৰাজ্যৰ সীমা নিৰ্দ্ধাৰণ কৰিম বুলি কয়, এয়া অসমৰ মাটি অন্য ৰাজ্যক দি দিয়াৰ কৌশল নহয় জানো? এয়া আত্মসমৰ্পনৰ কৌশল নহয় জানো? সেই কথা মই শুনি কেতিয়াও থাকিব নোৱাৰো। সেয়ে আওকাণ কৰি চকু জপাই প্ৰতিবাদ কৰিছিলো।‘\nইপিনে, সদন ত্যাগ কৰাৰ কাৰণ বাখ্যা কৰি অখিলে কয় ‘গো-সুৰক্ষা বিধেয়ক যদিও মুছলমান বিদ্বেষৰ বাবে অনা হৈছে কিন্তু এই বিধেয়কৰ পৰা অসমৰ দৰিদ্ৰ কৃষকসকল আটাইতকৈ বেছি ক্ষতিগ্ৰস্ত হ’ব। জনজাতীয় কৃষকসকল আটাইতকৈ বেছি ক্ষতিগ্ৰস্ত হ’ব। তাৰ প্ৰতিবাদত মই সদন ত্যাগ কৰিলো।‘\n‘এই বিলৰ সংশোধনী কেতিয়াও বিচাৰিব নালাগে। এই বিলৰ সম্পূৰ্ণ বিৰোধিতা কৰিবলৈ অধ্যক্ষক অনুমতি বিচাৰিছিলো যদিও অনুমতি নিদিলে।‘ অখিলে লগতে কয়।\nআজিৰ দিনটো অসমৰ সংসদীয় ইতিহাসৰ আটাইতকৈ ক’লা দিন বুলি উল্লেখ কৰি অখিলে লগতে কয় ‘আজি সদনত আটাইতকৈ সাম্প্ৰদায়িক বিধেয়কখন পাছ হৈছে’।


নহি2- ইণ্ডিয়ান ৰিভাইচ ভাৰচন (IRV) আচামিচ - 2019\n1ৰজা অৰ্তক্ষত্ৰৰ ৰাজত্বৰ বিশ বছৰৰ নীচান মাহত, তেওঁ দ্ৰাক্ষাৰস বাছি ল’লে, আৰু মই সেই দ্ৰাক্ষাৰস লৈ ৰজাক দিলোঁ। তাৰ আগেয়ে মই ৰজাৰ আগত কেতিয়াও মুখ মলিন কৰা নাই।\n2কিন্তু ৰজাই মোক ক’লে, “তোমাৰ মুখ কিয় মলিন হৈছে? তোমাক অসুখীয়া যেন লগা নাই জানো। নিশ্চয় এয়া আন্তৰিক বেদনা।” তেতিয়া মোৰ অতিশয় ভয় লাগিল।\n3মই ৰজাক ক’লোঁ, “মহাৰাজ চিৰজীৱি হওক! মোৰ মুখ কিয় মলিন নহ’ব? যিহেতু মোৰ পিতৃসকলৰ মৈদামৰ ঠাই উছন্ন কৰা হ’ল আৰু সেই ঠাইৰ দুৱাৰবোৰ জুইৰে পুৰি ধংস কৰা হ’ল।\n4তেতিয়া ৰজাই মোক ক’লে, “মই কি কৰাটো তুমি বিচাৰিছা?” সেয়ে মই স্বৰ্গৰ ঈশ্বৰৰ আগত প্ৰাৰ্থনা কৰিলোঁ।\n5মই ৰজাক উত্তৰ দি কলোঁ, “যদি মহাৰাজে ভাল দেখে, আৰু আপোনাৰ এই দাসে যদি আপোনাৰ দৃষ্টিত অনুগ্ৰহ পাওঁ, তেন্তে আপুনি মোক মোৰ পিতৃসকলৰ মৈদামৰ নগৰ যিহূদালৈ পঠিয়াই দিয়ক, মই তাক পুনৰাই সাজিম।”\n6ৰজাই মোক উত্তৰ দিলে, (আৰু তেওঁৰ ৰাণীও তেওঁৰ কাষত বহি আছিল), “তুমি কিমান দিনৰ বাবে যাবা আৰু কেতিয়া উভতি আহিবা?” মই যেতিয়া তেওঁক নিৰূপিত সময়ৰ কথা দিলোঁ, তেতিয়া ৰজাই আনন্দেৰে মোক পঠিয়াই দিলে।\n7তাৰ পাছত মই ৰজাক ক’লোঁ, “যদি ৰজা এই কথাত সন্তোষ পাইছে, তেনেহলে নদীৰ সিপাৰে থকা দেশাধ্যক্ষসকলৰ বাবে লিখা চিঠি মোক দিব পাৰে, যাতে যিহূদালৈ যাওঁতে তেওঁলোকৰ দেশ পাৰ হ’বলৈ তেওঁলোকে মোক অনুমতি দিয়ে।\n8ৰজাৰ বনাঞ্চল ৰখীয়া আচফলৈও এখন চিঠি দিব পাৰে, যাতে মন্দিৰৰ কাষত থকা দুৰ্গৰ দুৱাৰৰ চৌকাঠ, নগৰৰ দেৱাল, আৰু যি গৃহত মই থাকিম সেই সকলোৰ বাবে তেওঁ মোক যেন কাঠ দিয়ে।” মোৰ ওপৰত ঈশ্বৰৰ মঙ্গলময় হাত থকাত, ৰজাই মোৰ অনুৰোধবোৰ গ্রহণ কৰিলে।\n9মই নদীৰ সিপাৰে থকা দেশাধ্যক্ষসকলৰ ওচৰলৈ আহিলোঁ আৰু ৰজাৰ পত্ৰবোৰ তেওঁলোকক দিলোঁ। ৰজাই মোৰ লগত সৈন্য সমূহৰ কৰ্মচাৰী আৰু অশ্বাৰোহী পঠাইছিল।\n10ইস্ৰায়েলৰ লোকসকলক সহায় কৰিবলৈ কোনো এজন ব্যক্তি আহি থকা কথা যেতিয়া, হোৰোণীয়া চনবল্লট আৰু অম্মোনীয়া টোবিয়া দাসে শুনিলে, তেতিয়া তেওঁলোকে অতিশয় বেজাৰ পালে।\n11মই যিৰূচালেমলৈ আহিলোঁ, আৰু তাত তিনি দিন থাকিলোঁ।\n12মই ৰাতিয়ে উঠিলো, তাতে মই আৰু কেইজন মান পুৰুষ মোৰ সৈতে আছিল। যিৰূচালেমৰ অৰ্থে যি কৰিবলৈ মোৰ ঈশ্ৱৰে মোৰ মনত উদগণি দিলে, সেই কথা মই কাৰো আগত নক’লোঁ। মই উঠি অহা জন্তুটোৰ বাহিৰে আন কোনো জন্তু মোৰ লগত নাছিল।\n13মই ৰাতিতে উপত্যকাৰ দুৱাৰেদি বাহিৰ ওলাই গৈ, যিৰূচালেমৰ ভগা দেৱাল আৰু জুয়ে পোৰা দুৱাৰবোৰ পৰীক্ষণ কৰি নাগ নাদ আৰু গোবৰ-দুৱাৰলৈকে গ’লোঁ।\n14তাৰ পাছত মই ভুমুক-দুৱাৰ আৰু ৰজাৰ পুখুৰীলৈকে গ’লোঁ। মই উঠি যোৱা জন্তুটো যাবৰ বাবে সেই ঠাই অতি ঠেক আছিল।\n15সেয়ে মই ৰাতি উপত্যকায়েদি ওপৰলৈ উঠি গৈ দেৱাল চালোঁ, আৰু উপত্যকাৰ দুৱাৰেদি সোমাই মই উভতি আহিলোঁ।\n16মই ক’লৈ গৈছিলোঁ, আৰু কি কৰিলোঁ, সেই বিষয়ে শাসনকৰ্ত্তাসকলে জনা নাছিল। তেতিয়ালৈকে মই যিহুদীসকলক, বা পুৰোহিতসকলক, বা প্ৰধান লোকসকলক, বা শাসনকৰ্ত্তাসকলক, বা অৱশিষ্ট যিসকল লোকে কাম কৰিছিল, তেওঁলোককো একো কোৱা নাছিলোঁ।\n17মই তেওঁলোকক ক’লো, “আমি কেনে দুৰৱস্থাত আছোঁ, যিৰূচালেম কেনেকৈ উচ্ছন্ন হৈ পৰি আছে, আৰু তাৰ দুৱাৰবোৰ কেনেকৈ জুয়ে পুৰিলে, সেইবোৰ আপোনালোকে দেখিছে। আহক, আমি যিৰূচালেমৰ দেৱাল পুনৰ নিৰ্মাণ কৰোঁ, তেতিয়া আমি পুনৰ অপমানিত হ’বলৈ কোনো কাৰণ নাথাকিব।”\n18মই তেওঁলোকক ইয়াকো ক’লো যে, “ঈশ্বৰৰ মঙ্গলময় হাত মোৰ ওপৰত আছে;” আৰু ৰজাই মোক যি কথা কৈছিল, সেই কথাও তেওঁলোকক জনালোঁঁ। তেওঁলোকে ক’লে, “আহক আমি নিৰ্ম্মাণ কাৰ্যৰ বাবে সাজোঁ হওঁহক।” সেয়ে তেওঁলোকে সেই উত্তম কাৰ্যৰ অৰ্থে নিজৰ হাত সবল কৰিলে।\n19কিন্তু হোৰোণীয়া চনবল্লট,অম্মোনীয়া টোবিয়া দাস আৰু আৰবীয়া গেচমে এই কথা শুনি আমাক উপহাস কৰিলে; আৰু আমাক হেয়জ্ঞান কৰি ক’লে, “তোমালোকে কি কৰি আছা? তোমালোকে ৰজাৰ বিৰুদ্ধে বিদ্ৰোহ কৰিছা নে?”\n20তেতিয়া মই তেওঁলোকক উত্তৰ দি ক’লো, “স্বৰ্গৰ ঈশ্বৰেই আমাক কৃতকাৰ্য কৰিব। আমি তেওঁৰ দাস আৰু আমি নিৰ্ম্মাণ কাৰ্য কৰিম। কিন্তু যিৰূচালেমত তোমালোকৰ ভাগ কি অধিকাৰ নাই আৰু যিৰূচালেমত ইতিহাসতো তোমালোকৰ কোনো স্বত্ব নাছিল।\n< নহি 1\nনহি3>


প্ৰযুক্তিগত পৰামৰ্শ - অসমীয়াৰ সুখ-দুখ\nHome Unlabelled প্ৰযুক্তিগত পৰামৰ্শ\nপ্লেট টিভি কিনোতে\n#কৌশিক হাজৰিকা, প্ৰযুক্তি বিশেষজ্ঞ, ইনটেল মবাইল কমিউনিকেচনচ\nআজিকালি বহু মডেলৰ টিভি বজাৰত ওলাইছে ৷ প্ৰায়ে দোকানত শেহতীয়া মডেলৰ টিভি বেচা দেখা যায়। নতুন টিভি ৰ পৰা যাতে বিচৰা আনন্দ ল’ব পাৰে তাৰ বাবে কেইটামান কথা জনাটো অতি জৰুৰী ৷\n১) কিমান ডাঙৰ স্ক্ৰীণ\nযিমান পাৰে ডাঙৰ লোৱা সমীচিন নহয় । যদি ভাল দিছ লগতে এইছ ডি চেনেল নাই ৩২ "ত কৈ বেচি ডাঙৰ নলব, ফটো বোৰ ভঙা যেন দেখিব ৷\n৪০" লওক যদি\nক)৬ ফুট দুৰত বহি চোৱাৰ সুবিধা আছে লগতে ,খ)চেটটপ্ বক্সটোৰ সৈতি এইছ ডি চেনেলৰ পেক লব\n২) ছাউন্ড চাই হে ল’ব\nপ্লেট টিভি বহুতৰে ছাউণ্ড বেয়া, কাৰণ কম ঠাইৰে সামৰিব পৰা কম্পনেণ্টেৰে ভাল ছাউন্ড পোৱা প্ৰযুক্তি এতিয়াও অতি ব্যয়বহুল ।\nবহুতে উপায়হীন হৈ 5.1 স্পিকাৰ কিনে কিন্তু টিভিৰ নিজা ছাউন্ডৰ আমেজ তাত নাপায় সেয়ে অলপ মোটা হ’লেও(যদি কম বাজেট আছে) ভাল ছাউন্ড চাই হে টিভিটো ল'ব ৷\n৩) কি ব্ৰেণ্ডৰ ল’ব?\nছনি ,চেমসাঙ, টচিবা টিভি আগশাৰীৰ সেয়ে অলপ বেচি মূল্যৰো৷মনত ৰাখিব মডেল বিশেষে কোনোতো ভাল কোনোটো বেয়া টিভি ওলায় পৰেই৷ সেয়ে একেবাৰে নতুন লোৱাতকৈ ৬মাহ আগৰ ভাল চলা মডেল লব পাৰিলে ভাল, কাৰণ নতুন মডেলত কামত নলগা ফিচাৰ্চহে বেছিকৈ আহে ৷\n৪) অযথা মাৰ্কেটিঙৰ পৰা বাচক!\nমানুহৰ অজ্ঞতাৰ সুযোগ লৈ বহু মডেল বেছা যায়৷ এনেয়ে অমুক তমুক ফিচাৰ্চ থকা বুলি ১০-১২টা স্টিকাৰ মাৰি গ্ৰাহকক চৰা দাম দিবলৈ বাধ্য কৰায়৷\nআচলতে ফ্লেট বা প্লেট টিভি এটাত তলৰ বৈশিষ্ট্যখিনি থাকিলেই হ’লঃ\nNoise ৰিডাকচনঃপ্ৰতিতো আগশাৰীৰ টিভিত থাকে\n(৫০,০০০ ওপৰৰ মডেলত ২০০Hz হ’লে ভাল)\n১টা USB (পেন ড্ৰাইভ প্লেবেক)\nছাউন্ডঃ শুনি চাওক( লিখামতে ২০০০ৱাট ছাউন্ড চাই নলব)\nযদি ৬০হাজাৰ টকাৰ বাজেটৰ ওপৰৰ লওক, ইন্টাৰনেট আদি যদি লাগে৷\n৫) ধুনীয়া আকাৰ, LED নে LCD ?\nযদি দামী লিভিঙ ৰুম আছে ১” গভীৰ টিভি লওক, ভাল দেখিব। LCD পুৰণি হ’ল, LED মডেল ল’ব । যদি বাজেট অতি কম নহয়, তেতিয়া LED মডেল ল’বই৷\nপ্লাজমা পুৰণি প্ৰযুক্তি, নলব। বেছিকৈ গৰম হয়, বেচি বিল কৰে, পাৰ্টছ নাপায় ৷